A6-0204/2009
2.4.2009
***II
RECOMANDARE PENTRU A DOUA LECTURĂ
referitoare la poziția comună a Consiliului în vederea adoptării unui regulament al Parlamentului European și al Consiliului de stabilire a procedurii de punere în aplicare a Regulamentului (CE) nr.
883/2004 privind coordonarea sistemelor de securitate socială
(14516/4/2008 – C6‑0006/2009 – 2006/0006(COD))
Comisia pentru ocuparea forței de muncă și afaceri sociale
Raportor:
Jean Lambert
PE 418.291v01-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN Error!
Bookmark not defined.
EXPUNERE DE MOTIVE...........................................................
Error!
Bookmark not defined.
PROCEDURĂ.............................................................................
Error!
Bookmark not defined.
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la poziția comună a Consiliului în vederea adoptării unui regulament al Parlamentului European și al Consiliului de stabilire a procedurii de punere în aplicare a Regulamentului (CE) nr.
883/2004 privind coordonarea sistemelor de securitate socială
(14516/4/2008 – C6‑0006/2009 – 2006/0006(COD) )
(Procedura de codecizie: a doua lectură)
Parlamentul European,
– având în vedere poziția comună a Consiliului (14516/4/2008 – C6-0006/2009 ),
– având în vedere poziția sa în primă lectură
Texte adoptate, 9.7.2008, P6_TA(2008)0348 . referitoare la propunerea Comisiei prezentată Parlamentului European și Consiliului ( COM(2006)0016 ),
– având în vedere propunerea modificată a Comisiei ( COM(2008)0647 ),
– având în vedere articolul 251 alineatul (2) din Tratatul CE,
– având în vedere articolul 62 din Regulamentul său de procedură,
– având în vedere recomandarea pentru a doua lectură a Comisiei pentru ocuparea forței de muncă și afaceri sociale ( A6-0204/2009 ),
1. aprobă poziția comună astfel cum a fost modificată;
2. încredințează Președintelui sarcina de a transmite Consiliului și Comisiei poziția Parlamentului.
Amendamentul
1
Poziția comună a Consiliului
Considerentul 6a (nou)
Poziția comună a Consiliului
Amendamentul
(6a) Persoanele care intră sub incidența prezentului regulament ar trebui să primească din partea instituției competente un răspuns în timp util la solicitările formulate de aceștia.
Răspunsul ar trebui furnizat cel târziu în termenele prevăzute de legislația privind securitatea socială din statul membru în cauză, în cazul în care sunt prevăzute astfel de termene.
Ar fi de dorit ca statele membre a căror legislație privind securitatea socială nu prevede astfel de termene să ia în considerare posibilitatea de a le adopta și de a le pune la dispoziția persoanelor în cauză dacă este necesar.
Amendamentul
2
Poziția comună a Consiliului
Considerentul 21
Poziția comună a Consiliului
Amendamentul
(21) Informarea persoanelor asigurate cu privire la drepturile și obligațiile lor este o componentă crucială a relației de încredere cu autoritățile competente și cu instituțiile statelor membre.
(21) Informarea persoanelor în cauză cu privire la drepturile și obligațiile lor este o componentă crucială a relației de încredere cu autoritățile competente și cu instituțiile statelor membre.
Informarea ar trebui să cuprindă orientări privind procedurile administrative.
Persoanele în cauză pot să includă, după caz, persoanele asigurate, membrii familiilor acestora și/sau urmașii lor sau alte persoane.
Justificare
În conformitate cu articolul 2 alineatul (1) din regulamentul de bază, regulamentul vizează persoanele asigurate, familiile și/sau urmașii acestora.
Sarcina instituțiilor și autorităților este de a furniza informații care să permită persoanelor în cauză să-și evalueze propriile drepturi.
Acest obiectiv ar trebui menționat într-un considerent.
Pentru a garanta dreptul lor la informații, trebuie să se adapteze formularea acestui considerent.
Consiliul a introdus noțiunea de persoane în cauză.
Prin urmare, dreptul la informații vizează persoanele asigurate, familiile și/sau urmașii acestora, în funcție de chestiunea în cauză.
Pentru a garanta dreptul la informații al tuturor potențialilor beneficiari, trebuie să se adapteze formularea acestui articol.
Amendamentul
3
Poziția comună a Consiliului
Articolul 3 – alineatul -1 (nou)
Poziția comună a Consiliului
Amendamentul
(­ 1) Statele membre se asigură că informațiile necesare sunt puse la dispoziția persoanelor în cauză pentru ca acestea să fie informate de schimbările pe care le aduc regulamentul de bază și regulamentul de punere în aplicare, astfel încât să își poată exercita drepturile.
Statele membre asigură, de asemenea, servicii ușor accesibile.
Justificare
Prezenta dispoziție privind dreptul cetățenilor la informație a fost deplasată la începutul regulamentului, într-un loc mai vizibil.
A se vedea amendamentul 8.
Amendamentul
4
Poziția comună a Consiliului
Articolul 3 – alineatul 3
Poziția comună a Consiliului
Amendamentul
(3) În măsura necesară pentru aplicarea regulamentului de bază și a celui de punere în aplicare, instituțiile competente pun la dispoziție informațiile persoanelor vizate și le eliberează documentele fără întârziere.
(3) În măsura necesară pentru aplicarea regulamentului de bază și a celui de punere în aplicare, instituțiile competente pun la dispoziție informațiile persoanelor vizate și le eliberează documentele fără întârziere și în orice caz în termenele prevăzute de legislația statului membru în cauză .
Justificare
Toate instituțiile ar trebui să respecte un termen rezonabil, pentru a evita ca cetățenii să se confrunte cu perioade excesiv de lungi de așteptare.
Amendamentul
5
Poziția comună a Consiliului
Articolul 15 – alineatul 1
Poziția comună a Consiliului
Amendamentul
(1) Dacă nu se specifică altfel în articolul 16 din regulamentul de punere în aplicare, în cazul în care o persoană își desfășoară activitatea într-un stat membru altul decât statul membru competent în temeiul titlului II din regulamentul de bază, angajatorul sau, , în cazul unei persoane care nu desfășoară o activitate salariată, persoana în cauză informează anticipat, ori de câte ori este posibil, instituția competentă a statului membru a cărui legislație este aplicabilă.
Instituția respectivă pune, fără întârziere, la dispoziția instituției desemnate de autoritatea competentă a statului membru în care se desfășoară activitatea, informații privind legislația aplicabilă persoanei în cauză, în temeiul articolului 11 alineatul (3) litera (b) sau al articolului 12 din regulamentul de bază.
(1) Dacă nu se specifică altfel în articolul 16 din regulamentul de punere în aplicare, în cazul în care o persoană își desfășoară activitatea într-un stat membru altul decât statul membru competent în temeiul titlului II din regulamentul de bază, angajatorul sau, în cazul unei persoane care nu desfășoară o activitate salariată, persoana în cauză informează anticipat, ori de câte ori este posibil, instituția competentă a statului membru a cărui legislație este aplicabilă.
Instituția respectivă pune, fără întârziere, la dispoziția persoanei în cauză și a instituției desemnate de autoritatea competentă a statului membru în care se desfășoară activitatea, informații privind legislația aplicabilă persoanei în cauză, în temeiul articolului 11 alineatul (3) litera (b) sau al articolului 12 din regulamentul de bază.
Amendamentul
6
Poziția comună a Consiliului
Articolul 86 – alineatul 1 – paragraful 1
Poziția comună a Consiliului
Amendamentul
Cel târziu în al patrulea an calendaristic de la data intrării în vigoare a regulamentului de punere în aplicare, Comisia administrativă prezintă un raport privind termenele prevăzute în articolul 67 alineatele (2), (5) și (6) din regulamentul de punere în aplicare.
Cel târziu în al patrulea an calendaristic de la data intrării în vigoare a regulamentului de punere în aplicare, Comisia administrativă prezintă un raport comparativ privind termenele prevăzute în articolul 67 alineatele (2), (5) și (6) din regulamentul de punere în aplicare.
Justificare
Consiliul a afirmat în mod justificat că este logic să se fixeze termene „din perspectiva experienței și a progreselor tehnologice care ar putea să accelereze schimburile de date între instituții”; prin urmare, este de asemenea evident că în procesul de revizuire trebuie să se utilizeze bune practici pe baza unui raport comparativ.
Amendamentul
7
Poziția comună a Consiliului
Articolul 86 – alineatul 1a (nou)
Poziția comună a Consiliului
Amendamentul
(1a) În același timp, Comisia administrativă evaluează și regulile de transformare a perioadelor prevăzute la articolul 13 în vederea unei eventuale simplificări a acestora.
Amendamentul
8
Poziția comună a Consiliului
Articolul 89 – alineatul 3
Poziția comună a Consiliului
Amendamentul
(3) Statele membre se asigură că informațiile necesare sunt puse la dispoziția persoanelor care intră sub incidența regulamentului de bază pentru ca acestea să fie informate de schimbările pe care le aduc acest regulament de bază și regulamentul de punere în aplicare, astfel încât să își poată exercita drepturile.
Statele membre asigură, de asemenea, servicii ușor accesibile.
eliminat
Justificare
Articolul 89 alineatul (3) prevede dreptul cetățenilor la informare.
Acesta ar trebui plasat într-un loc mai vizibil la începutul regulamentului.
Prin urmare, textul de la articolul 89 alineatul (3) este mutat la articolul 3 alineatul (-1) (nou).
EXPUNERE DE MOTIVE
Raportorul salută, în mod deosebit, luarea în considerare de către Consiliu a majorității amendamentelor, în special textul propus de Parlament privind principiile care stau la baza cooperării în vederea punerii în aplicare.
Raportorul salută, de asemenea, recunoașterea necesității de a furniza informații accesibile și de a limita datele la un minim necesar.
Cu toate acestea, dorim să clarificăm în continuare drepturile care revin persoanelor și care sunt menționate în ansamblul textului, însă nu sunt consolidate.
Astfel se justifică amendamentul propus de raportor.
În ceea ce privește timpul necesar pentru a răspunde la solicitările individuale, există în continuare preocupări care au avut drept rezultat propunerea unui nou considerent 6 și adăugarea unui nou alineat la articolul 86.
Este de înțeles faptul că este necesară o perioadă de tranziție în vederea instituirii unui schimb electronic de date, ceea ce ar putea afecta termenele limită.
Salutăm, de asemenea, în principiu, noul sistem și considerăm că acesta constituie un angajament important din partea statelor membre.
În consecință, raportorul recomandă aprobarea propunerii de revizuire a articolului 86 și angajamentul exprimat în aceasta în vederea scurtării timpului de răspuns.
Am propus, de asemenea, ca statele membre să respecte cel puțin termenele limită proprii pentru soluționarea solicitărilor.
În mod surprinzător, se pare că nu toate statele membre au prevăzut astfel de termene, lucru care a determinat raportorul să propună un nou considerent prin care să se recomande luarea acestor măsuri.
Acest lucru reprezintă, bineînțeles, o coordonare, nu armonizarea sistemelor.
În consecință, raportorul recunoaște cu părere de rău faptul că este de competența statelor membre să decidă cu privire la plata costurilor pentru persoanele care îi însoțesc pe cei care se deplasează cu scopul de a beneficia de asistență medicală, în temeiul prezentului regulament și al sistemului existent de autorizare prealabilă.
Consiliul a argumentat faptul că nu este necesară notificarea cu privire la salariul plătit lucrătorilor în conformitate cu Directiva privind detașarea lucrătorilor, întrucât acest lucru nu este necesar în vederea stabilirii statului de afiliere: într-adevăr, nu există nicio modificare în ceea ce îi privește pe lucrătorii detașați și, prin urmare, chestiunea salariului ar trebui abordată cu ocazia oricărei revizuiri a Directivei privind detașarea.
În plus, precizarea salariului în formulare ar putea da naștere unui conflict în ceea ce privește protecția datelor, în cazul căreia este valabil principiul privind „limitarea doar la datele necesare”.
Cu toate acestea, raportorul salută, în ansamblu, poziția comună și își exprimă încrederea că se va putea ajunge la un acord, înaintea încheierii prezentei legislaturi, care să integreze ideile fundamentale ale Parlamentului cu privire la acest dosar.
PROCEDURĂ
Titlu
Coordonarea sistemelor de securitate socială: proceduri de punere în aplicare
Referințe
14516/4/2008 – C6-0006/2009 – 2006/0006(COD)
Data primei lecturi a PE - Numărul P
9.7.2008 T6-0348/2008
Propunerea Comisiei
COM(2006)0016 - C6-0037/2006
Propunerea modificată a Comisiei
COM(2008)0647
Data anunțului în plen al primirii poziției comune
15.1.2009
Comisia competentă în fond
Data anunțului în plen
EMPL
15.1.2009
Raportor(i)
Data numirii
Jean Lambert
2.12.2008
Examinare în comisie
20.1.2009
11.2.2009
30.3.2009
Data adoptării
31.3.2009
Rezultatul votului final
+:
–:
0:
34
1
Membri titulari prezenți la votul final
Jan Andersson, Jean-Pierre Audy, Edit Bauer, Iles Braghetto, Philip Bushill-Matthews, Alejandro Cercas, Derek Roland Clark, Jean Louis Cottigny, Jan Cremers, Proinsias De Rossa, Harald Ettl, Richard Falbr, Joel Hasse Ferreira, Roger Helmer, Stephen Hughes, Jean Lambert, Bernard Lehideux, Elizabeth Lynne, Thomas Mann, Juan Andrés Naranjo Escobar, Csaba Őry, Siiri Oviir, Marie Panayotopoulos-Cassiotou, Elisabeth Schroedter, José Albino Silva Peneda, Jean Spautz, Gabriele Stauner
Membri supleanți prezenți la votul final
Udo Bullmann, Gabriela Crețu, Rumiana Jeleva, Magda Kósáné Kovács, Jamila Madeira, Adrian Manole, Ria Oomen-Ruijten, Csaba Sógor
