Parlamentul European acţionează pentru calitatea mediului
Alegeri 2009
Mediu
2009-01-14 - 16:19
Reguli stricte privind substanţele chimice cu grad mare de risc, ţinte clare pentru refolosirea şi reciclarea deşeurilor, protejarea apei din pânza freatică, colectarea bateriilor şi acumulatorilor, acestea sunt numai câteva din temele pentru care Parlamentul European a adoptat legislaţie în decursul acestei legislaturi.
Membrii Parlamentului European au acţionat, de asemenea, pentru un control mai strict al pesticidelor.
20090109TMN45781
REACH: Noua legislaţie europeană privind substanţele chimice
Regulamentul privind substanţele chimice, cunoscut drept REACH (înregistrarea, evaluarea si autorizarea substanţelor chimice si restricţiile aplicabile acestor substanţe), este destinat protejării sănătăţii publice şi protecţiei mediului fără a submina competitivitatea europeană.
Regulamentul obligă producătorii să înregistreze, pentru a fi controlate şi monitorizate, toate substanţele chimice produse sau importate care depăşesc 1 tonă pe an.
Această înregistrare vizează în jur de 30.000 substanţe.
Pentru substanţe considerate cu grad mare de pericol, producătorii sunt obligaţi să prezinte un plan pentru înlocuirea lor cu alternative mai sigure sau, în cazul lipsei unor alternative, trebuie să investească într-un plan de cercetare prin care să se găsească soluţii adecvate.
Membrii Parlamentului European au fost, în egală măsură, preocupaţi de promovarea alternativelor la testarea produselor chimice pe animale.
Adoptarea regulamentului de către PE: 13 decembrie 2006
Transpunere progresivă în legislaţia naţională: 1 iunie 2007 Comunicat de presă PE (EN)
Pesticidele: Siguranţa în primul rând
Noul regulament privind pesticidele adoptat de Parlamentul European interzice folosirea unor substanţe chimice considerate deosebit de toxice pentru producerea pesticidelor şi impune înlocuirea anumitor substanţe cu risc ridicat asupra sănătăţii umane cu alternative mai sigure.
Directiva aferentă solicită reducerea volumului pesticidelor utilizate, interzicând, la scară largă, pulverizarea aeriană a pesticidelor şi utilizarea lor lângă cursurile de apă şi în proximitatea parcurilor şi a locurilor de joacă.
Adoptarea Directivei de către PE: 13 ianuarie 2009
Transpunere în legislaţia naţională: începutul anului 2011 (24 luni după intrarea în vigoare, nu au fost încă publicate) Comunicat de presă (RO)
O nouă legislaţie UE privind deşeurile cu ţinte obligatorii pentru 2020
Uniunea Europeană va avea o nouă legislaţie privind deşeurile, care include ţinte pentru reutilizare care să fie atinse până în 2020.
Directiva stabileşte reguli privind reciclarea deşeurilor.
Ţintele de reciclare până în 2020 sunt 50% pentru hârtie, metal şi sticlă în cazul consumului menajer şi 70% pentru deşeurile non-toxice din construcţii şi demolări.
Numai incineratoarele care îndeplinesc anumite standarde de eficienţă energetică pot fi catalogate ca operaţiuni de " recuperare" a deşeurilor, în condiţiile în care şi incinerarea provoacă poluare.
Adoptarea Directivei de către PE: 17 iunie.2008
Termen limită pentru transpunere în legislaţia naţională: decembrie 2010 (24 de luni de la intrarea în vigoare) Comunicat de presă PE (RO)
Noi scheme pentru reciclarea bateriilor
Parlamentul European a aprobat o directivă care înfiinţează scheme pentru colectarea bateriilor portabile şi acumulatorilor folosiţi în Europa până în 2008.
Ratele minime de colectare care trebuie să fie atinse de către toate statele membre sunt 25% până în 2012 şi 45% până în 2016.
Bateriile colectate vor trebui să fie reciclate.
Aceeaşi legislaţie fixează limite stricte în ceea ce priveşte conţinutul de cadmium şi mercur.
Adoptarea directivei de către PE: 4 iulie 2006 Comunicat de presă PE (EN)
Standarde mai ridicate pentru a proteja apa din pânza freatică
Reguli pentru protejarea apelor freatice împotriva poluării există în UE din 1980.
O nouă directivă prevede criterii pentru evaluarea nivelurilor chimice din apele freatice şi stabileşte noi măsuri pentru a preveni pătrunderea substanţelor periculoase cum ar fi cianura, arsenic, produse biocide şi fitofarmaceutice în apele freatice.
Adoptarea directivei de către PE: 12 decembrie 2006
Termenul limită pentru transpunere în legislaţia naţională: 16 ianuarie.2009 Comunicat de presă PE (EN)
Control mai strict al substanţelor poluante din apă
Parlamentarii europeni au adoptat o nouă directivă care vizează reducerea sau stoparea utilizării a 33 de substanţe poluante (pesticide, metale grele şi altele) care pot fi întâlnite în râuri, lacuri sau ape de coastă.
Aceste substanţe reprezintă o ameninţare atât pentru supravieţuirea ecosistemelor, cât şi pentru sănătatea umană prin lanţul alimentar.
Până în 2018 statele membre vor trebui să elimine emisiile şi pierderile de substanţe periculoase.
Acest act legislativ reprezintă ultima componentă din pachetul de legislaţie Directiva-cadru privind apa.
Adoptarea directivei de către PE: 17 iunie 2008
Termenul limită pentru transpunere în legislaţia naţională: 18 luni după intrarea în vigoare (acord în a doua lectură, Adoptare formală de către Consiliu: 18 septembrie 2008) Comunicat de presă PE (RO)
Legislaţie europeană care sancţionează poluarea: principiul "poluatorul plăteşte"
Prin aceasta legislaţie adoptată de Parlament, se vor sancţiona toate încălcările grave ale legislaţiei europene în materie de protecţie a mediului.
Statele membre pot aplica măsuri de sancţiune penală pentru a pedepsi acţiunile care sunt susceptibile de a atenta la sănătatea sau integritatea oamenilor sau care poluează aerul, solul, apele, plantele şi dăunează animalelor, fie că sunt acte comise intenţionat sau cauzate de neglijenţă.
Directiva adoptată de EP: 21 mai 2008
Termenul limită pentru transpunere în legislaţia naţională: sfârşit decembrie 2010 (24 de luni după intrarea în vigoare) Comunicat de presă PE (RO)
-//EP//TEXT IM-PRESS 20061213IPR01493 0 NOT XML V0//RO
-//EP//TEXT IM-PRESS 20090112IPR45936 0 NOT XML V0//RO
-//EP//TEXT IM-PRESS 20080616IPR31745 0 NOT XML V0//RO
-//EP//TEXT IM-PRESS 20060628IPR09335 0 NOT XML V0//RO
-//EP//TEXT IM-PRESS 20061207IPR01146 0 NOT XML V0//RO
-//EP//TEXT IM-PRESS 20080616IPR31747 0 NOT XML V0//RO
-//EP//TEXT IM-PRESS 20080520IPR29449 0 NOT XML V0//RO
-//EP//DTD IM-PRESS 20050901 TMN DOC XML V0//EN
-//EP//STYLESHEET IM-PRESS 20050901 TMN DOC XML V0//EN
