ÎNTREBARE CU SOLICITARE DE RĂSPUNS SCRIS E-1595/09
adresată de Nicodim Bulzesc (PPE-DE)
Comisiei
(13 martie 2009)
Subiect: Măsurile luate de Comisie în vederea sprijinirii „orfanilor migraţiei”
Comisia a prezentat un document de lucru al serviciilor sale cu titlul „Migraţie şi mobilitate : provocările şi oportunităţile sistemelor educaţionale din UE” (SEC(2008)2173).
Acest document este, într-adevăr, foarte bine elaborat şi sintetizează foarte bine problemele legate de migraţie şi educaţie.
Cu toate acestea, nu s-a ţinut seama de următorul aspect: situaţia miilor de copii din Europa care sunt părăsiţi de părinţii care merg să muncească într-un alt stat european.
Aceştia sunt denumiţi „orfanii migraţiei”.
Ce măsuri se iau pentru a ajuta aceşti copii pe perioada şcolarizării?
