ÎNTREBARE CU SOLICITARE DE RĂSPUNS SCRIS E-1893/10
adresată de Rareş-Lucian Niculescu (PPE) şi Elena Oana Antonescu (PPE)
Comisiei
(26 martie 2010)
Subiect: Comercializarea produselor cu conţinut de acid perfluorooctanoic
Produsul „Teflon” (PTFE) nu poate să adere la suportul de aluminiu decât cu ajutorul unei substanţe, acidul perfluorooctanoic (PFOA), recunoscut de Agenţia pentru protecţia mediului din Statele Unite ale Americii ca fiind posibil cancerigen.
În plus, conform unui studiu realizat în Danemarca şi publicat în martie 2009, PFOA, în contact cu alte molecule chimice - în cazul de faţă cu PFOS, interzis din 2008, ar genera o scădere a fertilităţii masculine.
De la începutul anului, toţi furnizorii de PTFE ai Tefal au eliminat PFOA din procesul de fabricaţie.
1.
Sunt în continuare propuse consumatorilor produse cu conţinut de PFOA?
2.
Intenţionează Comisia să întreprindă măsuri împotriva comercializării unor astfel de produse?
