Viitorul fotbalului profesionist în Europa: sunt necesare noi reguli
Sport
2007-03-29 - 18:29
Viitorul fotbalului european
Fotbalul profesionist din Uniunea Europeană are nevoie de reguli mai bune de guvernare în multe privinţe, de la managementul finanţelor cluburilor până la recrutarea tinerelor talente - menţionează un raport adoptat joi de Parlamentul European.
Deputaţii europeni consideră că provocările socio-economice cu care se confruntă fotbalul sunt prea mari pentru ca instanţele de conducere ale fotbalului să le gestioneze singure, ca atare, spun ei, Comisia Europeană ar trebui să prezinte propuneri.
Provocarea-cheie o constituie stabilirea unor reguli clare, estimează deputaţii într-un raport întocmit de Ivo BELET (PPE-DE, BE).
Neclarităţile din cauza unui cadru legal complicat, ce combină legile Europene cu cele naţionale ale instanţelor de decizie din lumea sportului, au fost accentuate de comercializarea crescândă a fotbalului profesionist, în ultimii 20 de ani.
Sprijinirea instanţelor de conducere din lumea fotbalului
Obiectivul principal al raportului constă în sprijnirea organelor de conducere din fotbal - în special a UEFA - care trebuie să-şi definească şi să-şi coordoneze mai bine competenţele, responsabilităţile, funcţiile şi procedurile decizionale, în scopul creşterii democraţiei, transparenţei şi legitimităţii lor, şi în interesul întregului sector al fotbalului.
Constatând că numeroase activităţi infracţionale (meciuri aranjate, corupţie etc.) sunt rezultatul spiralei cheltuielilor, inflaţiei salariale şi crizelor financiare ulterioare cu care se confruntă multe cluburi, Parlamentul recomandă crearea unei instanţe independente de supraveghere, a cărei sarcină principală să fie monitorizarea activităţilor financiare şi comerciale ale cluburilor europene şi asigurarea respectării de către acestea a criteriilor privind transparenţa financiară şi buna gestionare.
În afara guvernării, raportul mai menţionează reguli privind recrutarea, importanţa economică a drepturilor de difuzare în presă, sprijinul pentru tinerele talente în plan local şi rolul social şi cultural al fotbalului şi a cluburilor de fotbal (importanţa educaţiei prin sport şi potenţialul fotbalului de a ajuta la reabilitarea tinerilor vulnerabili din punct de vedere social).
El subliniază nevoia de acţiune pentru combaterea crimei, a corupţiei, violenţelor, rasismului şi dopajului.
Recomandări Parlamentul solicită Comisiei un "plan de acţiune" pentru sportul European, în general, şi fotbal, în special.
Deputaţii notează că deşi Uniunea nu deţine puteri legislative specifice în acest domeniu, tratatele europene conţin o gamă largă de instrumente care ar putea fi utilizate ca parte a unui astfel de plan, şi estimează că Executivul ar trebui să specifice condiţiile pentru crearea unei certitudini juridice şi a unor condiţii egale.
Referitor la rasism, Comisia, Statele Membre şi toţi cei implicaţi în fotbalul profesionist trebuie să intensifice eforturile în vederea stopării actelor rasiste şi xenofobe, în incinta şi în afara stadioanelor.
UEFA şi ligile naţionale de fotbal ar trebui să impună reguli disciplinare într-o manieră fermă şi coordonată, fără să neglijeze situaţia financiară a cluburilor, după cum estimează deputaţii.
Securitate sporită la meciurile internaţionale
Fotbalul profesionist a căpătat o dimensiune internaţională majoră şi într-o afacere sportivă, provocând o atmosferă competitivă din ce în ce mai mare în rândul suporterilor săi, şi deseori, competiţiile în fotbal duc la ciocniri violente între fanii rivali, sau incidente cu forţele poliţieneşti, care deseori sfârşesc printr-un număr mare de victime.
De aceea, deputaţii solicită consolidarea forţelor naţionale ale poliţiei şi, implicit, a securităţii la meciurile internaţionale.
Lupta împotriva infracţionalităţii
Parlamentul solicită Consiliului măsuri de luptă împotriva infracţionalităţii întâlnite în fotbalul profesionist, cum ar fi spălarea de bani, pariurile ilegale, dopajul şi meciurile aranjate, precum şi prostituţia forţată care apare pe marginea marilor evenimente fotbalistice.
Deputaţii invită Statele Membre să stabilească mecanisme de încurajare a cooperării între cluburi, poliţie şi organizaţiile de suporteri, în vederea combaterii violenţei şi huliganismului, precum şi a altor forme de comportament delicvent manifestate în timpul meciurilor de fotbal.
Dopajul Deputaţii recomandă ca prevenirea şi lupta împotriva dopajului să constituie o preocupare majoră pentru Statele Membre, şi subliniază că este necesară contracararea neregulilor prin controale, cercetare, teste, monitorizare permanentă de către medici independenţi şi prin educaţie şi, în acelaşi timp, prevenire şi formare.
Declaraţia preşedintelui Parlamentului
"Prin adoptarea rapoartelor privind fotbalul, Parlamentul European contribuie la combaterea violenţei şi a huliganismului în fotbal şi la intensificarea luptei împotriva rasismului şi a xenofobiei în acest sport popular.
Cerem aplicarea de sancţiuni mult mai stricte în orice caz de acte discriminatorii şi de huliganism, şi consolidarea coordonării măsurilor de prevenire a acestora.
Trebuie să eliminăm violenţa din fotbal, şi să menţinem acest sport o activitate plăcută pentru toţi", a declarat preşedintele Parlamentului European, Hans-Gert Pöttering.
20070326IPR04621
RO
1
PHOTO
20070329PHT04876.jpg
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
