ÎNTREBARE CU SOLICITARE DE RĂSPUNS SCRIS E-0772/08
adresată de Daciana Octavia Sârbu (PSE)
Comisiei
(15 februarie 2008)
Subiect: Defrișările abuzive și impactul acestora asupra climei
În contextul schimbărilor climatice cu care se confruntă Uniunea Europeană, defrișările masive contribuie la încălzirea globală ca efect al creșterii emisiilor de gaze cu efect de seră, precum și la pierderea biodiversităţii, a deșertificării și creșterea riscului de inundaţii.
O cauză majoră a încălzirii globale o constituie acumularea de dioxid de carbon în atmosferă, însă un hectar de copaci poate absorbi 6 tone de CO2 pe an, contribuind astfel la reducerea temperaturilor la suprafaţă și, implicit, la limitarea fenomenului de încălzire globală.
Având în vedere că Uniunea Europeana s-a angajat în lupta împotriva schimbărilor climatice, în special prin reducerea emisiilor de CO2, industria forestieră poate juca un rol important în politica de protecţie a mediului înconjurător la nivelul Uniunii Europene.
1.
Intenţionează Comisia să stabilească o legislaţie specifică la nivel european privind managementul forestier și combaterea defrișărilor abuzive, complementară legislaţiei comunitare existente care include elemente legate de protecţia naturii (Directiva 79/409/CEE JO L 103, 25.04.1979, p.
1 . cu privire la conservarea păsărilor sălbatice și Directiva Cadru privind Apa 2000/60/CE JO L 327, 22.12.2000, p.
1 . )?
2.
Care sunt măsurile prin care Comisia intenţionează să adapteze problemele legate de defrișări și deșertificări la schimbările climatice în contextul creșterii continue a utilizării lemnului și a obiectivelor de promovare a utilizării biomasei ca sursă de energie reînnoibilă?
