Marţi în plen: pachetul social şi egalitatea de gen
Instituţii
2008-09-03 - 16:59
Publicitatea afectează egalitatea de gen Dintre subiectele atinse marţi în cadrul sesiunii, amintim pachetul social, egalitatea de gen, comunicaţiile electronice şi interzicerea clonării animalelor pentru consumul alimentar.
De asemenea au fost adoptate o serie de rapoarte din domeniul justiţiei, culturii şi educaţiei.
Agenda socială
Comisarul Vladimír Špidla pentru Ocuparea forţei de muncă, afaceri sociale şi egalitate de şanse, a atras atenţia asupra faptului că, în urmă cu două luni, Comisia a adoptat noua agendă socială.
Din partea Consiliului, ministrul muncii şi afacerilor sociale, domnul Xavier Bertrand, a declarat că relansarea pachetului social al UE trebuie să aibă loc în anul 2008.
Majoritatea deputaţilor europeni au salutat măsurile propuse de noul pachet şi au subliniat importanţa unor schimbări semnificative în ceea ce priveşte lupta împotriva discriminării, atingerea unui echilibru între securitate şi flexibilitate, consolidarea dialogului dintre angajaţi şi angajatori, justiţia socială, precum şi rolul Fondul European de Ajustare la Globalizare.
Discuţiile s-au conturat în jurul viitorului politicii sociale în UE, câţiva dintre deputaţi fiind de părere că noile norme sunt „vagi", afirmându-se pentru importanţa conştientizării scăderii puterii de cumpărare şi a sărăciei, respectiv şomajului.
Rezoluţia noului pachet va fi votată în cadrul următoarei sesiuni.
Egalitatea de gen
Tot pe agenda de ieri s-a aflat şi egalitate între femei şi bărbaţi, respectiv efectele marketing-ului şi al publicităţii asupra egalităţii de gen.
Principalele probleme identificate au fost: violenţa împotriva femeii, diferenţele de remunerare - femeile sunt plătite cu 15% mai puţin - şi concilierea vieții profesionale cu cea privată.
Având în vedere faptul că publicitatea joacă un rol important în crearea şi perpetuarea stereotipurilor de gen, transmiţând de multe ori mesaje „degradante, umilitoare și schematizante pentru ambele genuri", deputaţii cer eliminarea stereotipurilor prin crearea unor organisme de monitorizare şi a unui cod de conduită pentru publicitate.
Telecomunicaţiile, dispariţia copiilor
Membrii PE au analizat pachetul din domeniul telecomunicaţiilor care va revizui regulile cu privire la accesul la reţele şi servicii de internet şi tarifele percepute.
Raportorul, domnul Malcolm Harbour (Grupul Partidului Popular European (Creştin-Democrat) şi al Democraţilor Europeni, Regatul Unit), a atras atenţia asupra necesităţii de garantare a drepturilor consumatorilor şi a specificat principalele obiectivele ale noii legislaţii: informarea adecvată a consumatorilor asupra preţurilor, serviciilor şi prevederilor din contracte şi asupra posibilităţii de a schimba operatorul prin menţinerea numărului de apel.
Declaraţia scrisă privind cooperarea de urgenţă pentru găsirea copiilor dispăruţi semnată de 418 membri ai Parlamentului European a fost declarată drept poziţia oficială a PE şi reprezintă reacţia PE la dispariţia din 3 mai 2007 a fetiţei Madeleine McCann.
20080901STO35665 Pachetul social (în engleză) Stereotipurile de gen în publicitate Pachetul Telecom": o mai bună protecţie a drepturilor utilizatorilor Audio, 14:51 Audio, 18:07 Audio, 21:11 Audio, 24:20
RO
1
PHOTO
20080902PHT35918.jpg
RO
5
MULTIMEDIA
20080902MLT35984.asf
RO
6
MULTIMEDIA
20080902MLT35988.asf
RO
7
MULTIMEDIA
20080902MLT35992.asf
RO
8
MULTIMEDIA
20080902MLT35948.asf
-//EP//TEXT IM-PRESS 20080902IPR35961 0 NOT XML V0//RO
-//EP//TEXT IM-PRESS 20080901STO35671 0 NOT XML V0//RO
-//EP//TEXT IM-PRESS 20080901IPR35777 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
