2.7.2008
PROPUNERE DE REZOLUŢIE
depusă pe baza declaraţiilor Consiliului European şi ale Comisiei
în conformitate cu articolul 103 alineatul (2) din Regulamentul de procedură
de către Vittorio Agnoletto
în numele Grupului UEN
privind situaţia din China după cutremur şi înaintea Jocurilor olimpice
Rezoluţia Parlamentului European privind situaţia din China după cutremur şi înaintea Jocurilor olimpice
Parlamentul European,
–
având în vedere rezoluţiile anterioare referitoare la China
-
având în vedere Carta Olimpică
-
având în vedere rezultatele celei de a 25a runde a dialogului EU-China pe tema drepturilor omului, desfăşurat la Brdo, în Slovenia, la 15 mai 2008.
–
având în vedere articolul 103 alineatul (2) din Regulamentul de procedură
A.
întrucât, conform ultimelor estimări, 10 milioane de oameni au fost afectaţi de cutremurul din China, care a distrus zone întregi din ţară, mai ales în provincia Sichuan, unde au murit aproape 70 000 de oameni, inclusiv mii de elevi care au murit sub dărâmăturile şcolilor,
B.
întrucât în urma cutremurului cel puţin 5 milioane de oameni au rămas fără adăpost; întrucât milioane de animale (12,5) şi o mare parte a producţiei agricole au fost distruse, inclusiv,
C.
întrucât guvernul chinez a estimat că peste 7 000 de săli de clasă au fost distruse în urma cutremurului,
D.
întrucât, ca urmare a cutremurului cu o magnitudine de 8 grade şi a numeroaselor replici, multe cursuri de apă au fost blocate de alunecări de teren, ceea ce a condus la formarea unor „lacuri de cutremur”, care se vor rupe în cele din urmă sub greutatea din ce în ce mai mare a masei de apă, ceea ce ar putea pune în pericol viaţa a milioane de vieţi.
E.
întrucât administraţiile locale chineze au organizat imediat acţiuni de salvare şi ajutor umanitar, întrucât eforturile de salvare întreprinse de China au fost rapide şi foarte eficiente,
F.
întrucât comunitatea internaţională a oferit rapid ajutor Chinei, iar China a salutat ajutorul străin primit, întrucât UE a oferit ajutor umanitar de urgenţă în valoare de 2 milioane EUR ,
G.
întrucât China nu are o reputaţie bună în ceea ce priveşte protecţia drepturilor omului, mai ales a drepturilor omului în Tibet, folosirea torturii, a pedepsei cu moartea şi violări ale drepturilor deţinuţilor, precum şi lipsa drepturilor necesare democraţiei, cum ar fi libertatea de expresie şi mijloace media independente,
H.
întrucât este în interesul ambelor părţi, al Uniunii Europene şi al Republicii Populare Chineze, să găsească o bază comună la nivel internaţional, politic şi geostrategic, care să depăşească sfera relaţiilor comerciale şi care să includă respectul pentru şi promovarea drepturilor fundamentale şi a valorilor democratice la care aspiră naţiunile din întreaga lume; întrucât această bază comună poate fi realizată numai prin dialog şi respect reciproc,
I.
întrucât dialogul structurat pe tema drepturilor omului între China şi UE, iniţiat în 2000, are o importanţă crucială,
1.
transmite condoleanţe poporului chinez şi mai ales victimelor teribilului cutremur din provincia Sichuan;
2.
îşi exprimă respectul deosebit pentru modul în care guvernul chinez face faţă situaţiei dificile de după cutremur;
3.
salută reacţia imediată de după cutremur a Comisiei Europene şi oferta acesteia de a continuă acordarea de ajutor; invită Comisia să examineze, în strânsă colaborare cu guvernul chinez, necesităţile în materie de ajutor şi reconstrucţie;
4.
îşi exprimă convingerea că Jocurile Olimpice de la Beijing reprezintă o oportunitate excepţională pentru China de a se deschide către lume şi reciproc, de a demonstra că este capabilă să îşi onoreze promisiunile în ceea ce priveşte promovarea drepturilor fundamentale pentru toţi cetăţenii chinezi, fără a face nicio diferenţiere;
5.
îşi reafirmă convingerea că sprijinirea Jocurilor Olimpice şi promovarea drepturilor omului se pot îmbina armonios; consideră că discuţiile pe tema drepturilor omului şi a celor democratice au fost impulsionate foarte mult ca urmare a organizării Jocurilor şi a asigurărilor Beijingului că va permite transmisiuni libere de la Jocuri şi de la evenimentele adiacente;
6.
invită guvernul chinez să creeze în mod practic condiţii mai libere pentru media internaţională, precum şi pentru media chineză, şi să permită acestora să relateze liber din toate zonele Republicii Populare Chineze, inclusiv din Tibet şi Xianjing;
7.
invită China să îşi respecte propriile sale angajamente publice legate de drepturile omului, drepturile minorităţilor, etnice şi religioase, democraţie şi statul de drept, pe care le-a anunţat cu ocazia deciziei Comitetului Olimpic Internaţional de a autoriza China să organizeze Jocurile;
8.
îndeamnă China, după cum au promis oficiali ai guvernului chinez, să ratifice Pactul internaţional privind drepturile civile şi politice şi speră ca aceasta să se întâmple înaintea Jocurilor olimpice; invită China să respecte în întregime şi să implementeze toate celelalte acorduri şi convenţii internaţionale la care este parte, în special cele în domeniul drepturilor omului;
9.
încredinţează Preşedintelui sarcina de a transmite prezenta rezoluţie Consiliului, Comisiei, guvernului şi parlamentului Republicii Populare Chinez şi Comitetului Olimpic Internaţional.
