Răspuns dat de dl Piebalgs în numele Comisiei
(12 octombrie 2011)
Fondul mondial pentru eficiență energetică și energii regenerabile (GEEREF) dispune de fonduri în valoare de 108 milioane EUR UE 74 milioane EUR, Germania 24 milioane EUR și Norvegia 80 milioane NOK. și a investit în total 45 milioane EUR în patru fonduri: 1) Fondul de energie regenerabilă pentru Asia (REAF): 12,5 milioane EUR; 2) Evolution One Fund în regiunea Comunitatea de Dezvoltare a Africii Australe (SADC) este formată din 15 state membre din Africa de Sud.
SADC: 10 milioane EUR; 3) DI Frontier Market Energy and Carbon Fund (DI) în Africa de Est: 10 milioane EUR și 4) Fondul de tehnologie nepoluantă II pentru America Latină (CTLAF II): 12,5 milioane EUR.
Aceste fonduri totalizează în prezent un capital de 250 milioane EUR, atingându-se un factor multiplicator de 5.
Din acest capital, 85 milioane EUR provin din surse private.
Până la această dată, din GEEREF au fost utilizate 3,7 milioane EUR pentru șapte proiecte beneficiare în India, Filipine și Africa de Sud (parcuri eoliene, centrală hidroelectrică, parc solar, gestionarea deșeurilor și acvacultura durabilă).
În timp ce întregul capital disponibil și chiar mai mult ar fi putut fi folosit pentru proiecte bazate pe energie nepoluantă în China și India, GEEREF urmărește două obiective, schimbările climatice și dezvoltarea, ceea ce a limitat până în prezent proiectele.
Comisia a realizat un raport de monitorizare orientată pe rezultate (MOR) cu privire la GEEREF.
Concluzia raportului ROM a fost că, după 30 de luni de funcționare, GEEREF este pe drumul cel bun.
Cu toate acestea, s-au înregistrat progrese limitate în direcția creșterii capacității de energie nepoluantă, întrucât proiectele beneficiare se află încă într-un stadiu incipient de punere în aplicare și deoarece este nevoie să se stabilească indicatori de performanță corespunzători.
Raportul concluzionează că este prea devreme pentru a se evalua impactul din punctul de vedere al capacității instalate regenerabile, dar că este o bună ocazie pentru GEEREF să contribuie la extinderea tehnologiilor energetice nepoluante în folosul populațiilor defavorizate sau insuficient deservite și, prin urmare, la reducerea „sărăciei de energie”, în conformitate totodată cu obiectivele pentru 2012, Anul energiei durabile pentru toți, declarat de Organizația Națiunilor Unite.
