Eurodeputaţii insistă asupra interzicerii comerţului cu lemn ilegal
Mediu
2010-05-11 - 17:50
Între 20% şi 40% din producţia mondială de lemn provine din exploatări forestiere ilegale.
Anul trecut, eurodeputaţii au votat pentru interzicerea comerţului cu esenţe de lemn tropical, luând exemplul Statelor Unite.
Textul a revenit pe agenda PE deoarece Comisia pentru mediu s-a declarat nemulţumită de poziţia mai puţin strictă a statelor membre în această privinţă.
Se va putea ajunge la un acord înainte de începutul verii?
Lemnul tropical atrage consumatorii europeni prin calităţi, eleganţă şi preţ.
Acesta poate fi folosit pentru mobila de baie şi cea de grădină, podele de lemn, poduri şi tâmplărie.
Cu toate acestea, puţini sunt cei care ştiu că lemnul tropical provine din păduri naturale şi nu din plantaţii.
Treisprezece milioane de hectare de pădure tropicală dispar în fiecare an în lume, o suprafaţă de patru ori mai mare decât cea a Belgiei, respectiv jumătate din cea a Italiei.
Care sunt consecinţele?
Ameninţarea la adresa biodiversităţii, schimbarea climatică sau îngreunarea condiţiilor de trai pentru persoanele dependente de aceste păduri.
Consumatorii nu pot şti cu exactitate de unde provine lemnul pe care îl achiziţionează, nefiind îndeajuns de informaţi pentru a face o alegere etică.
Din acest motiv, Parlamentul European a solicitat introducerea obligatorie a sistemelor de trasabilitate a lemnului comercializat. „Întregul spectru politic sprijină interzicerea comercializării lemnului ilegal în Europa, extinderea cerinţelor privind trasabilitatea şi introducerea unor standarde minime pentru sancţiuni", a declarat eurodeputata Carolina de Lucas (Grupul Verzilor/Alianţa Liberă Europeană, Regatul Unit).
Uniunea Europeană, „ipocrită"
Cu toate acestea, deciziile Parlamentului European au fost blocate de către reprezentanţii statelor membre, reuniţi în cadrul Consiliului Uniunii Europene .
În martie, acestea au adoptat într-adevăr o poziţie mai puţin strictă decât cea a Parlamentului European din prima lectură.
„UE s-a declarat de ani de zile împotriva comercializării lemnului ilegal, însă continuă, într-o manieră ipocrită, să aprovizioneze cu lemn ilegal una dintre cele mai mari pieţe", a declarat Caroline Lucas.
În cursul celei de-a doua lecturi, cei doi colegislatori vor fi nevoiţii să ajungă la un compromis.
Comisia PE pentru mediu a adoptat pe 4 mai o serie de recomandări în acest sens, reintroducând totodată majoritatea amendamentelor respinse de către Consiliu.
PE şi Consiliul au început acum negocierile, votul în plen fiind programat să aibă loc pentru luna iulie.
20100507STO74261 Comunicat de presă (în engleză) Poziţia Parlamentului European adoptată în primă lectură
-//EP//TEXT IM-PRESS 20100503IPR74018 0 NOT XML V0//RO
-//EP//TEXT TA P6-TA-2009-0225 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
