Un loc bun pentru a naviga în această vară : site-ul PE
Instituţii
2007-07-23 - 16:20
E bine ştiut: Parlamentul European, la fel ca New-York-ul, nu doarme niciodată (cine nu crede, nu are decât să urmărească sesiunile de noapte), chiar dacă vara ritmul activităţii sale este mai scăzut.
Pe site-ul nostru internet se întâmplă însă în permanenţă ceva, inclusiv în luna august.
Aflaţi tot ce va fi publicat pe parcursul verii!
Vacan… ce ?
E adevărat că majoritatea deputaţilor europeni, a asistenţilor şi a personalului Parlamentului îi imită pe cetăţenii europeni luându-şi concedii de vară binemeritate în august.
În această perioadă, în clădirile Parlamentului au loc lucrări de renovare, anumite comisii parlamentare (în special Comisia pentru bugete) organizează reuniuni de lucru (pentru a pregăti o bună parte a dosarelor din septembrie), deputaţii pleacă în delegaţie (în 5 august, o delegaţie va merge în Togo pentru a observa alegerile legislative).
Şi să nu uităm evenimentele din lume : chiar dacă ne dorim cu toţii o vară calmă şi odihnitoare, se pot produce evenimente grave, în urma cărora deputaţii PE se reunesc de urgenţă pentru a lua o poziţie şi a urmări evoluţia situaţiei.
Site-ul internet este actualizat în permanenţă
Pe parcursul întregii veri, secţiunea „Prima pagină “ a Parlamentului European va fi actualizată uneori chiar de trei ori pe săptămână (faţă de 2-3 ori pe zi în restul anului).
Vă vom propune atât articole inedite, cât şi o selecţie de articole deja publicate, pe care poate nu aţi avut timp să le citiţi, având în vedere că actualitatea parlamentară şi europeană a acestui prim semestru a fost foarte bogată.
Veţi putea descoperi astfel interviurile acordate de doi pianişti de excepţie… care sunt deputaţi europeni (în 23 şi 25 iulie), amintirile deputaţilor care au participat la schimburile studenţeşti Erasmus, cu ocazia aniversării a 20 de ani de existenţă a acestui program european (27 iulie) sau culisele acelei zile de excepţie în care am încredinţat cheile site-ului unor tineri jurnalişti europeni (31 iulie).
În august, veţi putea citi sau reciti o selecţie a celor mai interesante dosare: interviurile cu personalităţile care au venit la PE pentru a apăra o cauză sau pentru a ne împărtăşi viziunea lor asupra unei anumite chestiuni (de la sud-africanul Desmond Tutu, laureat al premiului Nobel, care a vorbit despre Darfur, la actorul american Martin Sheen, apărător al cauzei ecologice), precum şi o selecţie subiectivă a unora dintre articolele pe care am avut plăcerea să le scriem pentru site.
Următoarea sesiune plenară va avea loc în 3 septembrie la Strasbourg.
Până atunci, vă dorim o vară frumoasă !
Şi navigare plăcută !
20070705STO08859
RO
1
PHOTO
20070716PHT09241.jpg
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
