ÎNTREBARE ORALĂ URMATĂ DE O DEZBATERE O-0137/09
în conformitate cu articolul 115 din Regulamentul de procedură
de
Luis Manuel Capoulas Santos
, în numele Grupului S&D
Comisiei
Subiect: Importurile de carne din țări terțe
În ultimii doi ani, Oficiul Alimentar și Veterinar (OAV) a efectuat mai multe inspecții în diferite țări din care provin importurile UE de produse din carne de vită.
În urma fiecăreia dintre aceste misiuni a fost publicat un raport final în care sunt evaluate sistemele existente de control al siguranței alimentare și al sănătății publice, precum și procedurile de certificare privind carnea de vită exportată.
Având în vedere rezultatele inspecțiilor, ce garanții pot fi oferite consumatorilor din UE că toate importurile de carne din aceste țări îndeplinesc cerințele de siguranță alimentară, în special în ceea ce privește sistemul de trasabilitate pentru identificarea animalelor și stocarea bazelor de date?
