ÎNTREBARE ORALĂ H-0259/10
pentru timpul afectat întrebărilor din perioada de sesiune iunie 2010
în conformitate cu articolul 116 din Regulamentul de procedură
de
Malcolm Harbour
Comisiei
Subiect: Cordoane de jaluzele pentru ferestre
Se estimează că, numai în Regatul Unit, în ultimii 10 ani, și-au pierdut viața în jur de 20 de copii ca urmare a strangulării cu cordoanele de jaluzele care formează o buclă.
Există deja un standard european de siguranță (EN 13120) pentru jaluzele interioare, dar menținerea ratei mortalității evidențiază deficiențele standardului și faptul că se așteaptă de mult timp o actualizare a acestuia.
De ce nu a reușit Comisia să abordeze această problemă, în timp ce atât SUA, cât și Australia au creat deja un standard corespunzător, care se referă la multe dintre accidentele cu toate tipurile de cordoane de jaluzele pentru ferestre?
Având în vedere că s-au efectuat numeroase cercetări și s-au adunat numeroase dovezi pe această temă atât în Regatul Unit de către British Standards Institute, cât și de alte autorități de siguranță a consumatorilor competente, din afara UE, ar putea confirma Comisia că se bazează pe activitatea deja realizată în acest domeniu și face schimburi de cele mai bune practici și că nu lansează procesul de la început, ceea ce ar împiedica găsirea unei soluții rapide și rentabile la această problemă?
