ÎNTREBARE ORALĂ H-0288/09
pentru timpul afectat întrebărilor din perioada de sesiune septembrie 2009
în conformitate cu articolul 116 din Regulamentul de procedură
de
Athanasios Pafilis
Comisiei
Subiect: Măsuri dure şi nepopulare
Măsurile adoptate de UE şi de guvernele statelor membre în contextul deciziilor defavorabile lucrătorilor luate la summitul neoficial al UE privind ocuparea forţei de muncă din 7 mai 2009 de la Praga constituie un atac dur împotriva lucrătorilor în scopul garantării profiturilor realizate de monopoluri.
Rapoartele elaborate de FSE, FMI şi OCDE reprezintă piedestalul ideologic pentru ca capitalul să introducă noi „schimbări structurale” vizând adoptarea de măsuri chiar mai dure şi mai drastice îndreptate împotriva lucrătorilor, în special: utilizarea generalizată a formelor flexibile de ocupare a forţei de muncă, atacarea acordurilor colective, reduceri drastice ale salariilor şi pensiilor, creşterea vârstei de pensionare şi sporirea impozitelor pentru angajaţi, pensionari şi lucrătorii care desfăşoară activităţi independente, precum şi privatizarea sistemelor de sănătate, asigurări sociale şi educaţie.
Vor include orientările Comisiei privind „reforme structurale pe termen lung”, pe care aceasta le discută şi le decide împreună cu guvernul Noua Democraţie din Grecia, măsurile dure şi nepopulare descrise mai sus?
