10.5.2010 B7-0262/2010 PROPUNERE DE REZOLUŢIE depusă în conformitate cu articolul 120 din Regulamentul de procedură
referitoare la crearea unei unități monetare de cont universale
Salvador Garriga Polledo
PE441.841v01-00 B7‑0262/2010 Propunere de rezoluție a Parlamentului European referitoare la crearea unei unități monetare de cont universale
Parlamentul European,
– având în vedere articolul 120 din Regulamentul său de procedură,
A. având în vedere criza monetară gravă care afectează sectorul financiar la nivel mondial din cauza fragilității unor monede considerate de obicei etaloane pentru schimburile comerciale internaționale;
B. întrucât situația actuală provocată de criză nu mai poate continua pentru mult timp să reflecte o fragilitate monetară de o asemenea gravitate;
C. întrucât Uniunea Europeană dispune de o bogată experiență legată de crearea în trecut a unei unități de cont (ECU) bazate pe cursurile vechilor monede ale diferitelor state membre ale zonei euro;
D. întrucât, pe baza acestei experiențe bogate, Uniunea Europeană ar trebui să încurajeze crearea unei unități monetare de cont universale, care ar contribui la stabilizarea piețelor monetare și, astfel, la depășirea crizei mondiale grave din prezent,
1. solicită crearea unei unități monetare de cont universale;
2. solicită ca această unitate să fie bazată pe un coș valutar format din principalele monede internaționale;
3. solicită ca această unitate monetară de cont să dispună de un sprijin logistic propriu și universal în cadrul instituțiilor financiare internaționale.
