Reguli noi privind ingredientele şi etichetarea băuturilor spirtoase
Siguranţă alimentară
2007-06-19 - 13:08
Votca va putea fi produsă din orice ingrediente agricole, dar va trebui etichetată în mod corect, au stabilit, marţi, deputaţii europeni, votând raportul lui Horst Schnellhardt (PPE-DE, DE).
Parlamentul şi Consiliul au ajuns la un compromis, în primă lectură, iar regulamentul va putea fi votat în Consiliu la 28-29 iunie.
Comisia propusese trei categorii de băuturi spirtoase, dar deputaţii din Comisia pentru Mediu au votat pentru o singură categorie.
Textul de compromis al Parlamentului şi Consiliului a menţinut această prevedere.
Deşi Comisia pentru Mediu ceruse perioadă de tranziţie de doi ani, compromisul stabileşte aplicarea noilor prevederi la trei luni după intrarea în vigoare a regulamentului.
Ingredientele votcii - cea mai controversată problemă
Ingredientele şi etichetarea votcii au constituit subiectele cele mai controversate.
Comisia pentru Mediu sugerase că votca ar trebui calificată băutură tradiţională dacă este produsă din cereale, cartofi sau melasă.
Votca poate fi fabricată şi din alte ingrediente, au spus ei, însă un astfel de caz trebuie indicat pe etichetă, cu litere lizibile (2/3 din mărimea literelor cu care va fi scris cuvântul 'Votca').
Compromisul adoptat prevede că votca ar putea fi produsă doar din cereale sau cartofi (nu şi din melasă, aşa cum a propus Comisia pentru mediu).
Dacă votca este fabricată din alte ingrediente, pe etichetă trebuie menţionat "Votca produsă din..." şi natura produsului de origine.
Unii deputaţi din ţări tradiţional producătoare de votcă (Danemarca, Estonia, Finlanda, Letonia, Lituania, Polonia şi Suedia) consideră că denumirea "votcă" ar trebui utilizată doar când este vorba de băuturi spirtoase produse din cereale, cartofi sau melasă.
Ei au prezentat amendamente în plen, însă ele n-au primit sprijin suficient din partea deputaţilor.
Interzicerea aromatizării pentru unele produse
Propunerea Comisiei pentru Mediu de a interzice aromatizarea băuturilor spirtoase a rămas în textul de compromis, la fel solicitarea privind menţinerea indicatorilor geografici.
Comisia pentru Mediu mai propusese ca orice schimbări referitoare la băuturile spirtoase să fie aprobate prin co-decizie.
Cererea a fost, însă, respinsă de Consiliu, care a stabilit că astfel de decizii vor fi luate de comitetele de experţi.
20070615IPR07881
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
