27.1.2009
PROPUNERE DE REZOLUȚIE
depusă în conformitate cu articolul 113 din Regulamentul de procedură
deCălin Cătălin Chiriță
referitoare la promovarea dreptului la educație în limba maternă pentru persoanele aparținând minorității române din Ucraina
Propunere de rezoluție a Parlamentului European privind promovarea dreptului la educație în limba maternă pentru persoanele aparținând minorității române din Ucraina
Parlamentul European ,
–
având în vedere Comunicarea Comisiei din 3 decembrie 2008 privind Parteneriatul Estic [COM(2008) 823], Politica europeană de vecinătate și rolul activ al UE în promovarea drepturilor omului în lume,–
având în vedere aspirațiile europene ale Ucrainei și recunoscând autoritatea sa suverană,
–
având în vedere articolul 113 din Regulamentul de procedură,
A.
întrucât în Ucraina există o minoritate de limbă română, care numără peste 410000 de persoane (înregistrate ca români și moldoveni la recensământul din 2001), conform datelor oficiale ale Guvernului Ucrainei,
B.
întrucât minoritatea română din Ucraina este o comunitate națională tradițională, cu profunde rădăcini istorice, care trăiește în armonie cu majoritatea și cu alte minorități, în special în Regiunea Cernăuți (nordul Bucovinei, nordul Basarabiei și zona Hertei), în Regiunea Odessa (raioanele din sudul Basarabiei), în Regiunea Transcarpatia (Maramureșul istoric),
1.
recomandă Ucrainei ca la Universitatea de stat din Cernăuți să înființeze secții cu predare în limba maternă română la toate profilurile și specializările existente,
2.
recomandă Ucrainei să înființeze secții cu predare în limba maternă română în școlile profesionale și liceele existente în orașele din regiunile menționate mai sus,
3.
încredințează Președintelui sarcina de a transmite prezenta rezoluție Comisiei Europene, Consiliului UE, Guvernului și Parlamentului Ucrainei.
