P6_TA(2007)0571
Consensul privind ajutorul umanitar
B6-0484/2007
Rezoluţia Parlamentului European din 29 noiembrie 2007 referitoare la proclamarea unui Consens European privind Ajutorul Umanitar
Parlamentul European,
–
având în vedere consensul Consiliului "Afaceri Generale şi Relaţii Externe" din 19-20 noiembrie 2007 privind o "Declaraţie comună a Consiliului şi a reprezentanţilor guvernelor statelor membre reuniţi în Consiliu, a Parlamentului European şi a Comisiei Europene - Consensul European privind Ajutorul Umanitar",
–
având în vedere proiectul Tratatului de la Lisabona, convenit la Consiliul European din 18-19 octombrie 2007 şi care recunoaşte ajutorul umanitar drept domeniu de politică a UE de sine stătător,
–
având în vedere Rezoluţia sa din 14 noiembrie 2007 referitoare la un consens european privind ajutorul umanitar Texte adoptate, P6_TA(2007)0508 .
,
–
având în vedere articolul 103 alineatul (2) din Regulamentul său de procedură,
1.
salută faptul că pentru prima oară Consiliul, reprezentanţii guvernelor statelor membre reuniţi în Consiliu, Parlamentul European şi Comisia au căzut de acord să definească o viziune comună, obiective politice şi principii comune pentru distribuirea mai eficientă a ajutorului umanitar al UE în ţări terţe,
2.
aprobă, prin urmare, Declarația comună a Consiliului și reprezentanților guvernelor statelor membre reuniți în Consiliu, a Parlamentului European și a Comisiei referitoare la Ajutorul Umanitar al Uniunii Europene - "Consensul European privind Ajutorul Umanitar";
3.
încredințează Președintelui sarcina de a transmite prezenta rezoluție Consiliului, Comisiei și guvernelor statelor membre.
