Miercuri în plen: Turcia, criza din Birmania şi cea din China
Instituţii
2008-05-22 - 12:52
Deputaţii europeni au dezbătut situaţia tragică din Birmania şi cea din China
Miercuri dimineaţa, deputaţii europeni au discutat despre aspiraţiile Turciei de a adera la UE.
Raportoarea Ria Oomen-Ruijten cere ca anul 2008 să fie „anul reformelor“ în Turcia.
Tot ieri, deputaţii au votat un raport ce propune sancţiuni penale pentru poluatori şi au dezbătut situaţia critică din Birmania şi China în urma catastrofelor naturale din aceste ţări.
Mai târziu, Parlamentul a dezbătut un tratat ce interzice armele cu uraniu.
Raportoarea parlamentară pentru progresele înregistrate de Turcia spre aderarea la UE, Ria Oomen-Ruijten (Grupul Partidului Popular European (Creştin-Democrat) şi al Democraţilor Europeni, Olanda) a insistat în cadrul dezbaterii asupra faptului că numai constituţia nouă din Turcia va garanta separarea între stat şi religie şi va asigura protecţia minorităţilor religioase şi etnice - în special a kurzilor.
Turcia trebuie să continue reformele
„Mai sunt multe de făcut pentru ca Turcia să îşi respecte promisiunile către UE şi cele către propria populaţie“, a spus miercuri doamna Oomen-Ruijten.
Dumneaei abordează în raport drepturile femeilor şi copiilor în Turcia, poziţia sindicatelor, libertatea culturală şi cea lingvistică - unde este nevoie de schimbare.
Alte probleme ridicate de deputaţii europeni în dezbatere au fost uciderile pentru onoare, nerecunoaşterea genocidului armean şi interzicerea unor partide politice.
Trei mesaje principale au fost transmise de către raportor: suntem îngrijoraţi în cazul partidului AKP, salutăm faptul că în 2007 ţara a rezistat militarilor şi vrem să ne asigurăm că Turcia rămâne un stat laic.
Sancţiuni penale menite să protejeze mediul înconjurător
Adoptând un raport al deputatului european german Hartmut Nassauer (Grupul Partidului Popular European (Creştin-Democrat) şi al Democraţilor Europeni), deputaţii europeni au fost de acord ca guvernele să aplice sancţiuni penale pentru pedepsirea unor comportamente ce ar putea pune în pericol oamenii, plantele şi animalele sau ar polua grav solul şi apele.
Intrarea în vigoare a acestei legi va obliga guvernele naţionale să aplice sancţiuni penale „eficiente, proporţionale şi descurajatoare“ în aceste cazuri.
Ciclonul din Birmania şi regimul militar: „dialogul surzilor“
Deputaţii europeni au denunţat ieri regimul militar din Birmania pentru refuzul acestuia de a accepta ajutor internaţional în timp ce situaţia se înrăutăţeşte în urma dezastrului produs de ciclonul Nargis.
Grupul Partidului Popular European (Creştin-Democrat) şi al Democraţilor Europeni a insistat ca Asociaţia Naţiunilor din Asia de Sud-Est să pună presiune asupra Birmaniei.
Socialiştii, liberalii, verzii şi Grupul Uniunea pentru Europa Naţiunilor au spus că regimul militar comite o „crimă împotriva umanităţii“ şi ar trebui să ajungă înaintea Curţii Internaţionale de Justiţie.
Mai devreme, comisarul european pentru dezvoltare şi ajutor umanitar, Louis Michel, care a făcut o vizită în Birmania, a vorbit despre un „dialog al surzilor“, referindu-se la discuţiile cu generalii de la conducerea acestei ţări.
Domnul Michel a spus că subnutriţia şi epidemii ca diareea au afectat sute de oameni.
Cutremurul din China: Beijing acceptă deschis ajutorul internaţional
China a fost lăudată ieri în Parlamentul European pentru felul în care a acţionat în situaţia creată de cutremurul din 12 mai în provincia Sichuan.
Mulţi deputaţi europeni au exprimat condoleanţe pentru poporul chinez.
Reprezentantul Preşedinţiei UE, Janez Lenarčič, a amintit faptul că în urma cutremurului au fost afectaţi aproximativ 10 milioane de oameni - dintre care 50.000 au murit.
Comisarul european pentru dezvoltare şi ajutor umanitar, Louis Michel, a spus că UE a trimis fonduri pentru pături, corturi, alimente şi apă potabilă, care au fost administrate persoanelor afectate de cutremur prin Crucea Roşie.
Toate grupurile politice din cadrul Parlamentului European au lăudat transparenţa şi bunăvoinţa de care au dat dovadă autorităţile de la Beijing în acceptarea ajutorului internaţional.
Deputaţii europeni au mai spus că Uniunea Europeană trebuie să ajute China în procesul de reconstrucţie şi s-au mai întrebat cât de sigure sunt, după cutremur, depozitele de plutoniu şi barajele.
Joi, Parlamentul European va vota în plen o rezoluţie asupra situaţiei din Birmania şi alta asupra situaţiei din China.
Un tratat internaţional de interzicere a armelor cu uraniu
Un grup de deputaţi europeni au pus întrebări orale Consiliului şi Comisiei în legătură cu crearea unui tratat global pentru interzicerea armelor cu uraniu.
În noiembrie 2006, Parlamentul European a cerut interzicerea armelor cu uraniu într-o rezoluţie privind armele biologice.
În decembrie 2007, Adunarea Generală a ONU a adoptat o rezoluţie privind folosirea militară a uraniului, care cerea statelor membre ONU să re-examineze pericolele pe care le presupun armele cu uraniu.
Deputata europeană olandeză Els de Groen (Grupul Verzilor/Alianţa Liberă Europeană) a spus ieri că dintre statele UE/NATO, numai Germania, Italia şi Irlanda sprijină rezoluţia ONU. „Depozitele de uraniu din lume se ridică la 1,3 milioane de tone, pe când mai puţin de un microgram în corpul uman poate fi fatal“, a spus doamna de Groen.
Deputatul european italian Stefano Zappalà (Grupul Partidului Popular European (Creştin-Democrat) şi al Democraţilor Europeni) a adăugat faptul că uraniul „poluează apa, solul şi culturile agricole“.
20080520STO29282 Rezultatele voturilor de miercuri (în engleză) Raport privind raportul din 2007 cu privire la progresele înregistrate de Turcia Sancţiuni penale menite să protejeze mediul înconjurător - pagina de presă Schimbările climatice: noi măsuri împotriva încălzirii globale a planetei Tratatul global pentru interzicerea armelor cu uraniu Turcia - Raportoarea Ria Oomen-Ruijten, Audio, 05:46 (în engleză) Turcia - Consiliul şi Comisia , Audio, 11:16 (în engleză) Turcia - grupurile politice, Audio, 14:42 (în engleză) Birmania - Consiliul şi Comisia, Audio, 17:52 (în engleză) Birmania - grupurile politice, Audio, 15:06 (în engleză) China - Consiliul şi Comisia, Audio, 06:10 (în engleză) China - grupurile politice, Audio, 11:54 (în engleză) Schimbările climatice - raportorul Karl-Heinz Florenz, Audio, 04:46 (în engleză) Schimbările climatice - Consiliul şi Comisia, Audio, 15:57 (în engleză) Schimbările climatice - grupurile politice, Audio, 23:50 (în engleză)
RO
1
PHOTO
20080522PHT29672.jpg
RO
2
LINK
/news/expert/tous_les_epvotes/default/default_ro.htm
RO
7
MULTIMEDIA
20080521MLT29517.asf
RO
8
MULTIMEDIA
20080521MLT29521.asf
RO
9
MULTIMEDIA
20080521MLT29523.asf
RO
10
MULTIMEDIA
20080521MLT29581.asf
RO
11
MULTIMEDIA
20080521MLT29585.asf
RO
12
MULTIMEDIA
20080521MLT29594.asf
RO
13
MULTIMEDIA
20080521MLT29598.asf
RO
14
MULTIMEDIA
20080521MLT29502.asf
RO
15
MULTIMEDIA
20080521MLT29500.asf
RO
16
MULTIMEDIA
20080521MLT29504.asf
-//EP//TEXT REPORT A6-2008-0168 0 NOT XML V0//RO
-//EP//TEXT IM-PRESS 20080520IPR29449 0 NOT XML V0//RO
-//EP//TEXT IM-PRESS 20080520IPR29460 0 NOT XML V0//RO
-//EP//TEXT OQ O-2008-0029 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
