Undă verde pentru camionete mai eficiente
Mediu
Şedinţe plenare
2011-02-15 - 12:39
Cu votul de azi, Parlamentul a dat undă verde pentru camionete mai eficiente din punct de vedere al consumului de carburanți, prin introducerea unor limite de C02 pentru camionete sau alte vehicule utilitare ușoare, destinate transporturilor de bunuri (vehicule clasificate în categoria N1).
Noile reguli, agreate cu Statele Membre, includ stimulente pentru producția de vehicule eficiente din punct de vedere al consumului dar și sancțiuni pentru producătorii care nu respectă țintele convenite.
Parlamentul a aprobat legislația cu 534 de voturi pentru, 117 împotrivă și 15 abțineri.
Odată ce va fi andosată de Consiliu, ea va veni în completarea limitelor de CO2 deja existente pentru autoturisme.
Pe lângă faptul că aceste noi reguli vor contribui la o mai bună calitate a aerului și la atingerea obiectivelor UE în materie de climă, ele vor oferi beneficii micilor întreprinderi care vor putea deține camionete mai eficiente din punct de vedere al consumului.
Martin Callanan (ECR, UK), raportorul PE pentru acest dosar legislativ , a declarat: "Această legislație a fost un act dificil de echilibru având în vedere stabilirea unor ținte de mediu ambițioase dar în același timp realiste pentru producătorii de vehicule.
Sunt mulțumit că s-a ajuns la un rezultat bun pentru mediu, industrie și consumatori."
Noile prevederi au ca obiectiv stimularea inovării industriale, prin stabilirea unei ținte de 175g CO2/km.
Media emisiilor de 70% din flota unui producător trebuie să îndeplinească acest obiectiv în 2014, iar în 2017 acesta este valabil pentru toate vehiculele utilitare ușoare noi produse în acel an.
Potrivit legislației, până în 2020 se prevede atingerea obiectivului de emisii de 147g CO2/km - această cifră fiind rezultatul compromisului la care s-a ajuns cu Consiliul.
Producătorii care au mai puțin de 22 000 de vehicule înmatriculate pe an, pot solicita o derogare de la această țintă.
Credite suplimentare și sancțiuni
Vehiculele utilitare ușoare care emit mai puțin de 50g CO2/km vor beneficia de "credite suplimentare" pentru o anumită perioadă de timp.
Fiecare vehicul utilitar ușor nou care generează o cantitate de emisii specifice de CO2 mai mică de 50 g CO2/km va fi considerat ca fiind echivalent cu: 3,5 vehicule în 2014, 2,5 vehicule în 2016 și 1,5 vehicule utilitare ușoare în 2017.
Pe de altă parte însă, pentru fiecare vehicul nou care va emite mai multe emisii decât limitele stabilite, se va aplica o sancțiune care poate ajunge până la €95/ gram de CO2, începând cu 2019.
20110215IPR13672 Textul adoptat va fi disponibil aici (selectați 15 februarie 2011) Urmăriți dezbaterea în direct (selectați 15 februarie 2011) Profilul raportorului Martin Callanan (ECR, UK)
RO
1
LINK
/activities/plenary/ta/calendar.do?language=RO
RO
2
LINK
/en/multimedia-library/
RO
3
LINK
/members/expert/committees/view.do?language=RO&id=4536
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
