Te invităm să treci pragul Parlamentului European!
Instituţii
2011-05-06 - 14:09
Parlamentul îşi deschide porţile cu ocazia Festivalului Europei Au mai rămas mai puțin de 3 zile până la Ziua Europei.
Instituțiile europene se pregătesc să-și deschidă larg porțile pentru a-i primi pe cei interesați de activitatea lor.
Parlamentul vă așteaptă să-l vizitați pe 7 mai (în Bruxelles și Luxembourg) și pe 8 mai (în Strasbourg).
Evenimente se vor organiza și în toate statele membre.
Dacă nu puteți veni personal, puteți urmări Ziua porților deschise pe rețelele de socializare (Facebook, Twitter și Flickr).
Vizitatorii vor fi așteptați să participe la o serie de evenimente organizate în incinta Parlamentului.
Printre acestea se numără: dezbateri cu eurodeputații pe tema voluntariatului, teste interactive, concerte, expoziții, concerte karaoke și degustări de bucate tradiționale din statele membre.
Cunoștințele „europene” îți pot aduce premii
Fiecare își organizează ziua după bunul plac.
Care este sugestia noastră?
În primul rând vino pe 7 mai la sediul Parlamentului din Bruxelles, între orele 10.00 și 18.00.
Fă la început o plimbare printre standurile organizate de serviciile Parlamentului și de grupurile politice.
Bine informat, poți completa apoi un mic chestionar.
Cunoștințele îți pot aduce în final un cadou.
Poți participa apoi la dezbateri, poți cânta împreună cu alți vizitatori într-un concert karaoke, poți urmări la lucru acrobați și artiști graffiti.
O poți vedea chiar și pe Prințesa Astrid a Belgiei, care va veni, de asemenea, să viziteze Parlamentul.
Și încă nu am terminat!
Mai poți vizita zona ONG-urilor, iar pentru cei mici am pregătit un spațiu special amenajat.
Completează experiența culturală cu una olfactivă și gustativă!
Vizitează expozițiile și degustările de bucate tradiționale din statele membre.
Îți punem la dispoziție și calea cea mai simplă pentru a ajunge la noi.
Descarcă aplicația Festivalul Europei pe telefon și nu te vei rătăci niciodată în cartierul european.
Poți participa chiar de acasă la Ziua porților deschise.
Intră pe Facebook și alătură-te discuției cu privire la voluntariat la care va participa eurodeputata Marian Harkin (Irlanda) de la Grupul Alianţei Liberalilor şi Democraţilor pentru Europa.
Aceasta va avea loc între orele 10.15 și 10.45 via http://chat.epfacebook.eu .
În Luxembourg, locul de întâlnire este piața Clairefontaine, pe 7 mai între orele 11.00 și 18.00.
Vizitatorii vor fi așteptați cu dezbateri publice, concerte și un tort pe măsura Uniunii Europene.
La Starsbourg vă spun bun venit grupurile politice și administrative ale Parlementului și organizații internaționale pe 8 mai între orele 10.00 și 18.00.
Alătură-te dezbaterii organizate împreună cu eurodeputații în sala sesiunilor plenare și urmărește expoziția „Figurile Europei”.
Nu uita de filmul „Die Fremde”, câștigătorul premiului Lux în 2010.
Acesta va rula la cinematograful „L’Odysée”, fiind urmat de o dezbatere la care puteți, de asemenea, participa.
În toată Europa
Filmul „Die Fremde” va rula în toate cele 27 de state membre de-a lungul lunii mai pentru a marca Ziua Europei.
Orarul și locurile unde poate fi urmărit pot fi consultate accesând pagina web a Biroului de Informare al Parlamentului din fiecare țară.
Mai sunt organizate, de asemenea, concerte, târguri și dezbateri.
Codul QR pentru Ziua Porților Deschise 20110429STO18378 Programul și activitățile evenimentului Discuție cu Marian Harkin 2011 - Anul european al voluntariatului
RO
1
EUROPARL-TV
http://www.europarltv.europa.eu/swf/EmbedPlayer.swf?vid=52d967f3-20bb-48a5-8e17-9ed9012ab6a5&cid=00000000-0000-0000-0000-000000000000&lang=ro&bitrate=512&loop=off&autoplay=off&startVolume=medium&showTitle=on&showBottom=off
RO
2
A
http://chat.epfacebook.eu/
RO
3
PHOTO
20110504PHT18684.jpg
RO
4
LINK
/parliament/public/staticDisplay.do?id=186&language=EN
RO
5
LINK
http://chat.epfacebook.eu/linter/7/
RO
6
LINK
/ro/headlines/content/20110103STO11188/html/2011-Anul-european-al-voluntariatului
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
