Democratizare în schimbul perspectivei europene, spun deputații țărilor vecine din Est
Relaţii externe
Şedinţe plenare
2011-04-07 - 13:21
Înaintea revizuirii politici de vecinătate a față de țările vecine din estul Uniunii, membrii PE susțin că UE trebuie să facă o diferențiere între țările performante și cele care rămân în urmă din punct de vedere al progreselor.
Cele care îndeplinesc reforme trebuie recompensate cu o perspectivă europeană, se arată în rezoluția adoptată astăzi.
În termeni practici aceasta înseamnă că UE ar trebui să contureze criterii de evaluare a evoluției reformelor democratice în aceste state.
Rezoluția pledează pentru un sistem "în care ambiția și angajamentele sunt urmate de pași concreți spre o perspectivă europeană".
O astfel de perspectivă ar putea servi drept un motor al reformelor în aceste țări.
Natura exactă a acestei perspective europene a dat naștere unor dispute.
Raportorul Marek SIWIEC (S&D, PL) a depus un amendament la propriul raport, conform căruia rezoluția ar fi menționat în mod explicit perspectiva aderării la UE pentru țările vecine din est.
Amendamentul a fost respins în plen (247 pentru, 295 împotrivă și 25 de abțineri), așa că textul final face referire doar la "o perspectivă europeană, inclusiv articolul 49 din Tratatul privind Uniunea Europeană".
Preocupări comune: combaterea corupției și conflictele înghețate
Potrivit rezoluției "combaterea corupției, în special în domeniul justiției și în poliție, ar trebui să fie o prioritate majoră pentru UE în dezvoltarea relațiilor cu partenerii estici."
În ceea ce privește conflictele înghețate din regiune, membrii PE solicită Înaltului Reprezentant să dezvolte "abordări novatoare, cum ar fi contactele și consultările informale cu societățile teritoriilor separatiste, menținând în același timp politica UE de a nu acorda recunoaștere teritoriilor în cauză".
Belarus, o problemă în sine
Parlamentul consideră că evoluțiile recente din Belarus au fost "un afront la adresa viziunii UE asupra respectării drepturilor omului, democrației și statului de drept".
Belarus rămâne "singura țară parteneră din Est care nu participă decât în mod limitat la PEV (Politica Europeană de Vecinătate).
Membrii PE au îndemnat Comisia să susțină partidele democratice și organizațiile non-guvernamentale din țară.
Alte aspecte menționate în rezoluție se referă la libertatea presei, liberalizarea vizelor și schimburile educaționale.
Multe dintre aceste probleme se vor afla printre principalele teme de discuție la următoarea sesiune inaugurală a Adunării Parlamentare EURONEST, programată pe 3 și 4 mai în Bruxelles, adunare care va reuni membri PE și parlamentari ai țărilor partenere din est.
Procedură: rezoluție non-legislativă
20110407IPR17162 Textele adoptate vor fi disponibile aici (selectați 7 aprilie 2011) Urmăriți dezbaterea în direct (selectați 6 aprilie 2011) Comunicat de presă după votul în comisia parlamentară (EN) (2011.03.16.)
Profilul raportorului Marek SIWIEC (S&D, PL)
RO
1
LINK
/activities/plenary/ta/calendar.do?language=RO
RO
2
LINK
/wps-europarl-internet/frd/vod/research-by-date?language=ro
RO
4
LINK
/members/public/yourMep/view.do?name=siwiec&partNumber=1&language=RO&id=28380
-//EP//TEXT IM-PRESS 20110314IPR15462 0 NOT XML V0//RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
