Cem Özdemir: „Ce putem oferi Asiei Centrale este un model de succes“
Relaţii externe
2008-02-26 - 14:03
Cem Özdemir: Cea mai bună garanţie a stabilităţii este democraţia
Parlamentul European cere Uniunii Europene să consolideze măsurile de promovare a drepturilor omului, democraţiei, educaţiei şi bunei guvernări în ţările din Asia Centrală (Kazahstan, Kârgâzstan, Tadjikistan, Turkmenistan şi Uzbekistan).
Într-un raport adoptat în plen în februarie, Parlamentul a cerut ca abordarea drepturilor omului să aibă aceeaşi pondere ca şi abordarea energiei, securităţii şi comerţului.
Am pus câteva întrebări despre regiune, energie şi democraţie raportorului Cem Özdemir.
Domnule Özdemir, de ce ar trebui să le pese cetăţenilor europeni de Asia Centrală - o regiune atât de îndepărtată şi de puţin cunoscută?
Cred că trebuie să ne pese de locul de unde provine o parte din energia noastră, de condiţiile în care aceasta este produsă, de conducerea acestor ţări şi de ce se întâmplă cu locuitorii acestora.
Pe termen lung, putem avea siguranţa furnizării cu energie numai dacă aceste ţări sunt stabile.
Dictatura nu garantează stabilitatea.
Cea mai bună garanţie a stabilităţii este participarea tuturor cetăţenilor, adică democraţia.
Ca şi încălzirea globală, problemele din Asia Centrală sunt universale: faptul că ne pasă de oamenii de acolo este benefic pentru oamenii de acolo, dar şi pentru cei din Europa.
Care sunt factorii ce vor determina relaţiile viitoare între ţările Asiei Centrale şi Uniunea Europeană?
Poate Uniunea Europeană să aibă o singură voce?
27 de state membre pot face multe lucruri.
Dar putem face şi mai mult dacă ne unim forţele.
Mă întreb dacă este necesar ca fiecare din cele 27 de state membre să deschidă câte o ambasadă în fiecare din cele cinci ţări.
Dispunem de mijloacele necesare pentru acest lucru?
Probabil că nu.
Un serviciu diplomatic UE - ca cel prevăzut în Tratatul de la Lisabona - ar fi mai eficient.
Majoritatea acestor ţări au o conducere post-sovietică, fără prea multă experienţă în democraţie, eufemistic vorbind.
Scopul nostru este să pregătim noile generaţii.
Aş vrea ca noile generaţii de lideri să studieze în universităţile europene şi să ne cunoască, şi aş vrea să îi cunoaştem şi noi pe ei.
Pentru că, dacă aceştia vor studia în Europa, se vor întoarce în ţara lor cu „virusul“ democraţiei şi vor fi conştienţi de faptul că pierderea puterii nu înseamnă sfârşitul lumii, că te poţi întoarce la putere la următoarele alegeri.
Trebuie să încurajăm statele care sunt mai democrate - ca Kârgâzstan - şi care vor reforme.
Ce aţi spune celor care pretind că democraţia nu a adus în Kârgâzstan decât instabilitate şi că Asia Centrală nu este pregătită pentru democraţie?
Am numit ultimii 15 ani „era post-sovietică“.
Acum, însă, suntem în era post-post sovietică.
Câţi ani au de gând să ne mai spună că sunt într-o situaţie specială?
Dacă vor să continue să folosească acest argument, statele respective trebuie să îşi dezvolte o strategie pentru democraţie.
Nu pot, de exemplu, să trimită la închisoare politicieni din opoziţie sau ziarişti independenţi, pentru că aceştia nu sunt paşi spre democraţie, ci în direcţia cealaltă.
În Kazahstan, dacă alegerile ar fi fost cinstite, preşedintele tot ar fi câştigat - probabil cu 70% din voturi.
Cred că liderii acestor ţări îşi permit să fie mai generoşi cu opoziţia şi presa independentă.
Există riscul ca potenţialul energetic imens din regiune să pună pe locul doi îngrijorările legate de tortură şi alte încălcări ale drepturilor omului?
Vorbim de energie în contextul celor cinci ţări din Asia Centrală, dar de fapt este vorba doar de două: Turkmenistan şi Kazahstan.
În Tadjikistan sunt probleme legate de energie: oamenii îngheaţă de frig. […] Uzbekistan vinde gaz Rusiei în detrimentul cetăţenilor săi, care, la rândul lor, îngheaţă de frig.
Aceasta e realitatea.
Şi Rusia şi China ajută Asia Centrală.
Dar ajutorul lor este „vă dăm bani, dar vrem energie“.
Ajutorul nostru merge mai departe: vrem să punem capăt muncii depuse de copii, vrem ca oamenii să trăiască în condiţii sănătoase şi sigure şi să îşi poată exprima opiniile fără să fie ameninţaţi cu închisoarea.
Putem oferi Asiei Centrale schimb tehnologic, expertiză în domeniul mediului înconjurător, cele mai bune universităţi din lume şi o prietenie autentică.
Cred că pe termen lung investiţiile noastre vor fi amortizate.
Trebuie să le spunem liderilor din Asia Centrală: „dacă vreţi ca ţara voastră să evolueze, săriţi în secolul 21; noi ştim cum să facem acest lucru.
De ce să nu copiaţi un model care s-a dovedit să aibă succes?“ Aceasta este oferta noastră.
20080225STO22136 Fişa personală a deputatului european Cem Özdemir Delegaţia pentru Kazahstan, Kârgâzstan, Uzbekistan, Tadjikistan, Turkmenistan şi Mongolia Strategia UE pentru Asia centrală - pagina de presă (în engleză) Rezoluţia Parlamentului European din 20 februarie 2008 privind o strategie a Uniunii Europene pentru Asia Centrală Comisia pentru Afaceri externe
RO
1
PHOTO
20080225PHT22262.jpg
RO
2
LINK
/members/expert/searchForm/view.do;jsessionid=F03BDB9B6C34BEF8F2F15125B83AEAB6.node1?partNumber=1&name=Ozdemir&id=28235&language=RO
RO
3
LINK
/activities/delegations/homeDel.do?body=DCAS&language=RO
RO
6
LINK
/activities/committees/homeCom.do?body=AFET&language=RO
-//EP//TEXT IM-PRESS 20080219IPR21736 0 NOT XML V0//RO
-//EP//TEXT TA P6-TA-2008-0059 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
