UE ia inițiative pentru reinstalarea mai multor refugiați
Politica de azil
2012-03-27 - 12:27
Refugiat sirian, 26 martie 2012 ©BELGA/AFP/A.Altan În fiecare an, peste 200.000 de refugiați au nevoie de reinstalare.
Până acum, UE a reinstalat 4.500 de persoane în fiecare an, iar acum dorește să facă mai mult prin crearea unui program pentru 2013 finanțat prin Fondul european pentru refugiați.
Noul program va fi dezbătut în plen miercuri și votat joi.
Acesta încurajează statele membre care nu au reinstalat refugiați să facă acest lucru, oferind sume fixe pentru fiecare refugiat reinstalat.
Statele membre care primesc bani pentru prima dată din Fondul european pentru refugiați vor primi 6.000 de euro pentru fiecare refugiat reinstalat, cele care au folosit fondul o dată vor primi 5.000 de euro pe persoană, iar celelalte state - 4.000 de euro pe persoană.
Acordul la care au ajuns Parlamentul European și Consiliul oferă liste de grupuri vulnerabile care pot participa la program și zone din care pot proveni refugiații.
Comisia pentru libertăți civile de la Parlamentul European a aprobat programul săptămâna trecută.
Acesta va fi dezbătut în plen miercuri și votat joi, la Bruxelles.
„Acest lucru înseamnă că minorii neînsoțiți vor putea, în sfârșit, să părăsească taberele de refugiați pentru a merge la școală, că oamenii cu probleme medicale - care pot fi abordate doar după reinstalare - pot primi tratamente, că supraviețuitorii violențelor și torturilor pot obține reabilitare și că femeile și copiii cu factor de risc își vor găsi o viață nouă“, ne-a spus raportorul parlamentar Rui Tavares (Verzi/ALE, Portugalia).
Grupurile vulnerabile sunt:
copiii şi femeile în situaţii de risc;
minorii neînsoţiţi;
persoanele care au supravieţuit violenţelor şi/sau torturii;
persoanele cu probleme medicale grave, care pot fi abordate numai dacă persoanele respective sunt relocate;
persoanele care au nevoie de relocare în situaţii de urgenţă sau de relocare urgentă pentru protecţie fizică şi/sau juridică.
Prioritari sunt:
refugiaţii congolezi în regiunea Marilor Lacuri (Burundi, Malawi, Rwanda, Zambia);
refugiaţii din Irak în Turcia, Siria, Liban, Iordania;
refugiaţii afgani în Turcia, Pakistan, Iran;
refugiaţii somalezi în Etiopia;
refugiaţii birmani în Bangladesh, Malaezia şi Thailanda;
refugiaţii eritreeni în Sudanul de Est
persoane din zonele acoperite de programele UE pentru protecția regională.
Conform domnului Tavares, „prioritățile noastre strategice din punct de vedere geografic se vor asigura că UE poate preveni sau rezolva crizele în regiuni critice ale lumii“. „Banii nu vor fi suficienți în sine.
În raportul nostru din proprie inițiativă avem multe propuneri pentru distribuirea resurselor umane și schimburi de experiență - care vor ajuta la construirea unui cadru pentru creșterea numărului de refugiați reinstalați în statele membre“, ne-a spus dumnealui.
Dacă Parlamentul European adoptă programul, statele membre vor trebui să trimită Comisiei Europene înainte de 1 mai 2012 un număr estimativ de persoane pe care le vor reinstala în fiecare an.
Irlanda și Danemarca nu vor participa la program.
Viitorul politicii UE de reinstalare va fi negociat în contextul noului cadru financiar 2014-2020.
Refugiați în fiecare an, peste 200.000 de refugiați au nevoie de reinstalare din aceștia, 80.000 sunt în SUA doar jumătate sunt reinstalați Canada și Australia sunt active în domeniu noi actori precum Brazilia și Chile fac eforturi până acum, UE a reinstalat 4.500 de persoane în fiecare an.
20120322STO41646 Poziţie în primă lectură a Consiliului Recomandarea Parlamentului European Comunicat de presă (în engleză) Raportul Tavares Fondul european pentru refugiați (în engleză)
RO
1
PHOTO
20120313PHT40614.jpg
RO
2
LINK
/meetdocs/2009_2014/documents/cls/cons_cons(2012)06444(rev2)_/cons_cons(2012)06444(rev2)_ro.pdf
RO
4
LINK
/sides/getDoc.do?pubRef=-%2f%2fEP%2f%2fTEXT%2bIM-PRESS%2b20120319IPR41158%2b0%2bDOC%2bXML%2bV0%2f%2fEN&language=EN
RO
6
LINK
http://ec.europa.eu/home-affairs/funding/refugee/funding_refugee_en.htm#
-//EP//TEXT REPORT A7-2012-0063 0 NOT XML V0//RO
-//EP//TEXT REPORT A7-2010-0131 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
