Întrebarea pentru timpul afectat întrebărilor H-000167/2011
adresată Consiliului
Perioada de sesiune: mai 2011
Articolul 116 din Regulamentul de procedură
Nikolaos Chountis
(GUE/NGL) Subiect: Estimări privind afluxul de imigranți din Libia
Ca urmare a inițierii bombardamentelor aeriene în temeiul Rezoluției Consiliului de Securitate al ONU 1973 (2011), se estimează că criza umanitară din Libia se va înrăutăți în mod dramatic, îndreptând un nou val de imigranți spre Europa, de data aceasta din Libia.
Având în vedere că lipsa resurselor și condițiile necorespunzătoare pentru imigranți și solicitanții de azil au generat deja o situație calificată drept „criză umanitară” în sudul Europei, nu se poate aștepta o îmbunătățire în ceea ce privește capacitatea de a gestiona acest nou aflux de imigranți.
Având în vedere acest fapt, ce măsuri a luat Consiliul în vederea împărțirii echitabile a responsabilității pentru valul de imigranți așteptat în statele membre ale UE și pentru a asigura respectarea drepturilor refugiaților și imigranților?
