Bunăstarea animalelor: mai multe inspecţii şi sancţiuni
Agricultură
Şedinţe plenare
2010-05-05 - 16:39
Planul de acţiune UE pentru bunăstarea animalelor pentru perioada 2006-2010 a fost implementat în mod satisfăcător, dar regulile actuale ar trebui consolidate prin efectuarea de mai multe inspecţii şi aplicarea de sancţiuni mai eficiente.
Acţiunile pentru reducerea efectelor nocive ale antibioticelor din hrana animalelor au fost puse în aplicare cu succes.
Această evaluare este inclusă într-un raport privind planul de acţiune pentru bunăstarea animalelor adoptat miercuri de PE.
Membrii Comisiei pentru Agricultură consideră că un înalt nivel de bunăstare a animalelor, din faza de creştere până la faza de sacrificare, poate avea o influenţă pozitivă asupra siguranţei şi calităţii produselor şi poate fi în avantajul tuturor consumatorilor europeni.
Rezoluţia elaborată pe baza raportului lui Marit PAULSEN (ALDE, SE) analizează planul de acţiune al Comisiei pentru bunăstarea animalelor pentru 2006-2010, sugerează ameliorări şi invită executivul UE să prezinte o propunere pentru un act legislativ general la nivelul UE, care să contribuie la o înţelegere comună a conceptului de bunăstare a animalelor, a costurilor asociate şi a condiţiilor fundamentale aplicabile.
Deputaţii subliniază însă că, înainte de elaborarea unor norme noi, trebuie să se asigure buna aplicare a celor existente deja.
Produsele importante trebuie să respecte normele europene Comisia PE reafirmă faptul că intrarea în vigoare a Tratatului de la Lisabona înseamnă şi îmbunătăţirea normelor privind bunăstarea animalelor în cadrul tuturor politicilor europene şi propune elaborarea unei legislaţii care să stabilească un nivel de bază comun pentru bunăstarea animalelor în Uniunea Europeană, ca o condiţie esenţială a liberei concurenţe pe piaţa internă.
În rezoluţia adoptată se subliniază de asemenea că este necesară o bună aplicare a normelor în vigoare, precum cele privind interzicerea bateriilor pentru găini, normele privind porcii, normele privind transportul animalelor, precum şi cele privind creşterea gâştelor şi a raţelor.
Pentru o mai bună aplicare a acestora, deputaţii consideră că bugetul Uniunii Europene trebuie să conţină credite suficiente, pentru a permite Comisiei să îşi îndeplinească atribuţiile de monitorizare.
Ţinând cont de regulile aplicate la nivel european în acest domeniu, deputaţii subliniază că şi produsele importate trebuie să îndeplinească aceleaşi cerinţe de bunăstare a animalelor ca şi cele impuse operatorilor din UE.
Progrese privind utilizarea antibioticelor Comisia pentru Agricultură salută reducerea considerabilă a utilizării în statele membre a antibioticelor destinate animalelor, de la interzicerea acestora în 2006, ceea ce a determinat mai puţine efecte negative asupra sănătăţii umane.
Totuşi, pentru a continua asigurarea unor bune condiţii de sănătate, deputaţii solicită Comisiei să analizeze datele referitoare la utilizarea produselor de sănătate pentru animale şi problema tot mai gravă a rezistenţei la antibiotice la animale.
O reţea europeană pentru bunăstarea animalelor Parlamentul propune crearea unei reţele europene pentru bunăstarea animalelor, aşa cum fusese prevăzută în Comunicarea Comisiei din octombrie 2009.
Aceasta ar trebui să devină un instrument de sprijin care să ofere asistenţă Comisiei, statelor membre, şi altor actorilor din lanţul alimentar pentru formare şi pentru facilitarea coordonării unui sistem UE pentru testarea noilor tehnici.
20100504IPR74097 Textul adoptat va fi disponibil aici (click 5 mai 2010)
RO
1
LINK
/activities/plenary/ta/calendar.do?language=RO
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
