Dezbaterea pachetului legislativ privind schimbările climatice şi energia
Mediu
2008-12-04 - 12:57
Comisia şi Consiliul au făcut declaraţii cu privire la stadiul negocierilor asupra pachetului legislativ privind schimbările climatice şi energia, urmate de o dezbatere parlamentară.
Deputaţii europeni au subliniat necesitatea atingerii unui acord până la 17 decembrie deoarece schimbările climatice reprezintă cea mai mare provocare cu care ne confruntăm.
Pachetul legislativ va fi dezbătut şi votat de către Parlamentul European la Strasbourg, 16 şi 17 decembrie.
Andris PIEBALGS, comisar european responsabil pentru energie, a mulţumit raportorilor Parlamentului European şi s-a declarat impresionat de seriozitatea şi abordarea constructivă a tuturor celor implicaţi, ceea ce este esenţial pentru a ajunge cât mai curând la un acord.
În continuare, comisarul european s-a referit la stadiul negocierilor asupra directivei privind promovarea utilizării energiei din surse regenerabile.
Perspectivele de a ajunge în următoarele zile la stabilirea obiectivului de 20% a energiilor regenerabile în consumul Comunităţii în 2020 sunt foarte bune.
Acest obiectiv trebuie tradus în obiective obligatorii din punct de vedere legal pentru statele membre.
De asemenea, va trebui să se ajungă la un acord cu privire la mecanismul de flexibilitatea şi cooperarea pentru a permite statelor membre să atingă obiectivele într-un mod eficient din punct de vedere al costurilor.
Aspectul care încă nu este rezolvat în cadrul negocierilor este, dacă în 2014 va exista un anumit mecanism de revizuire.
Comisia nu se opune revizuirii funcţionării acestui mecanism, dar nu trebuie pus sub semnul întrebării obiectivul directivei.
Comisarul european pentru mediu, Stavros DIMAS a declarat că acest pachet legislativ reprezintă unul din proiectele majore din ultimii ani ale Uniunii Europene. "o economie cu emisii reduse de CO2 va impulsiona competitivitatea Europei şi va încuraja inovarea."
Jean-Louis BORLOO , ministrul pentru ecologie şi dezvoltare durabilă, în calitate de reprezentant al Preşedinţiei franceze UE, a reiterat importanţa adoptării a acestui pachet legislativ în primă lectură pentru a coincide cu calendarul internaţional şi cu alegerile europarlamentare din iunie 2009.
Negocierile actuale dintre Consiliu şi Parlamentul European reprezintă, în opinia acestuia o repetiţie generală, o avanpremieră chiar pentru negocierile mondiale ce vor avea loc în 2009 la Copenhaga.
Revizuirea sistemului european de comercializare a cotelor de emisii (ETS) reprezintă unul dintre cele mai dificile puncte ale negocierilor curente: participarea industrie iproducătoare de energie la licitaţii, pierderile de carbon ( carbon leakage ) şi progresivitatea sistemului de licitaţii.
Potrivit preşedinţiei franceze trebuie să se asigure un sistem de progresivitate, solidaritate, precum şi o perioadă de tranziţie în ciuda sistemelor diferite în fiecare stat membru.
În acelaşi timp, Europa nu are voie să îşi piardă competitivitatea economică.
În cadrul negocierilor din Consiliu se pot identifica trei blocuri ale statelor membre în funcţie de situaţia specifică: ţările baltice care potrivit tratatelor de aderare sunt nevoite să dezafecteze centralele nucleare; Polonia din cauza industriei bazate pe cărbune şi grupul statelor membre care sunt foarte atente la preţul acestei solidarităţi şi la veniturile provenite în urma licitaţiilor cu emisii.
Ministrul francez a anunţat că la 6 decembrie, preşedintele Nicolas Sarkozy se va întâlni la Gdansk cu şefii de stat şi de guvern din Polonia, Republica Cehă, Ungaria, Slovacia, România , Bulgaria şi ţările baltice în vederea atingerii unui acord asupra unor subiecte importante din acest pachet legislativ.
De la această reuniune se aşteaptă un angajament ferm din partea liderilor politici.
"Unele state au nevoie de acest succes european pentru le insufla credo-ul dezvoltării durabile" şi inclusiv din acest motiv Europa nu îşi poate permite să se ajunge la o spirală vicioasă, ci trebuie să arate în 2009 la Copenhaga modelul mondial de urmat.
Acum se asistă la o schimbare de mentalitate istorică care nu trebuie ratată, este de părere ministrul francez.
Acesta şi-a exprimat în final "convingerea nestrămutată" în procedura legislativă a codeciziei, asigurând că această dezbatere parlamentară şi intervenţiile din plen vor fi folosite în mod optim.
Intervenţiile liderilor grupurilor politice din PE
Joseph DAUL (PPE-DE, Franţa) a reiterat faptul că trebuie asigurată relansarea economiei şi industriei europene: "Trebuie să planificăm astăzi investiţiile pentru a garanta locurile de muncă de mâine."
Conform grupului politic PPE este vroba de o politică structurală fără precedent, care are un rol istoric şi care impune o responsabilitate imensă.
Mesajul politic care trebuie transmis este că trebuie menţinut echilibrul de ansamblu.
Martin SCHULZ (PSE, Germania) a atras atenţia că munca de detaliu cu privire la acest pachet legislativ a avut loc în cadrul Parlamentului European, iar "laudele se cuvin Parlamentului şi nu lui Sarkozy ci lui Sacconi."
Parlamentul European şi-a exprimat disponibilitatea de a urma în acest caz o cale neobişnuită pentru a ajunge la un acord în primă lectură, însă acest fapt nu reprezintă un cec în alb oferit Consiliului.
Graham WATSON (ALDE, Marea Britanie) s-a arătat mulţumit de faptul că în următoarele zile ar putea să se atingă un acord istoric, dar a adăugat că este "iresponsabil" din partea Italiei să declare că măsurile de energie vor duce la creşterea preţurilor cu 17%.
Consiliul European trebuie să reafirme angajamentul obiectivelor 20/20/20 şi trebuie să se asigure că lobby-ul anumitor interese nu periclitează această şansă unică.
Claude TURMES (Grupul Verzilor, Luxemburg) a avertizat că "vom pierde toată credibilitatea diplomatică dacă nu vom avea un pachet legislativ îndreptat spre viitor."
Faptul că Barack Obama intenţionează să pună energiile regenerabile şi tehnologiilor verzi în centrul structurii economiei americane reprezintă o oportunitate istorică.
"Europa a arătat totdeauna leadership internaţional prin stabilirea de standarde în politica schimbărilor climatice şi acum riscăm să renunţăm la tot din cauza unor companii care poluează." a declarat eurodeputatul.
Alessandro FOGLIETTA (UEN, Italia) a insistat că obiectivele stabilite trebuie respectate nu doar de Europa, ci şi de comunitatea internaţională, altfel "eforturile noastre nu au sens.
Sunt nevoie de măsuri care să garanteze competitivitatea Europei în lume, ceea ce include o analiză a costurilor şi a beneficiilor pentru a evalua efectele instrumentelor propuse în pachetul climă şi energie.
Umberto GUIDONI (GUE/NGL, Italia) a declarat că obiectivele 20/20/20 oferă avantaje imense deoarece promovarea energiilor regenerabile include posibilitatea de a crea noi locuri de muncă şi o utilizare mai eficientă a energiei.
"Investiţiile publice ar trebui să se concentreze asupra domeniilor inovatoare precum mediu şi energia."
Johannes BLOKLAND (IND/DEM, Ţările de Jos) a salutat pachetul ambiţios pentru climă şi energie şi a mulţumit Comisiei pentru eforturile depuse în timpul negocierilor.
Unele state membre folosesc pretextul crizei financiare pentru a dilua obligaţiile legate de lupta împotriva schimbărilor climatice, a menţionat J. Blokland.
Intervenţii ale deputaţilor europeni din România în cadrul dezbaterii parlamentare
Adina-Ioana VĂLEAN (ALDE) consideră că "Uniunea Europeană are potenţialul de a deveni un lider global în lupta împotriva schimbărilor climatice, aceasta fiind si aşteptarea cetăţenilor europeni ."
Pe lângă necesitatea de a menţine obiectivele este la fel de important să nu se ignore impactul dramatic al crizei financiare asupra competitivităţii industriei europene.
"Având în vedere noul context economic, este important să se ia în considerare varietatea largă a infrastructurilor industriale din statele membre şi trebuie recunoscut faptul că unele dintre acestea au atins o reorganizare şi modernizare rapidă.
Din acest motiv trebuie să acordăm statelor membre şi industriei o flexibilitate adecvată şi rezonabilă în vederea atingerii obiectivelor de reducere a emisiilor CO2.", a mai declarat Adina-Ioana Vălean.
Pachetul legislativ energie şi schimbări climatice cuprinde următoarele cinci rapoarte:
Revizuirea sistemului european de comercializare a cotelor de emisii (ETS), raportor Avril Doyle (PPE-DE, Irlanda)
Eforturi comune în vederea reducerii emisiilor de gaze cu efect de seră, raportor Satu Hassi (Grupul Verzilor/ALE, Finlanda)
Promovarea utilizării energiei din surse regenerabile, raportor Claude TURMES (Grupul Verzilor/ALE, Luxembourg)
Captarea şi stocarea bioxidului de carbon, raportor Chris Davies (ALDE, Marea Britanie)
Regulament privind stabilirea standardelor de performanţă privind emisiile pentru autoturismele noi, raportor Guido Sacconi, (PSE, Italia)
20081203IPR43669
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
