Întrebarea pentru timpul afectat întrebărilor H-0607/2010
adresată Comisiei
Perioada de sesiune: decembrie 2010
Articolul 116 din Regulamentul de procedură
Gilles Pargneaux
(S&D) Subiect: Informaţii cu privire la soarta lui Mustapha Salma Ould Sidi Mouloud
Ce poziţie a adoptat Comisia cu privire la situaţia foarte îngrijorătoare a lui Mustapha Salma Ould Sidi Mouloud, având în vedere că răpirea acestuia a declanşat reacţii din partea mai multor guverne, precum şi din partea unor organizaţii internaţionale guvernamentale şi neguvernamentale care consideră că libertatea de opinie şi de exprimare nu poate fi o crimă?
De ce informaţii dispune Comisia în ceea ce priveşte integritatea fizică a lui Mustapha Salma?
În cazul în care Mustapha Salma mai este în viaţă, care este poziţia Comisiei în ceea ce priveşte încercările întreprinse de Algeria de a interzice lui Mustapha Salma şi apropiaţilor săi accesul în taberele din Tindouf pe motivul opiniilor sale politice, ceea ce reprezintă o încălcare flagrantă a Convenţiei de la Geneva din 1951?
Ce sprijin poate acorda Uniunea Înaltului Comisariat al Organizaţiei Naţiunilor Unite pentru Refugiaţi pentru a-i permite să-şi îndeplinească mandatul în raport cu Mustapha Salma făcându-i o vizită personală, asigurându-se că membrii familiei sale şi apropiaţii săi se bucură de protecţia juridică necesară şi documentând fără intermediari decizia sa personală, oricare ar fi aceasta?
