Durban: un nou cadru global pentru schimbările climatice până în 2020
Mediu
2011-12-12 - 16:17
Președinta COP17, Maite Nkoana-Mashabane (ministru de externe sudafrican) și directoarea executivă Christiana Figueres ©AFP / RAJESH JANTILAL Liderii mondiali au făcut încă un pas către un tratat global pentru combaterea schimbărilor climatice.
Acordul la care s-a ajuns duminică în cadrul summit-ului ONU din Durban (Africa de Sud) prevede o reducere semnificativă a emisiilor de bioxid de carbon până în 2020. „Acest progres trebuie urmat de acțiune fermă“, a declarat președintele delegației Parlamentului European la summit, social-democratul german Jo Leinen.
Principala temă a discuțiilor de la Durban a fost viitorul Protocolului de la Kyoto, care expiră la sfârșitul anului 2012.
Summit-ul de la Durban a încercat să găsească un acord pentru perioada următoare, semnat atât de țările dezvoltate, cât și de cele în curs de dezvoltare.
„Parlamentul European sprijină puternic prelungirea Protocolului de la Kyoto, atâta timp cât este respectată integritatea mediului înconjurător“, a spus președintele delegației Parlamentului European la summit, social-democratul german Jo Leinen.
„Trebuie ca țările să semneze un cadru ce va duce la un acord global obligatoriu până în 2015“, a adăugat dumnealui, arătând că obiectivul de a limita încălzirea globală la două grade Celsius este în pericol dacă acest acord va intra în vigoare doar în 2020.
Vicepreședintele delegației parlamentare, germanul Karl-Heinz Florenz de la Grupul Partidului Popular European (Creștin Democrat), a adăugat: „Diplomația UE în domeniul combaterii schimbărilor climatice a funcționat.
Lumea s-a schimbat și trebuie să definim țările dezvoltate și pe cele în curs de dezvoltare în funcție de noile realități“.
Chiar și țările mai reținute, precum SUA, India și China au decis până la urmă să continue lupta împotriva schimbărilor climatice. „Salut decizia Chinei de a-și asuma noi responsabilități și de a juca un rol nou în lume.
Trebuie să ne intensificăm cu toții eforturile, pentru că mai sunt multe lucruri de făcut“, a mai spus domnul Florenz.
Cifre două săptămâni de negocieri în Durban 195 de țări au fost de acord cu un cadru pentru convenția ONU privind schimbările climatice 2015 este data limită pentru găsirea unui acord legal 2 grade Celsius: limita creșterii încălzirii globale.
20111208STO33555 Conferința ONU pentru schimbările climatice - Durban Comunicat de presă (în engleză) Reuniunile delegației de la Parlamentul European Eurodeputații sunt în favoarea prelungirii Protocolului de la Kyoto
RO
1
PHOTO
20111208PHT33663.jpg
RO
2
LINK
http://unfccc.int/2860.php
RO
4
LINK
http://audiovisual.europarl.europa.eu/AssetDetail.aspx?g=dd56f8d2-a14f-4966-906d-7a9bd7d5117b
-//EP//TEXT IM-PRESS 20111211IPR33762 0 NOT XML V0//RO
-//EP//TEXT IM-PRESS 20111104STO30697 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
