14.7.2010 B7-0482/2010 PROPUNERE DE MODIFICARE A REGULAMENTULUI DE PROCEDURĂ AL PARLAMENTULUI EUROPEAN depusă în conformitate cu articolul 212 din Regulamentul de procedură
Modificarea anexei XVII (Orientări pentru aprobarea Comisiei), punctul (1)
Andrew Duff
PE446.555v01-00 B7‑0481/2010 Modificarea anexei XVII (Orientări pentru aprobarea Comisiei)
Amendamentul 1
Regulamentul de procedură al Parlamentului European
Anexa XVII - punctul 1 litera a - paragraful 3
Textul în vigoare
Amendamentul
Parlamentul poate solicita toate informațiile relevante pentru luarea unei decizii cu privire la aptitudinile comisarilor desemnați.
Parlamentul se așteaptă la divulgarea în întregime a informațiilor privind interesele financiare ale acestora.
Parlamentul poate solicita toate informațiile relevante pentru luarea unei decizii cu privire la aptitudinile comisarilor desemnați.
Parlamentul se așteaptă la divulgarea în întregime a informațiilor privind interesele financiare ale acestora.
Declarațiile de interes ale comisarilor desemnați se trimit spre examinare Comisiei pentru afaceri juridice.
Or. en
Amendamentul 2
Regulamentul de procedură al Parlamentului European
Anexa XVII - punctul 1 litera b - paragraful 2
Textul în vigoare
Amendamentul
Audierile sunt organizate, în comun, de către Conferința președinților și Conferința președinților de comisie.
În cazul portofoliilor mixte, se iau măsurile necesare pentru asocierea comisiilor competente.
Există trei situații:
Audierile sunt organizate, în comun, de către Conferința președinților și Conferința președinților de comisie.
Președintele și coordonatorii fiecărei comisii sunt responsabili de stabilirea modalităților detaliate.
Pot fi desemnați raportori.
În cazul portofoliilor mixte, se iau măsurile necesare pentru asocierea comisiilor competente , aplicându-se mutatis mutandis articolele 50 și 51 .
Există trei situații:
(i) în cazul în care portofoliul comisarului desemnat se încadrează în domeniul de competență al unei singure comisii, comisarul desemnat este audiat doar de această comisie;
(i) în cazul în care portofoliul comisarului desemnat se încadrează în domeniul de competență al unei singure comisii, comisarul desemnat este audiat (ă) doar de această comisie (comisia responsabilă) ;
(ii) în cazul în care portofoliul comisarului desemnat se încadrează, în proporții relativ egale, în domeniul de competență al mai multor comisii, comisarul desemnat este audiat în comun de comisiile respective, precum și
(ii) în cazul în care portofoliul comisarului desemnat se încadrează, în proporții relativ egale, în domeniul de competență al mai multor comisii, comisarul desemnat este audiat în comun de comisiile respective (comisii asociate) , precum și
(iii) în cazul în care portofoliul comisarului desemnat se încadrează cu precădere în domeniul de competență al unei comisii și doar într-o mică măsură în domeniul de competență al cel puțin uneia dintre celelalte comisii, comisarul desemnat este audiat de comisia competentă în principal, care invită cealaltă comisie sau celelalte comisii să participe la audiere .
(iii) în cazul în care portofoliul comisarului desemnat se încadrează cu precădere în domeniul de competență al unei comisii și doar într-o mică măsură în domeniul de competență al cel puțin uneia dintre celelalte comisii, comisarul desemnat este audiat de comisia competentă în principal, cu participarea celeilalte sau celorlalte comisii (comisii participante) .
Or. en
Amendamentul 3
Regulamentul de procedură al Parlamentului European
Anexa XVII - punctul 1 litera b - paragraful 4
Textul în vigoare
Amendamentul
Comisiile prezintă comisarilor desemnați întrebări scrise, în timp util înainte de audieri.
Numărul întrebărilor scrise pe fond este limitat la cinci pentru fiecare comisie competentă .
Comisiile prezintă comisarilor desemnați întrebări scrise, în timp util înainte de audieri.
Numărul întrebărilor scrise pe fond este limitat la cinci pentru fiecare comisar desemnat .
Se adresează două întrebări comune, prima referitoare la aspecte legate de competența generală, angajamentul european și independența personală, iar a doua legată de gestionarea portofoliului și cooperarea cu Parlamentul.
Celelalte trei întrebări se redactează de către comisiile relevante.
Or. en
Amendamentul 4
Regulamentul de procedură al Parlamentului European
Anexa XVII - punctul 1 litera b - paragraful 5
Textul în vigoare
Amendamentul
Audierile se desfășoară în circumstanțe și în condiții care le oferă comisarilor desemnați posibilități egale și echitabile de a se prezenta și de a-și exprima opiniile.
Durata prevăzută a fiecărei audieri este de cel puțin trei ore.
Audierile se desfășoară în circumstanțe și în condiții care le oferă comisarilor desemnați posibilități egale și echitabile de a se prezenta și de a-și exprima opiniile.
Or. en
Amendamentul 5
Regulamentul de procedură al Parlamentului European
Anexa XVII - punctul 1 litera b - paragraful 6
Textul în vigoare
Amendamentul
Comisarii desemnați sunt invitați să facă o expunere orală introductivă, de cel mult douăzeci de minute .
Desfășurarea audierilor vizează dezvoltarea unui dialog politic pluralist între comisarii desemnați și deputați.
Înainte de încheierea audierii, comisarilor desemnați li se acordă posibilitatea de a face o scurtă declarație finală.
Comisarii desemnați sunt invitați să facă o expunere orală introductivă, de cel mult zece minute .
Ori de câte ori este posibil, întrebările sunt grupate pe teme.
Cea mai mare parte a timpului afectat luărilor de cuvânt le revine grupurilor politice, aplicându-se mutatis mutandis articolul 149.
Desfășurarea audierilor vizează dezvoltarea unui dialog politic pluralist între comisarii desemnați și deputați.
Înainte de încheierea audierii, comisarilor desemnați li se acordă posibilitatea de a face o scurtă declarație finală.
Or. en
Amendamentul 6
Regulamentul de procedură al Parlamentului European
Anexa XVII - punctul 1 litera c - paragraful 1
Textul în vigoare
Amendamentul
Anexa VIII – punctul 1 litera (c) paragraful 1
O înregistrare video numerotată a audierilor este pusă la dispoziția publicului în termen de 24 de ore.
Anexa VIII – punctul 1 litera (b) paragraful 7
O înregistrare video numerotată a audierilor este pusă la dispoziția publicului în termen de 24 de ore.
Or. en
Amendamentul 7
Regulamentul de procedură al Parlamentului European
Anexa XVII - punctul 1 litera c - paragraful 2
Textul în vigoare
Amendamentul
Comisiile se reunesc imediat după audiere pentru a proceda la evaluarea fiecărui comisar desemnat.
Aceste reuniuni se desfășoară cu ușile închise.
Comisiile sunt invitate să se pronunțe dacă, în opinia lor, comisarii desemnați au competențele necesare pentru a fi membri ai colegiului și pentru a îndeplini sarcinile specifice care le-au fost atribuite.
În cazul în care comisia nu poate să ajungă la un consens cu privire la aceste două aspecte, președintele acesteia supune, în ultimă instanță, cele două decizii la vot secret.
Declarațiile de evaluare ale comisiilor sunt făcute publice și prezentate în cadrul unei reuniuni comune a Conferinței președinților și a Conferinței președinților de comisie, care se desfășoară cu ușile închise.
În urma unui schimb de opinii, Conferința președinților și Conferința președinților de comisie declară audierile încheiate, cu excepția cazului în care acestea decid să solicite informații suplimentare.
Coordonatorii se reunesc imediat după audiere pentru a proceda la evaluarea fiecărui comisar desemnat.
Aceste reuniuni se desfășoară cu ușile închise.
Coordonatorii sunt invitați să se pronunțe dacă, în opinia lor, comisarii desemnați au competențele necesare pentru a fi membri ai colegiului și pentru a îndeplini sarcinile specifice care le-au fost atribuite.
Pentru fiecare comisar desemnat se realizează o singură evaluare, care include avizele tuturor comisiilor implicate în audiere.
Conferința președinților de comisie poate elabora un șablon pro forma care să faciliteze elaborarea.
În cazul în care comisiile au nevoie de mai multe informații pentru a-și finaliza evaluarea, Președintele Parlamentului adresează în numele lor o scrisoare Președintelui ales al Comisiei.
Coordonatorii iau în considerare răspunsul primit.
În cazul în care coordonatorii nu pot să ajungă la un consens cu privire la evaluare, președintele convoacă o reuniune plenară a comisiei.
În ultimă instanță, președintele comisiei supune cele două decizii la vot secret.
Declarațiile de evaluare ale comisiilor sunt făcute publice în termen de 24 de ore și prezentate în cadrul unei reuniuni comune a Conferinței președinților și a Conferinței președinților de comisie, care se desfășoară cu ușile închise.
În urma unui schimb de opinii, Conferința președinților și Conferința președinților de comisie declară audierile încheiate, cu excepția cazului în care acestea decid să solicite informații suplimentare.
Or. en
Amendamentul 8
Regulamentul de procedură al Parlamentului European
Anexa XVII - punctul 1 litera c - paragraful 3
Textul în vigoare
Amendamentul
Președintele ales al Comisiei prezintă întregul colegiu al comisarilor desemnați și programul acestuia în cadrul unei ședințe a Parlamentului la care este invitat întregul Consiliu .
Prezentarea este urmată de o dezbatere.
La încheierea dezbaterii, orice grup politic sau un număr de cel puțin 40 de deputați pot depune o propunere de rezoluție.
Se aplică articolul 110 alineatele (3), (4) și (5).
După votul asupra propunerii de rezoluție, Parlamentul decide prin vot dacă aprobă sau nu numirea, în calitate de organ, a Președintelui ales și a comisarilor desemnați.
Parlamentul decide cu majoritatea voturilor exprimate, prin apel nominal.
Acesta poate amâna votul pentru următoarea ședință.
Președintele ales al Comisiei prezintă întregul colegiu al comisarilor desemnați și programul acestuia în cadrul unei ședințe a Parlamentului la care sunt invitați Președintele Consiliului European și Consiliul de Miniștri .
Prezentarea este urmată de o dezbatere.
La încheierea dezbaterii, orice grup politic sau un număr de cel puțin 40 de deputați pot depune o propunere de rezoluție.
Se aplică articolul 110 alineatele (3), (4) și (5).
După votul asupra propunerii de rezoluție, Parlamentul decide prin vot dacă aprobă sau nu numirea, în calitate de organ, a Președintelui ales și a comisarilor desemnați.
Parlamentul decide cu majoritatea voturilor exprimate, prin apel nominal.
Acesta poate amâna votul pentru următoarea ședință.
Or. en
