Michael Schumacher: Viteza la volan nu îți aduce niciun premiu
Transport
2011-05-12 - 15:35
Michael Schumacher: „Viteza la volan nu îți aduce niciun premiu" Cum se face că Michael Schumacher, de șapte ori campion mondial al Formulei 1, a devenit ambasadorul Europei pentru siguranță rutieră?
L-am întrebat personal miercuri, în timpul evenimentului de lansare a unei campanii de siguranță rutieră la Parlament.
Michael Schumacher ne-a dat mai multe detalii și ne-a explicat modul în care echipamentul eSafety poate salva vieți.
Ați venit astăzi la Parlament pentru a susține ideea că toate mașinile noi ar trebui echipate cu sisteme inteligente de transport.
Cum poate îmbunătăți tehnologia siguranța rutieră?
Este uimitor să observi ceea ce s-a întâmplat în decursul ultimilor 10 ani.
Înainte, aveam doar airbag-uri și sisteme de control electronic.
Dar acum avem vizibilitate pe timp de noapte, poți vedea dacă apar brusc pe drum copii, poți evita un accident pe care tu nu îl vezi, dar mașina îl vede.
Evident că mă simt mult mai în siguranță în ziua de azi.
Suntem cu toții oameni, facem cu toții greșeli, nu depinde mereu numai de noi.
Deci, cred că tehnologia oferă un mare avantaj.
Dacă mașina ta te poate ajuta, asta este extraordinar.
Dar tehnologia nu poate rezolva totul.
Ce le recomandați șoferilor europeni?
În primul rând, există reguli, și acestea există pentru un motiv.
Există țări ca Germania, în care poți să conduci cu viteză dar să fii și în siguranță în același timp.
Un șofer bun știe să pună siguranța pe primul loc, ceea ce înseamnă că nu încearcă să arate cât de repede poate să conducă.
Nimănui nu îi pasă cu adevărat de asta.
Nu are nici un rost, nu câștigi nici un premiu dacă faci asta.
Mai bine ai avea grijă de oameni, pentru că asta contează cu adevărat.
Conduceți cu o viteză de 300 km/h, adesea foarte aproape de pericol, și ați fost implicat în mai multe accidente grave pe circuitele de Formula 1.
Cum vă simțiți în rolul de ambasador al siguranței?
Într-adevăr, din această poziție cred că oamenii au mai multă încredere în ceea spun decât în recomandările oricărui politician.
Am multă experiență în acest domeniu și tocmai de aceea cred că pot da sfaturi bune.
Michael Schumacher a venit la Parlament pentru lansarea evenimentului care a marcat un deceniu de luptă ONU pentru siguranță rutieră.
Obiectivul urmărit este reducerea ratei mortalității cu 50% în accidentele rutiere în următorii 10 ani.
Evenimentul a fost organizat prin programul „Provocarea eSafety” finanțat de UE.
Gazda evenimentului a fost eurodeputatul Jorgo Chatzimarkakis (Germania) de la Grupul Alianţei Liberalilor şi Democraţilor pentru Europa.
După ce a cunoscut mai mulți deputați europeni din comisia pentru transport şi turism și comisia pentru industrie, cercetare şi energie, Michael Schumacher a încheiat seara cu o invitație din partea președintelui Buzek pentru recepția ce a precedat evenimentul.
20110506STO18864 Campania pentru securitatea rutieră globală Proiectul eSafety Automobile mai inteligente pentru reducerea numărului de accidente
RO
1
PHOTO
20110503PHT18603.jpg
RO
2
LINK
http://www.makeroadssafe.org/Pages/home.aspx
RO
3
LINK
http://www.esafetychallenge.eu/
RO
4
LINK
/ro/headlines/content/20110302MUN14706/html/Automobile-mai-inteligente-pentru-reducerea-num%C4%83rului-de-accidente
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
