Stereotipurile de gen în publicitate
Drepturile femeii/Egalitatea de şanse
2008-09-02 - 11:49
Eva-Brit-Svensson indică drumul înspre egalitate de gen… Suntem cu toţii conştienţi de stereotipul femeii lucrând în bucătărie şi al bărbatului conducând maşini puternice...
Discriminarea bazată pe motive de gen este încă larg răspândită în mass-media.
Raportul Comisie pentru Drepturile femeii şi egalitatea între sexe doreşte să elimine astfel de stereotipuri şi propune crearea unor organisme de monitorizare a mass-mediei şi a unui „Cod de conduită” pentru publicitate.
Citiţi interviul nostru luat Raportoare Eva-Britt Svensson.
Conform raportului non-legislativ al doamnei Eva-Britt Svensson (Grupul Confederal al Stângii Unite Europene/Stânga Verde Nordică, Suedia), „stereotipurile de gen din publicitate limitează femeile, bărbații, fetele și băieții la o imagine extrem de simplificată, reducând persoanele la roluri predeterminate și artificiale, adesea degradante, umilitoare și schematizante pentru ambele genuri".
1.
În opinia dumneavoastră, care este efectul marketingului și al publicității asupra egalității dintre bărbați și femei?
Eva-Britt Svensson: „Stereotipurile de gen din publicitate reprezintă unul dintre factorii care au o influenţă semnificativă asupra eforturilor de a avea o societate egalitară.
Această influenţă tinde să fie mai mare din cauza faptului că multe persoane nu sunt conştiente de modul în care suntem influenţaţi de către imaginile care ne înconjoară.
In prezent, publicitatea se găseşte peste tot: acasă, în spaţii publice, în ziare, reviste, la televizor şi aşa mai departe.
Dacă femeile şi bărbaţii sunt în permanenţă portretizaţi folosind aceleaşi stereotipuri, este mult mai greu pe urmă să vezi resursele şi abilităţile femeilor şi bărbaţilor în alte arii de activitate decât în rolurile tradiţionale cunoscute".
2.
Cum poate Uniunea Europeană şi statele membre să amelioreze situaţia?
„ [UE şi statele membre] trebuie să fie conştiente de stereotipurile de gen şi să le ia în considerare.
Ele trebuie să se asigure, de asemenea, de existenţa unui organism căruia publicul să îi adreseze plângerile şi nemulţumirile legate de stereotipurile de gen în marketing şi publicitate.
Totodată, viitorul Institutul European de gen ar putea să facă anumite cercetări pe această temă".
Un rol important îl are creşterea gradului de conştientizare în rândul consumatorilor şi al publicului asupra influenţei publicităţii.
Astăzi, de exemplu, este interzisă folosirea oricărei reclame care influenţează creşterea poluării.
Publicitatea pentru diferitele tipuri de produse trebuie să demonstreze o responsabilitate pentru mediul înconjurător şi trebuie să contribuie la prevenirea schimbărilor climatice.
Scopul raportului meu este de a face imposibilă utilizarea stereotipurilor de gen în publicitate.
Urmăriţi dezbaterea în direct marţi seara, accesând linkul de mai jos!
20080901STO35671 Transmisie în direct Publicitatea este încă discriminatorie Raportul privind influența marketingului și a publicității asupra egalității dintre bărbați și femei Fişă personală: Eva-Britt Svensson
RO
1
PHOTO
20080901PHT35733.jpg
RO
2
LINK
/wps-europarl-internet/faces/live/live-video.jsp
RO
5
LINK
/members/public/yourMep/view.do?name=Svensson&partNumber=1&id=28134&language=RO
-//EP//TEXT IM-PRESS 20080708BRI33691 ITEM-007-RO NOT XML V0//RO
-//EP//TEXT REPORT A6-2008-0199 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
