A7-0076/2011
22.3.2011
***I
RAPORT
referitor la propunerea de regulament al Parlamentului European și al Consiliului privind transportul rutier transfrontalier profesionist de numerar în euro între statele membre din zona euro
(COM(2010)0377 – C7‑0186/2010 – 2010/0204(COD))
Comisia pentru afaceri economice și monetare
Raportoare: Sophie Auconie
PE 454.357v02-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
Amendamente la un proiect de act
În amendamentele Parlamentului, modificările aduse proiectului de act sunt evidențiate prin caractere cursive aldine .
Evidențierea cu caractere cursive simple este o indicație pentru serviciile tehnice, referitoare la elemente ale proiectului de act propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
Antetul amendamentelor referitoare la un act existent pe care proiectul de act urmărește să îl modifice cuprinde două rânduri suplimentare prin care se indică actul existent și, respectiv, dispoziția vizată a acestuia.
Fragmentele preluate ca atare dintr-o dispoziție a unui act existent pe care Parlamentul dorește să o modifice, dar pe care proiectul de act nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul [...] .
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE........................................................................................................13
PROCEDURĂ...........................................................................................................................14
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de regulament al Parlamentului European și al Consiliului privind transportul rutier transfrontalier profesionist de numerar în euro între statele membre din zona euro
( COM(2010)0377 – C7‑ 0186/2010 – 2010/0204(COD) )
(Procedura legislativă ordinară: prima lectură)
Parlamentul European,
– având în vedere propunerea Comisiei prezentată Parlamentului și Consiliului ( COM(2010)0377 ),
– având în vedere articolul 294 alineatul (2) și articolul 133 din Tratatul privind funcționarea Uniunii Europene, în temeiul cărora propunerea a fost prezentată de către Comisie ( C7-0186/2010 ),
– având în vedere articolul 294 alineatul (3) din Tratatul privind funcționarea Uniunii Europene,
– având în vedere avizul Băncii Centrale Europene din 5 octombrie 2010
JO C 278, 15.10.2010, p.
1. ,
– având în vedere articolul 55 din Regulamentul său de procedură,
– având în vedere raportul Comisiei pentru afaceri economice și monetare ( A7-0076/2011 ),
1. adoptă poziția în primă lectură prezentată în continuare;
2. solicită Comisiei să îl sesizeze din nou în cazul în care intenționează să modifice în mod substanțial propunerea sau să o înlocuiască cu un alt text;
3. încredințează Președintelui sarcina de a transmite Consiliului și Comisiei, precum și parlamentelor naționale poziția Parlamentului.
Amendamentul
1
Propunere de regulament
Considerentul 4
Textul propus de Comisie
Amendamentul
(4) Având în vedere pericolele deosebite la adresa sănătății și vieții personalului CIT, precum și a publicului larg, aferente activității de transport de numerar, transportul transfrontalier de numerar trebuie să facă obiectul unei licențe specifice.
Licența trebuie să fie suplimentară față de licența națională pentru transportul de fonduri care este necesară în majoritatea statelor membre participante și pe care prezentul regulament nu o armonizează.
Totodată, pentru a spori încrederea reciprocă dintre statele membre, este necesar ca societățile de transport de fonduri care au sediul în cele câteva state membre care nu au o procedură specifică de aprobare pentru societățile de transport de fonduri, în afară de normele generale din sectorul securității sau al transporturilor, să dovedească o experiență minimă de douăsprezece luni de transport periodic de numerar în statul membru în care își au sediul, fără a fi încălcat legislația națională, înainte ca statul membru respectiv să le acorde o licență pentru transportul transfrontalier de fonduri.
(4) Având în vedere pericolele deosebite la adresa sănătății și vieții personalului CIT, precum și a publicului larg, aferente activității de transport de numerar, transportul transfrontalier de numerar trebuie să facă obiectul unei licențe specifice.
Licența trebuie să fie suplimentară față de licența națională pentru transportul de fonduri care este necesară în majoritatea statelor membre participante și pe care prezentul regulament nu o armonizează.
Totodată, pentru a spori încrederea reciprocă dintre statele membre, este necesar ca societățile de transport de fonduri care au sediul în cele câteva state membre care nu au o procedură specifică de aprobare pentru societățile de transport de fonduri, în afară de normele generale din sectorul securității sau al transporturilor, să dovedească o experiență minimă de 24 de luni de transport periodic de numerar în statul membru în care își au sediul, fără a fi încălcat legislația națională, înainte ca statul membru respectiv să le acorde o licență pentru transportul transfrontalier de fonduri.
Amendamentul
2
Propunere de regulament
Considerentul 4a (nou)
Textul propus de Comisie
Amendamentul
(4a) Pentru a îmbunătăți condițiile de securitate aferente transporturilor de fonduri, atât pentru personalul de securitate CIT, cât și pentru populație, ar trebui încurajată utilizarea sistemului inteligent de neutralizare a bancnotelor, care ar trebui să poată fi dezvoltată în mod armonizat în statele membre participante, după o evaluare de impact detaliată realizată de Comisie și fără a aduce atingere normelor stabilite în prezentul regulament privind autorizațiile naționale pentru anumite tipuri de transport de fonduri.
Amendamentul
3
Propunere de regulament
Articolul 11 – alineatul 2
Textul propus de Comisie
Amendamentul
(2) Statele membre țin un registru al tuturor societăților cărora le-au acordat o licență pentru transportul transfrontalier de fonduri și se informează reciproc în legătură cu conținutul acestuia.
Statele membre actualizează registrul cu schimbările survenite, inclusiv cu deciziile de suspendare sau de retragere a unei licențe în conformitate cu articolul 22 și se informează reciproc și fără întârziere cu privire la actualizare.
(2) Statele membre țin un registru al tuturor societăților cărora le-au acordat o licență pentru transportul transfrontalier de fonduri , se informează reciproc și informează Comisia în legătură cu conținutul acestuia.
Statele membre actualizează registrul cu schimbările survenite, inclusiv cu deciziile de suspendare sau de retragere a unei licențe în conformitate cu articolul 22 , se informează reciproc și informează Comisia fără întârziere cu privire la actualizare.
Amendamentul
4
Propunere de regulament
Articolul 11 – alineatul 5
Textul propus de Comisie
Amendamentul
(5) Statele membre publică adresele și alte date de contact ale punctelor de contact naționale menționate la articolul 6 alineatul (5), precum și alte dispoziții legislative naționale aplicabile, și își comunică reciproc aceste informații.
(5) Statele membre publică adresele și alte date de contact ale punctelor de contact naționale menționate la articolul 6 alineatul (5), precum și alte dispoziții legislative naționale aplicabile, își comunică reciproc și comunică Comisiei aceste informații.
Amendamentul
5
Propunere de regulament
Articolul 12 – alineatul 1
Textul propus de Comisie
Amendamentul
(1) O societate care deține o licență de transport transfrontalier de fonduri informează cu suficient timp în avans autoritatea emitentă cu privire la statul sau statele membre în care va desfășura activități de transport de fonduri.
Statul membru de origine informează apoi imediat statul sau statele membre în cauză despre iminența începerii activității transfrontaliere.
(1) O societate care deține o licență de transport transfrontalier de fonduri informează cu cel puțin trei luni înainte de începerea activității sale transfrontaliere autoritatea emitentă cu privire la statul sau statele membre în care va desfășura activități de transport de fonduri.
Statul membru de origine informează apoi imediat statul sau statele membre în cauză despre iminența începerii activității transfrontaliere.
Amendamentul
6
Propunere de regulament
Articolul 12a (nou)
Textul propus de Comisie
Amendamentul
Articolul 12a
Autorizații naționale pentru anumite tipuri de transporturi de fonduri
(1) În ceea ce privește operațiunile de transport rutier transfrontalier de bancnote în euro efectuate pe teritoriul său, fiecare stat membru autorizează:
(a) cel puțin una dintre opțiunile prezentate la articolul 13, 14, 15, 16 sau 17; și
(b) opțiunile prezentate la articolul 13, 14, 15, 16 sau 17 care sunt analoge modalităților de transport autorizate pentru transporturile interne de fonduri.
Articolul 16 se aplică tuturor statelor membre în ceea ce privește transportul de la un punct la altul.
(2) În ceea ce privește operațiunile de transport rutier transfrontalier de monede în euro efectuate pe teritoriul său, fiecare stat membru autorizează:
(a) cel puțin una dintre opțiunile prezentate la articolul 18 sau 19; și
(b) opțiunile prezentate la articolul 18 sau 19 care sunt analoge modalităților de transport autorizate pentru transporturile naționale de fonduri.
(3) Transporturile care includ atât monede, cât și bancnote fac obiectul modalităților de transport pentru transportul transfrontalier de bancnote.
(4) În ceea ce privește aplicarea articolelor 13, 14, 15 și 17, un stat membru poate stabili că numai IBNS de la un capăt la altul pot fi utilizate pe teritoriul său pentru deservirea bancomatelor exterioare, cu condiția ca aceleași norme să se aplice pentru transporturile interne de fonduri.
(5) Statele membre informează Comisia cu privire la modalitățile de transport aplicabile conform prezentului articol.
Comisia asigură publicarea unui aviz cu privire la acestea în Jurnalul Oficial al Uniunii Europene.
Modalitățile de transport aplicabile intră în vigoare la o lună de la publicarea avizului.
Statele membre utilizează aceeași procedură atunci când devin aplicabile noi modalități de transport în conformitate cu prezentul articol.
(6) În cazul în care un stat membru gazdă sau un stat membru traversat constată că un IBNS prezintă deficiențe grave în ceea ce privește caracteristicile tehnice cerute în mod obișnuit, și anume numerarul poate fi accesat fără a declanșa mecanismul de neutralizare sau IBNS a fost modificat după omologare astfel încât nu mai îndeplinește criteriile de omologare, statul membru în cauză informează Comisia și statul membru care a acordat omologarea și poate solicita să se efectueze noi teste ale respectivului IBNS.
În așteptarea rezultatelor noilor teste, statele membre pot interzice provizoriu utilizarea respectivului IBNS pe teritoriul lor.
Acestea informează imediat Comisia și celelalte state membre cărora li se aplică prezentul regulament în legătură cu o astfel de interdicție provizorie.
Amendamentul
7
Propunere de regulament
Articolul 20
Textul propus de Comisie
Amendamentul
Articolul 20
eliminat
Derogări naționale
(a) Un stat membru poate hotărî că articolele 13, 14, 15, 16 sau 17 nu se aplică în cazul transportului rutier transfrontalier de bancnote efectuat pe teritoriul său, cu condiția de a nu permite modalități comparabile de transport pentru transporturile interne de fonduri și ca cel puțin unul dintre articolele respective să se aplice pe teritoriul său.
Eventualele derogări de la articolul 16 nu se pot aplica transporturilor de la un punct la altul.
(b) Un stat membru poate hotărî că articolul 18 sau articolul 19 nu se aplică în cazul transportului rutier transfrontalier de monede efectuat pe teritoriul său, cu condiția de a nu permite modalități comparabile de transport pentru transporturile interne de fonduri.
(c) În ceea ce privește aplicarea articolelor 13, 14, 15 și 17, un stat membru poate stabili că numai IBNS de la un capăt la altul pot fi utilizate pe teritoriul său pentru deservirea bancomatelor exterioare, cu condiția ca aceleași norme să se aplice pentru transporturile interne de fonduri.
(d) Statul membru care ia decizia de a utiliza oricare dintre derogările menționate în prezentul articol transmite o notificare Comisiei, care se asigură că se publică un aviz în acest sens în Jurnalul Oficial al Uniunii Europene.
Derogarea intră în vigoare la o lună de la publicarea avizului.
Statele membre pot ridica o derogare utilizând aceeași procedură.
(e) În cazul în care un stat membru gazdă sau un stat membru traversat constată că un IBNS prezintă deficiențe grave în ceea ce privește caracteristicile tehnice cerute în mod obișnuit, și anume numerarul poate fi accesat fără a declanșa mecanismul de neutralizare sau IBNS a fost modificat după omologare astfel încât nu mai îndeplinește criteriile de omologare, acesta informează Comisia și statul membru care a acordat omologarea și poate solicita să se efectueze noi teste ale respectivului IBNS.
În așteptarea rezultatelor noilor teste, statele membre pot interzice provizoriu utilizarea respectivului IBNS pe teritoriul lor.
Acestea informează imediat Comisia și celelalte state membre cărora li se aplică prezentul regulament în legătură cu o astfel de decizie.
Amendamentul
8
Propunere de regulament
Articolul 26
Textul propus de Comisie
Amendamentul
Comisia înaintează Parlamentului European și Consiliului un raport cu privire la implementarea prezentului regulament la cel târziu doi ani de la intrarea lui în vigoare și ulterior la fiecare cinci ani.
În acest scop, Comisia va organiza o consultare a părților interesate din sector, inclusiv a partenerilor sociali.
Raportul va examina în special posibilitatea de a stabili cerințe comune de formare pentru portul de armă de către personalul CIT și va ține cont în mod corespunzător de progresele tehnologice în domeniul IBNS , evaluând dacă regulamentul trebuie revizuit în consecință.
Comisia înaintează Parlamentului European și Consiliului un raport cu privire la implementarea prezentului regulament la cel târziu patru ani de la intrarea lui în vigoare și ulterior la fiecare cinci ani.
În acest scop, Comisia organizează o consultare a părților interesate din sector, inclusiv a partenerilor sociali.
Raportul examinează în special posibilitatea de a stabili cerințe comune de formare pentru portul de armă de către personalul CIT .
Comisia ține cont în mod corespunzător de progresele tehnologice în domeniul IBNS .
Comisia analizează valoarea adăugată care ar putea fi generată prin acordarea unei licențe europene de transport de fonduri pe grup.
Comisia evaluează dacă regulamentul trebuie revizuit în consecință.
Amendamentul
9
Propunere de regulament
Articolul 28a (nou)
Textul propus de Comisie
Amendamentul
Articolul 28a
Consultarea partenerilor sociali
Comisia consultă partenerii sociali înainte de a adopta acte delegate.
Amendamentul
10
Propunere de regulament
Articolul 30 – alineatul 1
Textul propus de Comisie
Amendamentul
(1) Parlamentul European și Consiliul pot contesta actele delegate într-un interval de 3 luni de la data notificării.
La inițiativa Parlamentului European sau a Consiliului, această perioadă se prelungește cu o lună .
(1) Parlamentul European și Consiliul pot formula obiecțiuni la un act delegat în termen de trei luni de la data notificării.
La inițiativa Parlamentului European sau a Consiliului, acest termen se prelungește cu trei luni .
EXPUNERE DE MOTIVE
Obiectul propunerii de regulament
Deși bancnotele și monedele euro au fost introduse în 2002, piața transporturilor de numerar în euro este în continuare foarte fragmentată.
Diferențele mari dintre normele naționale din acest domeniu îngreunează semnificativ prestarea de servicii transfrontaliere pentru transportatorii profesioniști de fonduri.
Obiectul prezentului regulament constă deci în simplificarea acestor constrângeri de reglementare pentru a permite o mai bună circulație a bancnotelor și a monedelor euro între statele membre care au adoptat această monedă.
Poziția raportoarei
Propunerea elaborată de Comisie ca urmare a unor lungi consultări este echilibrată.
Ea ar trebui să permită facilitarea transportului transfrontalier de numerar în euro fără a afecta diversele modalități de reglementare alese de statele membre în domeniul transporturilor de fonduri.
Raportoarea consideră că sunt primordiale trei obiective în acest domeniu:
– În primul rând, deoarece obiectul acestui regulament constă în facilitarea transportului transfrontalier de fonduri, este important să se garanteze că normele pe care le instituie sunt suficient de clare și sunt operaționale pentru transportatori și pentru autoritățile de stat.
Astfel, în ceea ce privește diversele metode de transport de fonduri, statele membre trebuie să poată alege câte opțiuni doresc dintre cele cinci modalități de transport pentru bancnote și cele două modalități de transport pentru monede oferite de regulament.
În schimb, raportoarea consideră nu este oportun să se impună în acest moment statelor membre care nu doresc acest lucru obligația de a alege mai multe modalități de transport de fonduri pentru bancnote și pentru monede, obligându-le astfel în unele cazuri să își modifice semnificativ normele privind securitatea.
– În al doilea rând, deoarece transporturile de fonduri prezintă pericole deosebite, acest regulament trebuie să contribuie la consolidarea cerințelor de securitate publică, atât pentru personalul de securitate CIT, cât și pentru populație.
Raportoarea consideră, prin urmare, că, pentru a desfășura activități transfrontaliere, o societate ar trebui să aibă suficientă experiență.
Raportoarea subliniază, de asemenea, faptul că utilizarea sistemului inteligent de neutralizare a bancnotelor ar trebui să fie încurajată pe viitor în măsura în care permite agravarea violenței ce poate fi observată în cursul atacurilor asupra vehiculelor de transport de fonduri.
– În al treilea rând, regulamentul nu trebuie să conducă la degradarea condițiilor de muncă pentru angajații din sectorul transporturilor de fonduri și, în acest sens, raportoarea consideră adecvată propunerea Comisiei.
PROCEDURĂ
Titlu
Transportul rutier transfrontalier profesionist de numerar în euro între statele membre din zona euro
Referințe
COM(2010)0377 – C7-0186/2010 – 2010/0204(COD)
Data prezentării la PE
14.7.2010
Comisie competentă în fond
Data anunțului în plen
ECON
7.9.2010
Comisie(i) sesizată(e) pentru avizare
Data anunțului în plen
EMPL
7.9.2010
TRAN
7.9.2010
Avize care nu au fost emise
Data deciziei
EMPL
22.9.2010
TRAN
2.9.2010
Raportor(i)
Data numirii
Sophie Auconie
6.9.2010
Examinare în comisie
17.1.2011
Data adoptării
16.3.2011
Rezultatul votului final
+:
–:
0:
35
Membri titulari prezenți la votul final
Burkhard Balz, Sharon Bowles, Udo Bullmann, Pascal Canfin, Nikolaos Chountis, George Sabin Cutaș, Rachida Dati, Leonardo Domenici, Derk Jan Eppink, Diogo Feio, Vicky Ford, Ildikó Gáll-Pelcz, José Manuel García-Margallo y Marfil, Jean-Paul Gauzès, Sven Giegold, Sylvie Goulard, Liem Hoang Ngoc, Wolf Klinz, Philippe Lamberts, Astrid Lulling, Íñigo Méndez de Vigo, Ivari Padar, Antolín Sánchez Presedo, Edward Scicluna, Peter Simon, Peter Skinner, Theodor Dumitru Stolojan, Ivo Strejček, Marianne Thyssen, Corien Wortmann-Kool
Membri supleanți prezenți la votul final
Sophie Auconie, Elena Băsescu, Saïd El Khadraoui, Danuta Jazłowiecka, Olle Ludvigsson, Thomas Mann, Sirpa Pietikäinen, Catherine Stihler
