Răspuns dat de dl Cioloş în numele Comisiei
(27 ianuarie 2011)
La finalul fazei de conciliere cu privire la bugetul pe 2011, atunci când a constatat că Parlamentul și Consiliul nu au ajuns la un acord, Comisia a luat imediat toate măsurile necesare și a prezentat un nou proiect de buget la 26 noiembrie 2010.
Noul proiect de buget a inclus rezultatele discuțiilor purtate în cadrul comitetului de conciliere și a oferit autorității bugetare o bază în vederea atingerii unui acord privind bugetul pe 2011 înainte de sfârșitul anului 2010.
Comisia salută faptul că, în urma poziției adoptate de Consiliu cu privire la noua propunere de buget, Parlamentul European a aprobat această propunere la 15 decembrie 2010.
Acest lucru înseamnă că aplicarea sistemului „doisprezecimilor provizorii” nu va mai fi necesară în 2011.
