Joi în plen: drepturile omului, transportul animalelor, dieta mediteraneană
Instituţii
2009-01-16 - 09:03
Deputaţii europeni au cerut comemorarea genocidului de la Srebreniţa Şedinţa de joi a Parlamentului European a început cu o dezbatere asupra transportului animalelor în UE.
Mai târziu, deputaţii europeni au discutat despre includerea dietei mediteraneene în patrimoniul UNESCO şi au adoptat rezoluţii privind situaţia umanitară din Gaza, Cornul Africii, comemorarea masacrului de la Srebreniţa şi strategia UE faţă de Belarus.
Joi, deputaţii europeni au adoptat o rezoluţie cerând Uniunii Europene şi ţărilor din Balcanii de Vest să comemoreze genocidul de la Srebreniţa pe 11 iulie.
Deputaţii au mai dezbătut ieri situaţia drepturilor omului din Iran, Guineea şi Kenya şi au cerut încetarea focului în Fâşia Gaza.
Transportul animalelor
Deşi Uniunea Europeană a ameliorat constant legislaţia privind transportul animalelor, deputaţii experţi în domeniu pun la îndoială felul în care aceasta este pusă în aplicare.
Preşedintele Comisiei pentru Agricultură de la Parlamentul European, Neil Parish (Grupul Partidului Popular European (Creştin-Democrat) şi al Democraţilor Europeni, Regatul Unit), a cerut Comisiei explicaţii în legătură cu măsurile luate în vederea respectării legislaţiei europene în domeniu şi în vederea reducerii suferinţei animalelor.
Domnul Parish s-a arătat îngrijorat în primul rând de cai, care sunt transportaţi în condiţii dificile (distanţe lungi, spaţiu puţin în camioane, lipsa apei şi a hranei).
Dumnealui a spus că „o societate civilizată este judecată nu numai după modul în care tratează oamenii, ci şi după cum aceasta tratează animalele”.
Comisarul european Vladimír Špidla a arătat că Cipru, Lituania, Malta, Bulgaria şi Luxemburg nu au furnizat rapoartele referitoare la punerea în aplicare a legislaţiei privind transportul animalelor, arătând şi faptul că monitorizarea prin GPS poate ajuta la respectarea regulilor europene.
Deputaţii europeni care au luat cuvântul au cerut respectarea riguroasă a legislaţiei europene în domeniu şi au cerut reguli şi pentru condiţiile de transport (temperatură, spaţiu) - nu numai pentru timp şi distanţă.
Dieta mediteraneană în patrimoniul UNESCO
În 2009, UNESCO va hotărî dacă include dieta mediteraneană în lista patrimoniului cultural al umanităţii.
Preşedintele Comisiei pentru Agricultură de la Parlamentul European, Neil Parish, a amintit faptul că această dietă (bogată în peşte, ulei de măsline, fructe şi legume) protejează sănătatea şi a cerut susţinerea ei ca parte a diversităţii culturale a UE.
„În timp ce tânăra generaţie este bombardată din ce în ce mai tare cu alimentele de tip fast-food, este important să apărăm dieta mediteraneană ca parte a diversităţii culturale europene.
Aceasta reduce riscurile de boli cardiovasculare, Alzheimer şi cancer“, a spus domnul Parish.
Comisarul Špidla a spus că statele membre UE trebuie să decidă dacă sprijină sau nu dieta mediteraneană, Comisia neputând face acest lucru deoarece nu este membră UNESCO.
Deputaţii europeni au cerut susţinerea patrimoniului alimentar local şi regional în Europa, ajutându-l să supravieţuiască globalizării şi modului de alimentaţie american.
Neil Parish
„O societate civilizată este judecată nu numai după modul în care tratează oamenii, ci şi după cum aceasta tratează animalele”.
20090108STO45646 Transportul animalelor - în atenţia deputaţilor europeni Membrii Parlamentului European solicită încetarea imediata a ostilităţilor în Gaza Dieta mediteraneană: o alternativă sănătoasă UE ia noi măsuri împotriva obezității infantile
RO
1
PHOTO
20090115PHT46416.jpg
RO
5
LINK
http://ec.europa.eu/news/environment/080828_1_ro.htm
-//EP//TEXT IM-PRESS 20090108STO45644 0 NOT XML V0//RO
-//EP//TEXT IM-PRESS 20090113IPR46099 0 NOT XML V0//RO
-//EP//TEXT IM-PRESS 20081027STO40642 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
