A7-0057/2011
17.3.2011
*
RAPORT
referitor la propunerea de decizie a Consiliului de stabilire a normelor privind importurile în Uniunea Europeană provenite din Groenlanda de produse pescărești, moluște bivalve vii, echinoderme, tunicate, gasteropode marine și subproduse ale acestora
(COM(2010)0176 – C7‑0136/2010 – 2010/0097(CNS))
Comisia pentru pescuit
Raportoare:
Carmen Fraga Estévez
PR_COD_1amCom
PE 443.062v03-00
Legenda simbolurilor utilizate
* Procedura de consultare
*** Procedura de aprobare
***I Procedura legislativă ordinară (prima lectură)
***II Procedura legislativă ordinară (a doua lectură)
***III Procedura legislativă ordinară (a treia lectură)
(Procedura indicată se bazează pe temeiul juridic propus în proiectul de act.)
Amendamente la un proiect de act
În amendamentele Parlamentului, modificările aduse proiectului de act sunt evidențiate prin caractere cursive aldine .
Evidențierea cu caractere cursive simple este o indicație pentru serviciile tehnice, referitoare la elemente ale proiectului de act propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
Antetul amendamentelor referitoare la un act existent pe care proiectul de act urmărește să îl modifice cuprinde două rânduri suplimentare prin care se indică actul existent și, respectiv, dispoziția vizată a acestuia.
Fragmentele preluate ca atare dintr-o dispoziție a unui act existent pe care Parlamentul dorește să o modifice, dar pe care proiectul de act nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul [...] .
CUPRINS
Page
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE..........................................................................................................8
AVIZ AL COMISIEI PENTRU AFACERI JURIDICE PRIVIND BAZA JURIDICĂ ...............10
PROCEDURĂ...........................................................................................................................16
PROIECT DE REZOLUȚIE LEGISLATIVĂ A PARLAMENTULUI EUROPEAN
referitoare la propunerea de decizie a Consiliului de stabilire a normelor privind importurile în Uniunea Europeană provenite din Groenlanda de produse pescărești, moluște bivalve vii, echinoderme, tunicate, gasteropode marine și subproduse ale acestora
( COM(2010)0176 – C7‑0136/2010 – 2010/0097(CNS) )
(Procedura legislativă specială - consultare)
Parlamentul European ,
– având în vedere propunerea Comisiei prezentată Consiliului ( COM(2010)0176 ),
– având în vedere articolul 203 din Tratatul privind funcționarea Uniunii Europene, în temeiul căruia a fost consultat de către Consiliu ( C7-0136/2010 ),
– având în vedere articolul 43 alineatul (2) și articolul 204 din Tratatul privind funcționarea Uniunii Europene,
– având în vedere articolul unic al Protocolului (nr.
34) privind regimul special care se aplică Groenlandei, anexat la Tratatul privind funcționarea Uniunii Europene,
- având în vedere avizul Comisiei pentru afaceri juridice privind temeiul juridic propus
Aviz adoptat în unanimitate la 28 octombrie 2010. ,
- având în vedere avizul motivat prezentat, în cadrul Protocolului (nr.
2) privind aplicarea principiilor subsidiarității și proporționalității, de către senatul italian, care susține că proiectul de act legislativ nu respectă principiul subsidiarității,
– având în vedere articolele 55 și 37 din Regulamentul său de procedură,
– având în vedere raportul Comisiei pentru pescuit ( A7-0057/2011 ),
1. adoptă în primă lectură poziția prezentată mai jos;
2. solicită Comisiei să îl sesizeze din nou, în cazul în care intenționează să modifice în mod substanțial această propunere sau să o înlocuiască cu un alt text;
3. încredințează Președintelui sarcina de a transmite Consiliului, Comisiei și parlamentelor naționale poziția Parlamentului.
Amendamentul
1
Propunere de regulament
Titlul
Textul propus de Comisie
Amendamentul
Propunere de decizie a Consiliului de stabilire a normelor privind importurile în Uniunea Europeană provenite din Groenlanda de produse pescărești, moluște bivalve vii, echinoderme, tunicate, gasteropode marine și subproduse ale acestora
Propunere de regulament al Parlamentului European și al Consiliului de stabilire a normelor privind importurile în Uniunea Europeană provenite din Groenlanda de produse pescărești, moluște bivalve vii, echinoderme, tunicate, gasteropode marine și subproduse ale acestora
Justificare
Întrucât actul propus stabilește măsuri cu aplicabilitate generală menite să fie obligatorii în toate elementele lor și direct aplicabile în toate statele membre, forma cea mai adecvată pe care ar trebui să o îmbrace acest act este cea a unui regulament, și nu a unei simple decizii.
În consecință, este necesar să se schimbe titlul prezentei propuneri din „Decizie a Consiliului” în „Regulament al Parlamentului European și al Consiliului”.
Amendamentul
2
Propunere de regulament
Referirea 1
Textul propus de Comisie
Amendamentul
având în vedere Tratatul privind funcționarea Uniunii Europene, în special articolul 203 ,
având în vedere Tratatul privind funcționarea Uniunii Europene, în special articolul 43 alineatul (2) și articolul 204 ,
Justificare
În urma avizului solicitat Comisiei pentru afaceri juridice în temeiul articolului 37 din Regulamentul de procedură al PE, raportoarea consideră că temeiul juridic adecvat îl constituie articolul 43 alineatul (2) și articolul 204 din TFUE, precum și articolul unic al Protocolului nr.
34.
Amendamentul
3
Propunere de regulament
Referirea 1a (nouă)
Textul propus de Comisie
Amendamentul
având în vedere articolul unic al Protocolului (nr.
34) privind regimul special care se aplică Groenlandei, anexat la Tratatul privind funcționarea Uniunii Europene,
Justificare
În urma avizului solicitat Comisiei pentru afaceri juridice în temeiul articolului 37 din Regulamentul de procedură al PE, raportoarea consideră că temeiul juridic adecvat îl constituie articolul 43 alineatul (2) și articolul 204 din TFUE, precum și articolul unic al Protocolului nr.
34.
EXPUNERE DE MOTIVE
Exporturile de produse pescărești ale Groenlandei, reprezentând aproximativ 82% din totalul exporturilor acesteia, s-au ridicat în anul 2007 la 1,9 miliarde DKK (255 milioane EUR) , cea mai mare parte acestora (87%) fiind destinată UE, în special Danemarcei (97%).
Printre cele mai importante produse pescărești exportate din Groenlanda se numără creveții (59%), halibutul negru (23%), codul (9,5%), crabii (1,9%), scoicile din familia Pectinidae (1,4%) și icrele (1,3%).
La 26 aprilie 2010, Parlamentul a fost consultat de către Consiliu cu privire la propunerea menționată mai sus, în cadrul procedurii de consultare prevăzute la articolul 203 din TFUE.
Comisia pentru pescuit și Serviciul juridic al Parlamentului European au exprimat mari îndoieli cu privire la temeiul juridic ales de către Comisie, și anume articolul 203 din TFUE, propunând, în schimb, drept temei juridic corect articolul 43 alineatul (2) și articolul 204 din TFUE și articolul unic al Protocolului (nr.
34) privind regimul special care se aplică Groenlandei.
În consecință, Comisia pentru pescuit a solicitat Comisiei pentru afaceri juridice un aviz privind temeiul juridic propus.
În cadrul reuniunii sale de la 28 octombrie 2010, Comisia pentru afaceri juridice a adoptat în unanimitate un aviz care sprijină pe deplin cererea ca articolul 43 alineatul (2) și articolul 204 din TFUE, precum și articolul unic al Protocolului (nr.
34) privind regimul special care se aplică Groenlandei să constituie temeiul juridic al actului legislativ propus.
Prezentul proiect de rezoluție legislativă modifică propunerea Comisiei în consecință și propune adoptarea sa în primă lectură de către Parlament în cadrul procedurii legislative ordinare.
AVIZ AL COMISIEI PENTRU AFACERI JURIDICE PRIVIND BAZA JURIDICĂ
Dna Carmen Fraga Estévez
Președintă
Comisia pentru pescuit
Bruxelles
Ref.: Aviz referitor la temeiul juridic al propunerii de decizie a Consiliului de stabilire a normelor privind importurile în Uniunea Europeană provenite din Groenlanda de produse pescărești, moluște bivalve vii, echinoderme, tunicate, gasteropode marine și subproduse ale acestora ( COM(2010)0176 – C7‑0136/2010 – 2010/0097(CNS) )
Stimate doamnă Președintă,
La 26 aprilie 20101, Parlamentul a fost consultat de către Consiliu cu privire la propunerea menționată mai sus, în baza procedurii de consultare prevăzută la articolul 203 din TFUE.
Propunerea este acum analizată de către Comisia pentru pescuit unde dumneavoastră, în calitate de președintă, ați fost desemnată raportoare.
La 6 octombrie 2010, i s-a cerut Comisiei pentru afaceri juridice să redacteze un aviz privind temeiul juridic, în conformitate cu articolul 37 alineatul (2) din Regulamentul de procedură al Parlamentului European.
Comisia dumneavoastră susține că actul în discuție trebuie adoptat în conformitate cu procedura legislativă ordinară, propunând ca temei juridic articolele 42 alineatul (2) și 204 din TFUE și articolul unic din Protocolul no.
34 privind regimul special care se aplică Groenlandei.
I. Context
Groenlanda, fostă colonie daneză, a devenit parte a Comunității Economice Europene atunci când Danemarca a devenit membră a CEE în 1973.
Cu toate acestea, ca urmare a modernizării accelerate a societății din Groenlanda și a cererilor privind o mai mare independență economică și politică, Groenlanda s-a retras oficial din CEE în 1985.
Groenlanda a continuat să fie asociată cu Uniunea Europeană, fiind una dintre țările și teritoriile de peste mări, făcând astfel obiectului fostelor articole 131-136 din Tratatul de instituire a CEE (în prezent articolele 198-203 din TFUE).
Tratatul privind retragerea Groenlandei din Comunitate a stabilit un regim special, cuprinzând un acord de pescuit prin care Uniunea Europeană își păstrează drepturile de pescuit iar Groenlanda își păstrează sprijinul financiar.
Protocolul nr.
35 privind aranjamentele speciale pentru Groenlanda a fost, de asemenea, anexat la Tratatul CEE, pentru a institui aranjamentele referitoare la importul în Uniune al produselor provenind din Groenlanda și care se încadrează în organizarea comună a pieței în domeniul pescuitului.
II.
Temeiul juridic propus
Articolul 203 din TFUE
Subliniere introdusă.
Consiliul, hotărând în unanimitate la propunerea Comisiei, stabilește, pornind de la realizările obținute în cadrul asocierii dintre țări și teritorii și Uniune și pe baza principiilor prevăzute în tratate, dispozițiile privind normele și procedura pentru asocierea țărilor și teritoriilor la Uniune.
În cazul în care dispozițiile respective sunt adoptate de Consiliu în conformitate cu o procedură legislativă specială, acesta hotărăște în unanimitate, la propunerea Comisiei și după consultarea Parlamentului European.
Articolul 204 din TFUE
Dispozițiile articolelor 198-203 se aplică Groenlandei sub rezerva dispozițiilor specifice pentru Groenlanda, prevăzute în Protocolul privind regimul special care se aplică Groenlandei , anexat la tratate.
PROTOCOLUL (nr.
34)
PRIVIND REGIMUL SPECIAL CARE SE APLICĂ GROENLANDEI
Articol unic
1.
Regimul de import în Uniune al produselor care fac obiectul organizării comune a piețelor de produse pescărești originare din Groenlanda se realizează, în conformitate cu mecanismele de organizare comună a piețelor, cu scutirea de taxe vamale și de alte taxe cu efect echivalent și fără restricții cantitative sau măsuri cu efect echivalent, dacă posibilitățile de acces la zonele de pescuit ale Groenlandei deschise Uniunii în temeiul unui acord între Uniune și autoritatea competentă pentru Groenlanda sunt satisfăcătoare pentru Uniune.
2.
În conformitate cu procedura prevăzută la articolul 43 din Tratatul privind funcționarea Uniunii Europene, se adoptă orice măsuri privind regimul importurilor pentru produsele menționate, inclusiv cele privind adoptarea măsurilor menționate .
Articolul 43 din TFUE
1. ...
2.
Parlamentul European și Consiliul, hotărând în conformitate cu procedura legislativă ordinară și după consultarea Comitetului Economic și Social, stabilesc organizarea comună a piețelor agricole prevăzută la articolul 40 alineatul (1), precum și celelalte dispoziții necesare pentru îndeplinirea obiectivelor politicii agricole comune și ale politicii comune în domeniul pescuitului .
3.
Consiliul, la propunerea Comisiei, adoptă măsurile privind stabilirea prețurilor, a taxelor, a ajutoarelor și a contingentelor, precum și privind stabilirea și repartizarea posibilităților de pescuit.
4. ...
5. ...
III.
Jurisprudența privind temeiul juridic
În conformitate cu jurisprudența constantă a Curții de Justiție, „alegerea temeiului juridic pentru o măsură comunitară trebuie să se bazeze pe factori obiectivi care pot fi supuși controlului juridic, printre care figurează în special scopul și conținutul măsurii”
Cauza C-45/86 Comisia c.
Consiliul (Preferințele de tarif generalizate) [1987] ECR I493, alineatul 5; Cauza C-440/05 Comisia c.
Consiliul [2007] E.C.R. I-9097; Cauza C-411/06 Comisia c .
Parlamentul și Consiliul (8 Septembrie 2009) (OJ C 267, 7.11.2009, p.8). .
Prin urmare, alegerea unui temei juridic incorect poate justifica anularea actului în cauză.
IV.
Scopul și conținutul propunerii
Considerentele 2, 3 și 7 din propunerea de decizie prevăd următoarele:
(2) Danemarca și Groenlanda au solicitat ca schimburile comerciale dintre Uniune și Groenlanda, constând în produse pescărești, moluște bivalve, echinoderme, tunicate, gasteropode marine și subproduse derivate din respectivele surse, originare din Groenlanda în conformitate cu prevederile anexei III la Decizia 2001/822/CE a Consiliului din 27 noiembrie 2001 privind asocierea țărilor și teritoriilor de peste mări la Comunitatea Europeană, să fie permise în conformitate cu normele privind schimburile comerciale din cadrul Uniunii.
(3) Astfel de schimburi comerciale ar trebui să fie realizate în conformitate cu normele Uniunii din domeniul sănătății animale și siguranței alimentare stipulate în legislația Uniunii, pe lângă normele privind organizarea comună a pieței produselor pescărești.
(7) Pentru a permite importul produselor din Groenlanda pe teritoriul Uniunii Europene în conformitate cu normele stabilite în legislația Uniunii privind schimburile comerciale din cadrul Uniunii, Danemarca și Groenlanda ar trebui să își asume angajamentul de a transpune și de a aplica dispozițiile relevante în Groenlanda înainte de data adoptării prezentei decizii.
Danemarca și Groenlanda ar trebui să își asume angajamentul de a se asigura că importurile de produse în cauză în Groenlanda provenind din țări terțe respectă normele Uniunii privind sănătatea animală și siguranța alimentară. [...]
În plus, articolele 1 și 3 din propunere are următorul conținut:
Articolul 1
Obiectul și domeniul de aplicare
Prezenta decizie se aplică produselor pescărești, moluștelor bivalve, echinodermelor, tunicatelor și gasteropodelor marine, precum și subproduselor derivate din respectivele surse („produsele”), originare din Groenlanda sau introduse în Groenlanda și apoi introduse în Uniunea Europeană.
Articolul 3
Normele generale privind schimburile comerciale între Uniunea Europeană și Groenlanda de produse pescărești, moluște bivalve vii, echinoderme, tunicate, gasteropode marine și subproduse ale acestora
1.
Statele membre autorizează importurile pe teritoriul Uniunii Europene de produse provenind din Groenlanda în conformitate cu legislația Uniunii privind schimburile comerciale din cadrul Uniunii.
2.
Importarea de produse în Uniune face obiectul următoarelor condiții:
a) transpunerea și aplicarea efectivă în Groenlanda a normelor aplicabile prevăzute de legislația Uniunii din domeniul sănătății animale, siguranței alimentare și organizării comune a pieței produselor pescărești, în ceea ce privește produsele;
(b) ...
(c) conformitatea transporturilor de produse expediate către Uniunea Europeană din Groenlanda cu normele aplicabile prevăzute în legislația Uniunii privind sănătatea animalelor, siguranța alimentelor și organizarea comună a pieței produselor pescărești ;
(d) aplicarea corectă a normelor stipulate în legislația Uniunii privind sănătatea animalelor, siguranța alimentelor și organizarea comună a pieței produselor pescărești în cazul introducerii produselor în Groenlanda.
Așadar, scopul acestei propuneri este de a extinde aplicarea normelor privind schimburile comerciale în Uniune importurilor de produse pescărești care provin din Groenlanda sau care sunt introduse prin Groenlanda în Uniunea Europeană.
O astfel de extindere trebuie să respecte normele UE privind sănătatea animalelor, siguranța alimentelor și normele privind organizarea comună a pieței produselor pescărești.
Articolul 2 din propunere conține definiții; articolul 4 se ocupă de planurile de monitorizare; articolul 4 reglementează controalele necesare efectuate asupra produselor importate în Groenlanda din țări terțe; articolele 6 și 7 se ocupă de sistemele de informare și a mărcilor de identificare a produselor, iar articolul 8 de confirmarea respectării condițiilor din decizie; articolul 9 conține măsurile de punere în aplicare articolul 10 stabilește procedura comitetului; iar articolul 11 este dedicat intrării în vigoare și aplicabilității.
V. Determinarea unui temei juridic adecvat
În conformitate cu articolul 204 din TFUE, dispozițiile generale privind țările și teritoriile de peste mări prevăzute la articolele 198-203 din TFUE nu se aplică Groenlandei acolo unde Protocolul 34 prevede dispoziții specifice pentru aceasta.
Într-adevăr, deoarece Groenlanda s-a retras din CEE, dispozițiile și procedurile specifice din Protocolul nr.
34 stabilesc aranjamente de import a produselor care fac obiectul organizării comune a pieței produselor pescărești.
Aceste produse sunt enumerate în Regulamentul (CE) Nr.
104/2000 din 17 decembrie 1999 privind organizarea comună a pieței în sectorul produselor pescărești și de acvacultură
JO L 17, 21.1.2000, p.
22. iar produsele care fac obiectul propunerii de decizie sunt enumerate în această propunere de decizie.
Așadar, articolul 203 din TFUE nu poate constitui temeiul juridic al deciziei de instituire a normelor pentru importurile în UE a produselor pescărești din Groenlanda.
O aplicare simplă a principiului lex specialis derogat generali conduce la concluzia că, atunci când se adoptă o astfel de decizie, trebuie aplicate mai degrabă prevederile mai specifice din Protocolul 34, decât articolul 203 din TFUE, care are un caracter mai general și care se ocupă mai mult de asocierea generală a țărilor și teritoriilor cu Uniunea.
Al doilea alineat din articolul unic din acest protocol prevede că toate măsurile referitore la aranjamentele de import pentru produsele pescărești se adoptă prin procedura prevăzută la articolul 43 din TFUE.
Deoarece ce le două proceduri distincte sunt prevăzute la punctele (2) și (3) ale articolului 43 din TFUE, temeiul juridic trebuie limitat la unul dintre aceste două paragrafe.
Punctul (2) prevede procedura pentru adoptarea prevederilor necesare pentru îndeplinirea obiectivelor politicii comune în domeniul pescuitului, iar punctul 3 descrie procedura de adoptare a măsurilor privind stabilirea prețurilor, a taxelor, a ajutoarelor și a contingentelor, precum și privind stabilirea și repartizarea posibilităților de pescuit
Scopul propunerii de decizie este acela de a cere Groenlandei să transpună normele UE privind sănătatea, o condiție de aplicarea a normelor pieței interne a UE în ceea ce priește pescuitul, importurilor de produse pescărești care provin din Groenlanda, asigurându-se în special că normele acordului respectă normele prevăzute în legislația Uniunii în cea ce privește sănătatea animalelor, siguranța alimentelor și organizarea comună a pieței produselor pescărești, astfel cum se precizează în articolul 3 din propunere.
Propunerea așadar, mai degrabă respectă urmărirea îndeplinirii obiectivelor politicii comune în domeniul pescuitului, decât să adopte una dintre măsurile enunțate la articolul 43 punctul (3) din TFUE, și în concluzie punctul (2) din respectivul articol trebuie folosit ca temei juridic al propunerii.
VI.
Concluzii și recomandări
În consecință, la reuniunea sa din 28 octombrie 2010, Comisia pentru afaceri juridice a căzut de acord în unanimitate
La votul final au fost prezenți: Raffaele Baldassarre (președinte în exercițiu), Sebastian Valentin Bodu (vicepreședinte), Eva Lichtenberger (raportoare), Françoise Castex, Marielle Gallo, Lidia Joanna Geringer de Oedenberg, Daniel Hannan, Kurt Lechner, Bernhard Rapkay, Diana Wallis, Cecilia Wikström și Tadeusz Zwiefka. . asupra următoarelor : Articolul 42 alineatul (2) și articolul 204 din TFUE, precum și articolul unic din Protocolul no.34 privind regimul special care se aplică Groenlandei trebui să constituie temeiul juridic al propunerii de decizie.
Cu stimă,
Klaus-Heiner Lehne
PROCEDURĂ
Titlu
Importurile provenite din Groenlanda de produse pescărești, moluște bivalve vii, echinoderme, tunicate, gasteropode marine și subproduse ale acestora
Referințe
COM(2010)0176 – C7-0136/2010 – 2010/0097(CNS)
Data consultării PE
28.5.2010
Comisie competentă în fond
Data anunțului în plen
PECH
15.6.2010
Comisie(i) sesizată(e) pentru avizare
Data anunțului în plen
ENVI
15.6.2010
Avize care nu au fost emise
Data deciziei
ENVI
3.6.2010
Raportor(i)
Data numirii
Carmen Fraga Estévez
18.5.2010
Contestarea temeiului juridic
Data avizului JURI
JURI
28.10.2010
Examinare în comisie
14.7.2010
1.2.2011
Data adoptării
15.3.2011
Rezultatul votului final
+:
–:
0:
20
Membri titulari prezenți la votul final
Josefa Andrés Barea, Kriton Arsenis, Alain Cadec, Carmen Fraga Estévez, Pat the Cope Gallagher, Marek Józef Gróbarczyk, Carl Haglund, Isabella Lövin, Gabriel Mato Adrover, Guido Milana, Maria do Céu Patrão Neves, Britta Reimers, Crescenzio Rivellini, Ulrike Rodust, Struan Stevenson, Jarosław Leszek Wałęsa
Membri supleanți prezenți la votul final
Jean-Paul Besset, Luis Manuel Capoulas Santos, Ole Christensen
Membri supleanți [articolul 187 alineatul (2)] prezenți la votul final
Esther Herranz García
Data depunerii
17.3.2011
