Noi măsuri pentru creşterea economică şi crearea de locuri de muncă.
Spuneţi-vă părerea!
Alegeri 2009
Politica de ocupare a forţei de muncă
2009-03-10 - 16:09
Jan Andersson Europenii simt o nesiguranţă din ce în ce mai mare în legătură cu locurile lor de muncă în contextul crizei economice.
Tendinţa negativă pe piaţa muncii va continua în prima jumătate a anului 2009, UE urmând să piardă în această perioadă aproximativ 3,5 milioane de locuri de muncă.
Social democratul suedez Jan Anderson ne-a explicat ideea unui „New Deal“ european, care să încurajeze creşterea economică şi crearea de noi locuri de muncă.
Comisia parlamentară pentru Ocuparea forţei de muncă susţine propunerea Comisiei Europene de creare a unor linii directoare pentru politicile de ocupare a forţei de muncă ale statelor membre.
Conform Comisiei, criza economică si financiară actuală impune necesitatea unei acţiuni imediate.
Deputaţii europeni vor dezbate această propunere mâine, în plen, la Strasbourg.
Investiţii ecologice pentru crearea de locuri de muncă
Preşedintele Comisiei pentru Ocuparea forţei de muncă, Jan Andersson, care a redactat raportul referitor la propunerea de decizie a Consiliului privind liniile directoare ale politicilor de ocupare a forţei de muncă ale statelor membre, ne-a vorbit despre câteva măsuri concrete care ar putea duce la crearea de locuri de muncă: investiţiile ecologice (precum transformarea caselor vechi în vederea creşterii eficienţei energetice a acestora), mai multe infrastructuri (de exemplu trenuri) şi învăţarea pe tot parcursul vieţii.
Social-democratul suedez mai crede că UE ar putea stimula consumul prin sprijinirea financiară a grupurilor vulnerabile precum familiile cu copii şi pensionarii.
La nivel european există deja anumite instrumente financiare ce ar putea stimula creşterea economică: Fondul Social European (pentru educaţie), Fondul pentru Globalizare şi Banca Europeană de Investiţii.
Raportul sugerează statelor membre să cheltuiască 2% din produsul naţional brut în acest scop (ca SUA).
Oferiţi o şansă tinerilor
Tinerii au avut probleme pe piaţa munci chiar şi în economiile înfloritoare.
Domnul Andersson cere statelor membre să creeze un program care să garanteze fiecărui tânăr care şi-a încheiat educaţia „un loc de muncă, posibilitatea unui stagiu sau orice altă formă de activitate“.
„Faptul că tinerii intră în şomaj reprezintă o catastrofă; ştim din experienţa anilor '90 că tinerii care nu lucrează timp de mai mulţi ani nu se vor integra niciodată pe piaţa muncii“, a spus domnul Andersson.
Companiile ar trebui să primească nişte bani pentru a-i angaja, a mai spus dumnealui, adăugând faptul că „dacă tinerii nu au locuri de muncă devin costisitori pentru societate“.
Domnul Andersson recunoaşte faptul că unui individ nu îi este uşor pe piaţa muncii în ziua de azi.
De aceea „a venit vremea ca noi, politicienii, să acţionăm la nivel european, naţional sau regional“, a adăugat dumnealui.
Raportul va fi dezbătut în plen miercuri dimineaţă.
Urmăriţi transmisia în direct şi spuneţi-vă părerea în dezbaterea deschisă pe site-ul nostru!
20090309STO51246 Raport privind politicile de ocupare a forţei de muncă ale statelor membre Alte articole despre ocuparea forţei de muncă Jan Andersson Urmăriţi dezbaterea în direct!
Participaţi la dezbatere! (la sfârşitul articolului)
RO
1
PHOTO
20090306PHT51143.jpg
RO
3
LINK
/news/archive/search/generalSearch.do?language=RO&productTypeBean.productTypeString=STO&productTypeBean.productTypeString=FCS&topicBean.topicString=046&topicBean.topicString=047&topicBean.topicString=048
RO
4
LINK
/members/expert/alphaOrder/view.do?language=RO&id=2107
RO
5
LINK
/eplive/public/livebroadcast_ro.htm
RO
6
LINK
/elections2009/welcome/headlines.htm?ref=20090309STO51246&secondRef=0&language=RO
-//EP//TEXT REPORT A6-2009-0052 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
