Întrebarea pentru timpul afectat întrebărilor H-000166/2011
adresată Comisiei
Perioada de sesiune: mai 2011
Articolul 116 din Regulamentul de procedură
Iliana Malinova Iotova
(S&D) Subiect: Punerea în aplicare a Directivei 2009/138/CE
La 25 noiembrie 2009, Parlamentul European și Consiliul au adoptat Directiva 2009/138/CE privind accesul la activitate și desfășurarea activității de asigurare și de reasigurare (Solvabilitate II).
Această directivă trebuia, în principiu, să fie pusă în aplicare în statele membre de la această dată până la 31 decembrie 2012.
Se aplică asigurării medicale voluntare (AMV) în Bulgaria excepțiile prevăzute în preambulul la această directivă (considerentele 4, 5, 6, 19, 20, 84 și 85) și excluderile din domeniul de aplicare de la secțiunea 2 articolul 4?
Poate AMV să fie adăugată la lista de organisme cărora nu li se aplică directiva (secțiunea 2 articolul 8)?
Se aplică directiva în mod automat asigurării medicale voluntare sau aceasta din urmă face parte din excepții?
Poate AMV să depindă în continuare de legislația bulgară privind asigurarea medicală și să fie reglementată de legislația națională în materie de sănătate, și nu de codul asigurărilor, inclusiv după transpunerea directivei?
