Sinteza şedinţei în plen, 3-6 septembrie 2007, Strasbourg
2007-09-07 - 11:42
Deschiderea sesiunii
Preşedintele Parlamentului European, Hans-Gert Pöettering, a deschis, luni, la Strasbourg, prima sesiune în plen după vacanţa de vară omagiind doi "mari europeni" decedaţi recent şi evocând victimele catastrofelor naturale care s-au produs în Europa în timpul verii.
El a cerut deputaţilor să păstreze un moment de reculegere în memoria celor dispăruţi.
Catastrofe naturale: Este nevoie de Fondul European de Solidaritate şi de o Forţă Europeană de Reacţie Rapidă
Într-o rezoluţie adoptată marţi la Strasbourg privind dezastrele naturale produse în vară în Europa, Parlamentul cere Comisiei să mobilizeze de urgenţă, cât mai flexibil, Fondul European curent de Solidaritate şi să ia măsuri sporite de prevenire a inundaţiilor.
Parlamentul mai cere crearea unei Forţe Europene care să Reacţioneze Rapid în situaţii de dezastre naturale de amploare.
Solidaritatea: valoare-cheie a Uniunii, declară Preşedintele Portugaliei
Solidaritatea constituie un pilon fundamental al integrării europene, a declarat, marţi, la Strasbourg, Preşedintele Portugaliei, Aníbal Cavaco Silva, într-un discurs rostit în faţa Parlamentului European.
Lupta împotriva terorismului - dezbatere în Parlamentul European
Deputaţii au examinat, miercuri, pe marginea unor întrebări orale adresate Comisiei şi Consiliului, acţiunile întreprinse sau prevăzute de Uniunea Europeană pentru o luptă mai eficientă împotriva terorismului.
Votul asupra unei rezoluţii pe tema terorismului este prevăzut în octombrie.
Numărul European unic pentru apeluri de urgenţă (112) şi siguranţa sporită a cetăţenilor
Parlamentul European a adoptat, joi, o declaraţie scrisă ce solicită evaluarea calităţii operaţiunii "112" - numărul European unic pentru apeluri de urgenţă.
Declaraţia a fost adoptată cu largă majoritate (512 deputaţi, din totalul de 785).
În text se solicită Statelor Membre şi Comisiei să se ia măsurile necesare pentru asigurarea unui serviciu eficient 112 pe întregul teritoriu al Uniunii.
Strategia Uniunii Europene de sprijinire a Statelor Membre în vederea reducerii efectelor nocive ale consumului de alcool
Parlamentul European a adoptat, miercuri, un raport realizat de Alessandro Foglietta (UEN, IT) referitor la strategia Uniunii Europene de sprijinire a Statelor Membre în vederea reducerii efectelor nocive ale consumului de alcool.
Raportul se referă la etichetare şi avertizări şi la măsuri de reducere a accidentelor provocate de consumul excesiv de alcool.
Deputaţii cer renunţarea la restricţiile pentru lichidele ce pot fi aduse la bordul aeronavelor, dacă nu sunt situaţii speciale
Parlamentul a adoptat, miercuri, o rezoluţie privind restricţiile impuse de Uniunea Europeană asupra lichidelor pe care pasagerii le pot aduce la bordul aeronavelor.
Deputaţii cer Comisiei să revizuiască de urgenţă prevederile în materie şi, dacă nu sunt situaţii speciale, să le abroge.
Prevenirea consumului de droguri şi informarea opiniei publice
Parlamentul a aprobat, joi, o recomandare a deputatului european Inger Segelström, pentru sprijinirea poziţiei comune a Consiliului referitoare la stabilirea, pentru 2007-2013, a programului specific "Prevenirea consumului de droguri şi informarea", ca parte a programului general "Drepturi fundamentale şi justiţie".
O Piaţă Unică adaptată secolului 21 - fără obstacole şi ineficienţe
La aproape 15 ani de la lansare, Piaţa Unică europeană - care a asigurat milioane de locuri de muncă, prosperitate, exporturi şi investiţii sporite - este în continuă transformare.
Deputaţii europeni au discutat, marţi, la Strasbourg, despre revizuirea Pieţei Unice pentru secolul 21, pe marginea unui raport realizat de Jacques Toubon (PPE-DE, FR).
Nomenclator comun al unităţilor teritoriale de statistică (NUTS), după aderarea Bulgariei şi a României la Uniunea Europeană
Parlamentul a aprobat, marţi, la Strasbourg, raportul lui Gerardo Galeote (PPE-DE) ce sprijină integrarea unităţilor teritoriale de statistică ale României şi Bulgariei în Nomenclatorul comun European de Statistică.
Reforma pieţei laptelui, dar nu costuri excesive pentru producători
Parlamentul European consideră că economiile generate de mini-reformele din sectorul laptelui, aşa cum sunt propuse de Comisia Europeană, trebuie să fie în beneficiul acestui sector.
Ajutoarele pentru distribuirea de lapte în şcoli trebuie consolidate, iar adaptările pieţei europene a laptelui nu trebuie să constituie pretext pentru suprimarea regimului privat de stocare.
Noi norme europene privind transportul mărfurilor periculoase
Parlamentul a adoptat, miercuri, cu o largă majoritate, un raport privind armonizarea regulilor pentru transportul mărfurilor periculoase.
Conform raportorului Boguslaw Liberadzki (PSE, PL), propunerea vizează o singură lege europeană care să cuprindă prevederile curente pentru transportul rutier şi feroviar şi care să includă şi dispoziţii pentru căile navigabile interne.
Logistica transportului de mărfuri în Europa - condiţii stricte pentru vehiculele grele
Parlamentul European a adoptat, miercuri, o propunere conform căreia utilizarea vehiculelor de mărfuri de 60 de tone să fie permisă de Executiv doar pentru anumite rute, la cererea şi în cadrul unui Stat Membru.
Cartea Verde privind revizuirea acquis-ului în domeniul protecţiei consumatorilor
Parlamentul European a adoptat, joi, un raport referitor la Cartea Verde privind revizuirea acquis-ului în domeniul protecţiei consumatorilor.
Raportul recomandă ca revizuirea să urmărească în special actualizarea şi alinierea celor opt directive privind protecţia consumatorilor, amintite în Cartea Verde.
Utilizarea primatelor în experimente ştiinţifice - inacceptabilă, spun deputaţii europeni
Parlamentul a adoptat, joi, o declaraţie scrisă ce solicită instituţiilor Europene să utilizeze procesul de revizuire a Directivei 86/609/CE ca o ocazie favorabilă pentru a se înceta de urgenţă utilizarea primatelor în experimentele ştiinţifice şi a se găsi metode alternative.
Agenda sesiunii în plen, 24-27 septembrie 2007, Strasbourg:
http://www.europarl.ep.ec/sides/indexPartSession.do?language=EN&reference=2007-09-2 20070823BRI09755
RO
1
A
http://www.europarl.ep.ec/sides/indexPartSession.do?language=EN&reference=2007-09-2
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-001-RO DOC XML V0//RO
Instituţii
Deschiderea sesiunii
2007-09-07 - 11:42
Preşedintele Parlamentului European, Hans-Gert Pöettering, a deschis, luni, la Strasbourg, prima sesiune în plen după vacanţa de vară omagiind doi "mari europeni" decedaţi recent şi evocând victimele catastrofelor naturale care s-au produs în Europa în timpul verii.
El a cerut deputaţilor să păstreze un moment de reculegere în memoria celor dispăruţi.
Preşedintele Parlamentului i-a omagiat pe Gaston Thorn şi Raymond Barre, care au lucrat în cadrul Comisiei Europene şi care au deţinut, în ţările lor (Luxemburg şi Franţa), funcţia de prim ministru.
Pöettering a amintit apoi că la sfârşitul săptămânii trecute s-au împlinit 100 de ani de la naşterea deputatului european Altiero Spinelli , unul din principalii apărători ai reformei instituţionale, care a contribuit la consolidarea puterii legislative a Parlamentului European.
Dezastre naturale în Europa în vara 2007
Pöttering s-a referit la dezastrele naturale care au avut loc în vara acestui an - inundaţiile din Marea Britanie, canicula din zona mediteraneană şi incendiile forestiere majore din Grecia.
Parlamentul urmează să voteze, marţi, o rezoluţie pe această temă.
Preşedintele Parlamentului a amintit cele 500 victime ale cutremurului care s-a produs în Peru la 15 august, miile de morţi în urma violenţelor din Irak şi refugiaţii care şi-au riscat vieţile căutând să ajungă în Uniunea Europeană venind dinspre Mediteraneană şi Atlantic.
Deputaţii au păstrat un moment de reculegere în memoria tuturor celor dispăruţi.
Alte două intervenţii cu referire la România în deschiderea sesiunii în plen
1.
Milan Gala (PPE-DE, SK) a vorbit despre blocurile din prefabricate din România şi Bulgaria - vechi de peste 40 de ani, care au nevoie de renovare, cu sprijin financiar de la Uniune (Fondurile Structurale).
Din cauza greutăţilor întâmpinate în solicitarea fondurilor necesare, Milan Gala cere Comisiei Europene să sprijine cele două ţări, pentru ca ele să reuşească să găsească o modalitate financiară de a finaliza proiectele de renovare (armonizarea legislaţiilor, cu reguli de finanţare).
2.
Evgeni Kirilov (PSE) – s-a referit la controalele întărite pentru pasagerii români, bulgari şi polonezi din Terminalul 1B al aeroportului din Frankfurt.
Kirilov a cerut Comisiei să reacţioneze la această practică, menţionând că nu este vorba aici doar de drepturile pasagerilor, dar şi de drepturile cetăţenilor Europeni.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-COVER-RO DOC XML V0//RO
-//EP//TEXT IM-PRESS 20070823BRI09755 ITEM-002-RO DOC XML V0//RO
Mediu
Catastrofe naturale: Este nevoie de Fondul European de Solidaritate şi de o Forţă Europeană de Reacţie Rapidă
2007-09-07 - 11:42
Într-o rezoluţie adoptată marţi la Strasbourg privind dezastrele naturale produse în vară în Europa, Parlamentul cere Comisiei să mobilizeze de urgenţă, cât mai flexibil, Fondul European curent de Solidaritate şi să ia măsuri sporite de prevenire a inundaţiilor.
Parlamentul mai cere crearea unei Forţe Europene care să Reacţioneze Rapid în situaţii de dezastre naturale de amploare.
Referitor la incendiile devastatoare din Grecia din vara 2007, deputaţii cer Statelor Membre să-şi consolideze sancţiunile penale pentru actele criminale ce pun în pericol mediul înconjurător.
Rezoluţia, adoptată cu largă majoritate prin ridicare de mână, se referă la incendiile şi inundaţiile de proporţii care s-au produs în timpul verii în diverse ţări din Europa, în special în Grecia şi Marea Britanie, şi care s-au soldat cu sute de morţi şi sute de mii de hectare distruse.
Capacitatea de reacţie a Uniunii trebuie îmbunătăţită
În rezoluţie, Parlamentul constată "nivelul limitat de resurse ale Statelor Membre pentru prevenirea şi stăvilirea incendiilor forestiere".
Deputaţii cer Consiliului "să se pronunţe fără întârziere asupra noului regulament referitor la Fondul European de Solidaritate" şi să asigure "crearea unei Forţe Europene de Reacţie Rapidă în situaţii de urgenţă, conform raportului comisarului european Michel Barnier ".
Evenimentele din vara trecută au depăşit cadrul capacităţilor regionale şi naţionale, de aceea Parlamentul insistă pentru "o angajare Europeană mai eficientă".
Măsuri mai eficiente de prevenire
În vederea prevenirii incendiilor forestiere, deputaţii cer Statelor Membre "să aplice legislaţia de protecţie a pădurilor şi să se abţină de la orice comercializare sau privatizare a pădurilor", pentru "a limita astfel orice intenţie de speculă".
Ei cer Statelor Membre "să-şi înăsprească sancţiunile penale pentru actele criminale ce aduc prejudiciu mediului înconjurător".
Având în vedere că dezastrele naturale au loc şi din cauza schimbărilor climatice, Parlamentul cere "Statelor Membre să realizeze obiectivele Kyoto , iar Comisiei să garanteze respectarea acestor obiective".
În materie de împădurire, deputaţii insistă ca "toate zonele forestiere distruse în incendii să facă obiectul unor programe de împădurire, cu condiţii obligatorii de îndeplinit".
Ei doresc ca Executivul să "controleze utilizarea corectă, eficientă şi rentabilă a tuturor fondurilor de urgenţă şi să ceară înapoierea ajutoarelor comunitare în caz de ne-executare a planurilor de împădurire".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-001-RO DOC XML V0//RO
-//EP//TEXT IM-PRESS 20070823BRI09755 ITEM-003-RO DOC XML V0//RO
Instituţii
Solidaritatea: valoare-cheie a Uniunii, declară Preşedintele Portugaliei
2007-09-07 - 11:42
Solidaritatea constituie un pilon fundamental al integrării europene, a declarat, marţi, la Strasbourg, Preşedintele Portugaliei, Aníbal Cavaco Silva, într-un discurs rostit în faţa Parlamentului European.
În şedinţa solemnă, Preşedintele Parlamentului, Hans-Gert Pöttering, a subliniat contribuţia substanţială a preşedinţiilor portugheze precedente ale Uniunii.
El a lăudat toleranţa şi viziunea globală a Portugaliei.
Cavaco Silva a precizat că una din priorităţile preşedinţiei portugheze a Uniunii o constituie finalizarea Tratatului de Reformă, bazat pe acordul de compromis al Consiliului European din iunie 2007.
Uniunea va trebui să se concentreze apoi asupra problemelor de interes pentru cetăţenii europeni: "creşterea economică, asigurarea de locuri de muncă, securitatea, mediul înconjurător, energia şi mondializarea", a afirmat şeful statului portughez.
Calificând sărăcia şi excluderea socială drept probleme cruciale, Cavaco Silva a declarat în faţa deputaţilor europeni că "politicile tradiţionale de protecţie socială nu şi-au atins limitele" şi "că modelul social ar trebui adaptat la noile sfidări ale contextului mondial şi ale societăţii informaţionale şi a cunoaşterii".
"Persoanele în vârstă, persoanele singure şi familiile monoparentale reprezintă categorii ameninţate mai mult de sărăcie şi excludere socială", a spus el.
Principiul de solidaritate nu trebuie să se oprească la porţile Uniunii Europene, a mai precizat Preşedintele Portugaliei.
Africa, a spus el, trebuie considerată un partener prioritar.
Cavaco Silva a subliniat, totodată, importanţa energiei şi a mediului, "interese vitale comune" ce trebuie să fie "noile forţe motrice ale integrării europene".
El a menţionat, în final, rolul Uniunii Europene pe scena internaţională, subliniind că pentru un proces de integrare europeană de durată este crucială "asigurarea condiţiilor ce vor face din Europa un actor central şi influent într-o lume globalizată, multilaterală şi multipolară".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-002-RO DOC XML V0//RO
-//EP//TEXT IM-PRESS 20070823BRI09755 ITEM-004-RO DOC XML V0//RO
Justiţie şi afaceri interne
Lupta împotriva terorismului - dezbatere în Parlamentul European
2007-09-07 - 11:42
Deputaţii au examinat, miercuri, pe marginea unor întrebări orale adresate Comisiei şi Consiliului, acţiunile întreprinse sau prevăzute de Uniunea Europeană pentru o luptă mai eficientă împotriva terorismului.
Votul asupra unei rezoluţii pe tema terorismului este prevăzut în octombrie.
Deputaţii au discutat şi despre posibila desemnare a unui nou coordonator European al acţiunilor anti-teroriste, după decizia recentă (februarie 2007) a lui Gijs de Vries de a demisiona din funcţie.
Consiliu
Statele Membre trebuie să coopereze în continuare în aplicarea măsurilor anti-teroriste, pentru a asigura că respectă drepturile şi libertăţile fundamentale - a subliniat Manuel Lobo Antunes , ministru pentru Afaceri Economice, reprezentant al Consiliului .
Comisie
Franco Frattini , Vice-Preşedinte al Comisiei, responsabil pentru Justiţie, Libertate şi Securitate, a declarat în faţa deputaţilor că echipa Comisiei "rămâne angajată în aplicarea strategiei europene de contracarare a actelor teroriste".
Măsurile pregătite de Comisie: (a) un Plan European de Acţiune privind securitatea dispozitivelor explozive (urmează să fie adoptat în noiembrie), ce prevede o bază de date cu stocurile de materiale explozive din Uniune şi un sistem de avertizare pentru tentative de furt al acestor materiale; (b) un proiect legislativ care să permită pedepsirea celor care utilizează internetul în scopuri teroriste; (c) o legislaţie europeană pentru stabilirea, la nivel comunitar, a unei baze de date cu numele pasagerilor aerieni; (d) un raport de evaluare a aplicării, de către Statele Membre, a deciziei-cadru Europene privind terorismul.
Comisarul Frattini a accentuat că în acţiunile de combatere a terorismului este foarte importantă încrederea reciprocă şi schimbul de informaţii între Statele Membre.
Liderii grupărilor politice
Manfred Weber (PPE-DE, DE): "Pentru a comunica, teroriştii utilizează diverse reţele, inclusiv pe cele internet, de aceea este nevoie de acţiune la nivel european în vederea stopării acestor practici".
Weber a cerut evaluarea legilor europene curente şi stabilirea unor prevederi noi.
Jan Marinus Wiersma (PSE, NL): "La nivel european ar trebui să existe o bună cooperare.
Este extrem de important să se combată radicalismul şi grupurile religioase de extremă-dreapta.
Uniunea ar trebui să examineze o iniţiativă olandeză prin care s-au pus la dispoziţie diverse fonduri destinate celor suspecţi de radicalism".
Graham Watson (ALDE, UK): "Grupul meu consideră că este necesară o cooperare judiciară sporită pentru eficientizarea la maxim a EUROPOL (organizatia Uniunii Europene care aplică legea comunitară pentru combaterea criminalităţii) şi EUROJUST (Organismul European pentru Imbunătăţirea Cooperării Judiciare) .
Konrad Syzmański (UEN, PL): "De la atentatele din New York, Madrid şi Londra, cooperarea între Statele Membre s-a îmbunătăţit.
Îngrijorările privind schimbul de informaţii cu privire la datele personale n-ar trebui să blocheze această cooperare.
Terorismul internaţional a atins cote îngrijorătoare, şi tocmai de aceea este necesară o legislaţie Europeană care să prevadă operaţiuni concrete de stopare a unor astfel de acte".
Cem Özdemir (Verzi/ALE, DE) a accentuat nevoia unor măsuri concrete şi eficiente.
Grupul său ar dori să cunoască toate măsurile existente şi gradul lor de eficienţă.
"Trebuie ca cetăţenii să cunoască exact ce măsuri au fost luate până în prezent".
Tobias Pflüeger (GUE/NGL, DE): "Dezbaterea curentă este esenţială pentru asigurarea democraţiei în Uniunea Europeană.
De la 11 septembrie 2001 au fost luate tot felul de măsuri anti-teroriste.
Lupta împotriva terorismului alimentează, însă, terorismul (...)
La nivel european, măsurile anti-teroriste trebuie să nu afecteze drepturile fundamentale ale cetăţenilor".
Johannes Blockland (IND/DEM, NL): "Multe măsuri luate până în prezent şi-au dovedit ineficienţa.
Fostul coordonator european al acţiunilor anti-teroriste, Gijs De Vries, chiar a afirmat că nici un Stat Membru nu a dovedit că doreşte să urmeze o politică Europeană în privinţa contracarării terorismului".
Blockland a cerut Consiliului rapoarte frecvente şi consistente în privinţa măsurilor luate în domeniu.
Andreas Mölzer (ITS, AT) s-a referit la atacurile teroriste comise săptămâna aceasta în Danemarca şi Germania, subliniind ameninţarea ce vine din rândul tinerilor musulmani cu reşedinţa în Uniune, care au urmat şcoli coranice şi cares-au întâlnit cu "predicatori ce instigă la ură".
Există acum o "societate paralelă a islamiştilor din Europa".
"Ar trebui să ne oprim cu abordarea multiculturală şi să ne focalizăm atenţia asupra propriei culturi Europene de bază".
Jim Allister (NA, UK): " Este important să denunţăm terorismul, însă în Uniune chiar aplicăm tot ceea ce predicăm?"
Răspunsul Consiliului la dezbatere
În încheierea dezbaterii, Manuel Lobo Antunes a subliniat că pentru a face faţă noilor provocări este nevoie de o mare deschidere în vederea acumulării de cunoştinţe pentru eficientizarea măsurilor de prevenire şi îmbunătăţirea metodelor de contracarare a actelor teroriste.
"Orice acţiune trebuie realizată însă în contextul deplinei respectări a valorilor şi principiilor noastre", a afirmat reprezentantul Consiliului.
Referitor la numirea unui nou coordonator european al acţiunilor anti-teroriste, Lobo Antunes şi-a exprimat speranţa că aceasta va avea loc în scurt timp Întrebare orală urmată de o dezbatere - combaterea terorismului trebare orală urmată de o dezbatere - combaterea terorismului Comunicate de presă ale Comisiei - combaterea terorismului (EN)
RO
3
LINK
http://www.europa.eu/press_room/presspacks/terror/index_en.htm
-//EP//TEXT OQ O-2007-0046 0 NOT XML V0//RO
-//EP//TEXT OQ O-2007-0053 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-003-RO DOC XML V0//RO
-//EP//TEXT IM-PRESS 20070823BRI09755 ITEM-005-RO DOC XML V0//RO
Protecţie civilă
Numărul European unic pentru apeluri de urgenţă (112) şi siguranţa sporită a cetăţenilor
2007-09-07 - 11:42
Parlamentul European a adoptat, joi, o declaraţie scrisă ce solicită evaluarea calităţii operaţiunii "112" - numărul European unic pentru apeluri de urgenţă.
Declaraţia a fost adoptată cu largă majoritate (512 deputaţi, din totalul de 785).
În text se solicită Statelor Membre şi Comisiei să se ia măsurile necesare pentru asigurarea unui serviciu eficient 112 pe întregul teritoriu al Uniunii.
Numărul a fost creat în 1991, pentru ca toţi călătorii din spaţiul European să poată apela un număr unic de telefon pentru situaţii de urgenţă, mai degrabă decât să memoreze numere diferite pentru ţări diferite.
Declaraţia a fost realizată la iniţiativa deputaţilor europeni Diana Wallis (ALDE, UK), Gérard Onesta (Verzi(ALE, FR) şi Alejo Vidal- Quadras (PPE-DE, ES) şi a foştilor deputaţi europeni Marc Tarabella şi Dimitrios Papadimoulis (GUE/NGL, GR).
"Dezastrele naturale care au avut loc în Europa în vara trecută ar trebui să ne determine să realizăm cât de important este pentru cetăâeni să cunoască acest apel telefonic de urgenţă, deja operaţional în toate cele 27 State Membre.
Din păcate, mulţi cetăţeni nu cunosc acest apel", au precizat, într-o declaraţie comună la Strasbourg, cei cinci deputaţi europeni.
"Acum că Parlamentul a sprijinit declaraţia noastră, ne aşteptăm ca echipa Comisiei să stabilească o Zi Europeană care să promoveze campanii de conştientizare pentru apelul unic de urgenţă 112 (la 11 februarie) şi să evalueze de urgenţă stadiul utilizării tututor serviciilor 112 din Europa", au spus ei.
Declaraţia cere Comisiei să evalueze prin intermediul organismelor independente stadiul real de punere în aplicare a numărului 112 în toată Uniunea, folosind metodologia elaborată în 2003.
Parlamentul cere Comisiei să gestioneze telecomunicaţiile de urgenţă implicând toate politicile vizate şi inspirându-se din modelele ţărilor care gestionează acest tip de sisteme într-o manieră nouă şi inovatoare.
Deputaţii subliniază că aplicarea corespunzătoare a numărului 112 reprezintă o preocupare pentru mai multe politici ale Uniunii (telecomunicaţii, sănătate, securitate internă şi protecţie civilă) şi afectează altele (transport, turism).
Ei consideră, totodată, că Uniunea trebuie să stabilească telecomunicaţii urgente de înaltă calitate şi interoperabile între cetăţeni şi serviciile de securitate, în vederea reducerii suferinţei şi a pierderii de vieţi omeneşti în timpul accidentelor zilnice şi a dezastrelor majore.
Numărul european pentru urgenţe (EN) Decizia Consiliului din 29 iulie 1991 privind introducerea numărului european unic pentru urgenţe (EN) Asociaţia numărului european pentru urgenţe (EENA - EN)
RO
1
LINK
http://ec.europa.eu/environment/civil/prote/112/112_en.htm
RO
2
LINK
http://eur-lex.europa.eu/LexUriServ/LexUriServ.do?uri=CELEX:31991D0396:EN:HTML
RO
3
LINK
http://www.eena.org/
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-004-RO DOC XML V0//RO
-//EP//TEXT IM-PRESS 20070823BRI09755 ITEM-006-RO DOC XML V0//RO
Siguranţă alimentară
Strategia Uniunii Europene de sprijinire a Statelor Membre în vederea reducerii efectelor nocive ale consumului de alcool
2007-09-07 - 11:42
Parlamentul European a adoptat, miercuri, un raport realizat de Alessandro Foglietta (UEN, IT) referitor la strategia Uniunii Europene de sprijinire a Statelor Membre în vederea reducerii efectelor nocive ale consumului de alcool.
Raportul se referă la etichetare şi avertizări şi la măsuri de reducere a accidentelor provocate de consumul excesiv de alcool.
Textul a fost adoptat cu o largă majoritate, prin ridicare de mână.
Consumul de alcool, în special în rândul tinerilor, are ca rezultat o gamă largă de efecte negative asupra sănătăţii şi societăţii.
La nivel european, consumul de alcool a atins cote considerabile, determinând moartea, prin accidentele şi afecţiunile asociate, delincvenţă şi probleme sociale.
Factorii economici şi sociali (stresul de la locul de muncă, volumul excesiv de muncă, şomajul, nesiguranţa locului de muncă etc.) joacă un rol esenţial în consumul periculos şi nociv de alcool şi în apariţia dependenţei de alcool.
Necesitatea aplicării unor politici bazate pe dovezi în domeniul alcoolului constituie, în prezent, o prioritate pentru toate Statele Membre.
Este de dorit ca Uniunea Europeană să formuleze obiective generale în vederea reducerii efectelor dăunătoare ale consumului periculos şi nociv de alcool.
Măsurile politice la nivel naţional sau comunitar nu pot substitui responsabilitatea pentru consumul moderat şi limitat de alcool care, în ultimă instanţă, revine individului şi familiei.
Urmări nefaste ale consumului de alcool: sindromul alcoolic fetal (FASD), afecţiunile hepatice, cancerul, hipertensiunea arterială şi atacurile de cord, accidentele rutiere, accidentele la locul de muncă şi, efecte negative de ordin social - violenţa domestică şi în familie, neglijarea copiilor, şomajul, pauperitatea, stigmatul şi excluderea socială.
Parlamentul salută abordarea Comisiei Europene din Comunicarea privind abuzul de alcool şi consecinţele sale nocive asupra sănătăţii, însă propune următoarele:
o atenţie specială grupurilor sociale vulnerabile - copiii, tinerii, femeile însărcinate, conducătorii auto;
campanii de informare şi de ridicare a gradului de conştientizare şi, unde este cazul, o revizuire a conformităţii cu legislaţia naţională existentă;
colectarea de date de pe toată întinderea Uniunii Europene, în special a celor privind legătura dintre consumul de alcool şi numărul accidentelor rutiere, alcool şi afecţiunile hepatice şi alcool şi tulburările, sindroamele şi afecţiunile neuropsihice; invită Statele Membre şi părţile interesate să mărească resursele alocate colectării datelor şi ridicării gradului de eficienţă al campaniilor şi programelor de informare şi prevenire;
atenţie specială studenţilor şi acţiuni eficiente de prevenire a consumului de alcool în cadrul universităţilor;
schimburi de practici care şi-au dovedit eficienţa, în special în scopul prevenirii consumului excesiv de alcool în rândul copiilor şi tinerilor, prin următoarele măsuri:
(a) lansarea de campanii educative asupra riscurilor pe care le implică consumul periculos şi nociv de alcool, în special prin programe educative şcolare, destinate copiilor şi adolescenţilor; încurajarea copiilor să se angajeze în activităţi sportive regulate, implicarea părinţilor şi a cadrelor didactice în discuţii familiale referitoare la problemele asociate alcoolului;
(b) limitarea disponibilităţii şi a accesului tinerilor la băuturile alcoolice, prin aplicarea strictă a legislaţiei existente, ce interzice vânzarea de alcool tinerilor, prin intensificarea controalelor la comercianţi şi distribuitori (restaurante, baruri, magazine universale, comercianţii cu amănuntul);
(c) concentrarea asupra unor băuturi precum „alcopops” (băuturi răcoritoare alcoolizate), destinate în mod specific tinerilor, astfel ca natura lor alcoolică să poată fi identificată clar de către consumatori, prin măsuri cum ar fi unele cerinţe mai stricte privind etichetarea acestor băuturi sau separarea mai clară în magazine a „alcopops” de băuturile răcoritoare, şi interzicerea vânzării lor către tineri; instituirea unor impozite mai mari pentru astfel de băuturi;
(d) limită de vârstă pentru cumpărarea, vânzarea şi servirea cu băuturi alcoolice; (e) promovarea, la nivel european, a unei alcoolemii maxime (BAC) cât mai apropiate de 0,00 % pentru noii conducători auto, în conformitate cu propunerea deja formulată de Parlament în rezoluţia sa din 18 ianuarie 2007 referitoare la programul de acţiune privind siguranţa rutieră europeană-raportul intermediar [1] , reţinând faptul că unele mâncăruri preparate pot conţine mici cantităţi de alcool;
(f) asigurarea mai multor posibilităţi de a cunoaşte şi verifica conţinutul de alcool din sânge, inclusiv prin calcularea propriei alcoolemii pe internet şi disponibilitatea pe scară largă a testerelor de alcoolemie, în special în discoteci, localuri, stadioane, pe autostrăzi şi drumuri în general, în special în timpul nopţii;
(g) adoptarea măsurilor necesare pentru sporirea la maxim a controalelor în ce priveşte conducerea sub influenţa alcoolului (text eliminat);
(h) înăsprirea sancţiunilor impuse de Statele Membre pentru conducere sub influenţa alcoolului, prin suspendarea pe o perioadă îndelungată a permisului de conducere şi prin confiscarea temporară a autovehiculului.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-005-RO DOC XML V0//RO
-//EP//TEXT IM-PRESS 20070823BRI09755 ITEM-007-RO DOC XML V0//RO
Transport
Deputaţii cer renunţarea la restricţiile pentru lichidele ce pot fi aduse la bordul aeronavelor, dacă nu sunt situaţii speciale
2007-09-07 - 11:42
Parlamentul a adoptat, miercuri, o rezoluţie privind restricţiile impuse de Uniunea Europeană asupra lichidelor pe care pasagerii le pot aduce la bordul aeronavelor.
Deputaţii cer Comisiei să revizuiască de urgenţă prevederile în materie şi, dacă nu sunt situaţii speciale, să le abroge.
Rezoluţia a fost adoptată cu 464 voturi pentru, 158 împotrivă şi 70 abţineri.
Amendamentul specific în care se cere abrogarea restricţiilor a fost adoptat cu 382 voturi pentru, 298 împotrivă şi 15 abţineri.
Deputaţii şi-au exprimat îngrijorarea cu privire la costurile mari ce ar putea genera din restricţiile impuse şi care "nu par direct proporţionale" cu o siguranţă sporită în timpul aplicării lor.
Parlamentul sprijină toate măsurile de siguranţă pentru prevenirea riscurilor teroriste în timpul curselor aeriene.
Totuşi, estimează deputaţii europeni, măsurile trebuie să fie stabilite în mod realist.
Restricţii impuse de UE asupra lichidelor pe care pasagerii le pot lua la bordul avioanelor (dezbatere) - 12.02.2007 Noi reguli cu privire la lichidele ce pot fi luate de către pasageri la bordul avioanelor 6.11.2006 (EN)
RO
2
LINK
http://ec.europa.eu/transport/air_portal/security/rules_liquids/index_en.htm
-//EP//TEXT CRE 20070212 ITEM-016 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-006-RO DOC XML V0//RO
-//EP//TEXT IM-PRESS 20070823BRI09755 ITEM-008-RO DOC XML V0//RO
Justiţie şi afaceri interne
Prevenirea consumului de droguri şi informarea opiniei publice
2007-09-07 - 11:42
Parlamentul a aprobat, joi, o recomandare a deputatului european Inger Segelström, pentru sprijinirea poziţiei comune a Consiliului referitoare la stabilirea, pentru 2007-2013, a programului specific "Prevenirea consumului de droguri şi informarea", ca parte a programului general "Drepturi fundamentale şi justiţie".
Deputaţii au aprobat poziţia comună, însă au atras atenţia asupra declaraţiei Comisiei din timpul şedinţei în plen din septembrie 2007, conform căreia "Executivul îşi confirmă angajamentul de a transmite direct preşedinţiei comisiei parlamentare competente (LIBE) proiectul programului anual respectiv şi să informeze fără întârziere Parlamentul European de orice modificare adusă acestuia din urmă".
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-007-RO DOC XML V0//RO
-//EP//TEXT IM-PRESS 20070823BRI09755 ITEM-009-RO DOC XML V0//RO
Consumatori
O Piaţă Unică adaptată secolului 21 - fără obstacole şi ineficienţe
2007-09-07 - 11:42
La aproape 15 ani de la lansare, Piaţa Unică europeană - care a asigurat milioane de locuri de muncă, prosperitate, exporturi şi investiţii sporite - este în continuă transformare.
Deputaţii europeni au discutat, marţi, la Strasbourg, despre revizuirea Pieţei Unice pentru secolul 21, pe marginea unui raport realizat de Jacques Toubon (PPE-DE, FR).
În raportul adoptat cu 534 voturi pentru, 119 împotrivă şi 27 abţineri, Parlamentul a salutat activitatea Comisiei privind Revizuirea Pieţei Unice şi a subliniat că re-evaluarea permite identificarea şi depăşirea obstacolelor şi măsuri de combatere a lipsei de eficienţă.
Parlamentul doreşte ca revizuirea Pieţei Unice să reprezinte o ocazie de a arăta cetăţenilor europeni toate avantajele de care pot beneficia ca urmare a realizării acesteia.
Raportul Toubon se concentrează asupra unor domenii în care încă mai trebuie demarate reforme.
Parlamentul European:
cere acordarea şi derularea corectă şi transparentă a contractelor de achiziţii publice;
cere acces îmbunătăţit al întreprinderilor mici şi mijlocii (IMM) la contractele de achiziţii publice, având în vedere rolul esenţial al IMM-urilor în economia Europeană ;
cere o mai mare armonizare în special în serviciile de retail financiar şi în funcţionarea sistemului de taxe;
consideră că într-o piaţă unică oferind o bună calitate de viaţă trebuie să se ia în considerare preocupările legate de protecţia mediului şi de cea a consumatorilor;
consideră că noile iniţiative politice ar trebui să se bazeze mai mult pe o analiză a impactului lor asupra diferitelor pieţe, sectoare economice, precum şi asupra mediului şi în domeniul social;
solicită Comisiei şi Statelor Membre să instituie măsuri practice de sprijinire a potenţialului de inovaţie al întreprinderilor mici şi al întreprinderilor meşteşugăreşti şi să creeze în special instrumente de finanţare a inovaţiei, adaptate specificităţii acestor întreprinderi;
solicită cu insistenţă Comisiei să adopte o strategie globală privind drepturile de proprietate intelectuală şi să consolideze protecţia acestor drepturi pentru a susţine inovaţia şi a promova capacitatea industrială a Europei; subliniază importanţa instituirii unui brevet comunitar , precum şi a unui sistem judiciar privind brevetele europene, care să fie de înaltă calitate, rentabil şi deschis inovaţiei;
subliniază importanţa luptei împotriva fraudei şi împotriva falsificării în cadrul pieţei unice;
consideră că lupta împotriva schimbărilor climatice şi promovarea dezvoltării durabile prezintă o importanţă capitală, acest obiectiv neputând fi realizat decât prin utilizarea unei combinaţii echilibrate de surse de energie, şi că este vital ca în acest scop să se dispună de o politică privind piaţa unică care să promoveze o energie durabilă şi competitivă;
consideră că sistemele actuale de TVA şi accize constituie un obstacol în calea realizării complete a pieţei unice, în special în ceea ce priveşte comerţul transfrontalier ; solicită Comisiei să investigheze problemele de impozitare legate de comenzile personale prin poştă şi de achiziţiile prin internet, precum şi să prezinte propuneri pentru ca cetăţenii UE să beneficieze cât mai mult şi cât mai uşor de libera circulaţie a mărfurilor;
reaminteşte că 25% din mărfurile fabricate in Uniunea Europeană nu fac încă obiectul unor de măsuri de armonizare; prin urmare, salută iniţiativa Comisiei ce vizează îmbunătăţirea funcţionării pieţei unice în domeniu şi solicită Statelor Membre să-şi acorde deplină recunoaştere reciprocă pentru a asigura exercitarea acestei libertăţi fundamentale, în interesul consumatorilor şi al întreprinderilor;
subliniază importanţa înlăturării obstacolelor din calea creării unui spaţiu unic de plată, precum şi a unei viitoare liberalizări a pieţelor poştale , asigurând în acelaşi timp finanţarea unui serviciu universal eficient;
salută iniţiativele Comisiei ce vizează reducerea îndatoririlor administrative ale întreprinderilor şi solicită cu insistenţă continuarea eforturilor de îmbunătăţire a accesului la piaţa unică, fără a impieta asupra protecţiei necesare a cetăţenilor, consumatorilor şi angajaţilor;
regretă faptul că anumite State Membre iau măsuri de protecţie a pieţei naţionale;
insistă asupra faptului că Uniunea Europeană are nevoie de măsuri specifice pentru a mări gradul de inovaţie în Piaţa Unică.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-008-RO DOC XML V0//RO
-//EP//TEXT IM-PRESS 20070823BRI09755 ITEM-010-RO DOC XML V0//RO
Politică regională
Nomenclator comun al unităţilor teritoriale de statistică (NUTS), după aderarea Bulgariei şi a României la Uniunea Europeană
2007-09-07 - 11:42
Parlamentul a aprobat, marţi, la Strasbourg, raportul lui Gerardo Galeote (PPE-DE) ce sprijină integrarea unităţilor teritoriale de statistică ale României şi Bulgariei în Nomenclatorul comun European de Statistică.
La nivel comunitar, statisticile regionale sunt utilizate pentru diferite obiective (de exemplu acordarea corectă a Fondurilor Structurale).
NUTS subdivizează fiecare Stat Membru într-un număr de regiuni de nivel NUTS 1.
Fiecare din acestea este apoi subdivizată în regiuni de nivel NUTS 2, şi acestea, la rândul lor - în regiuni de nivel NUTS 3.
În România au fost create, prin asociere voluntară, opt regiuni de dezvoltare , fără statut administrativ şi fără personalitate juridică, conform sistemului european privind Nomenclatorul Unităţilor Teritoriale pentru Statistică (NUTS) şi corespund nivelului NUTS II.
Regiunile de dezvoltare sunt, în fapt, sub-divizii regionale ale României create pentru o mai bună coordonare a dezvoltării regionale şi sunt denumite după poziţia geografică în ţară: Nord-Vest; Nord-Est; Sud-Vest; Sud-Est; Sud;Vest; Centru; Bucureşti-Ilfov.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-009-RO DOC XML V0//RO
-//EP//TEXT IM-PRESS 20070823BRI09755 ITEM-011-RO DOC XML V0//RO
Agricultură
Reforma pieţei laptelui, dar nu costuri excesive pentru producători
2007-09-07 - 11:42
Parlamentul European consideră că economiile generate de mini-reformele din sectorul laptelui, aşa cum sunt propuse de Comisia Europeană, trebuie să fie în beneficiul acestui sector.
Ajutoarele pentru distribuirea de lapte în şcoli trebuie consolidate, iar adaptările pieţei europene a laptelui nu trebuie să constituie pretext pentru suprimarea regimului privat de stocare.
Acestea sunt principalele elemente ale celor trei rapoarte privind reforma din sectorul laptelui, adoptate miercuri la Strasbourg.
Pentru a simplifica Organizaţia Comună a Pieţei (OCP) laptelui şi a produselor din lapte, Comisia Europeană a propus, în februarie, trei propuneri pentru modificarea regulamentelor şi directivelor în vigoare.
Trei rapoarte, realizate de Elisabeth Jeggle (PPE-DE, DE), au fost aprobate de Parlament, conform procedurii de consultare.
Deputaţii au aprobat esenţialul măsurilor propuse de Executiv, dar au depus amendamente pentru a reechilibra câteva aspecte ale "mini-reformei".
Simplificarea OCP a laptelui
Parlamentul estimează că economiile bugetare ce ar decurge din modificările avute în vedere (potrivit Comisiei Europene, circa 117,3 milioane în perioada 2008-2013) trebuie să fie în beneficiul sectorului laptelui.
Legislativul European solicită, ca atare, un program de restructurare a fondurilor destinate sectorului laptelui, începând cu 1 ianuarie 2008, pentru:
a ajuta producătorii şi operatorii să facă faţă liberalizării crescânde a pieţei;
a consolida măsurile de promovare a vânzărilor şi distribuirea de informaţii referitoare la nutriţie;
a menţine şi moderniza producţia în regiunile muntoase;
a consolida programul de distribuire a laptelui în şcoli.
Deputaţii sunt în favoarea introducerii unei rate unice de ajutor pentru laptele distribuit în şcoli, în vederea unei gestionări mai simplificate a programului.
Ei estimează, însă, că rata unică de ajutor ar trebui ridicată de la 16,11 euro/100 kg la 18,15 euro/100 kg - aşa cum a sugerat Preşedinţia Germană a Uniunii în discuţiile cu Consiliul - pentru a încuraja eforturile de promovare a unei alimentaţii echilibrate şi a luptei împotriva obezităţii.
Deputaţii cer Comisiei Europene să evalueze posibilitatea de extindere a gamei de produse vizate de acest regim.
Parlamentul recomandă aprobarea, fără amendamente, a propunerii Executivului privind:
reducerea preţului de intervenţie pentru laptele pudră cu 2,8%, respectiv la 169,80/100 kg;
suprimarea sistemului ce activează achiziţii publice de unt, când preţurile pieţei scad sub 92% din preţul de intervenţie în următoarele două săptămâni: greu de gestionat, acest sistem şi-a pierdut din utilitate şi trebuie să lase loc unui mecanism de achiziţii la un preţ mai scăzut, pe o perioadă mai lungă a anului;
armonizarea definiţiilor de calitate a untului (în momentul de faţă există 27 clase naţionale de calitate);
renunţarea la obligativitatea certificatelor de import (care în noile sisteme de control nu mai sunt necesare);
renunţarea la facilitatea oferită forţelor armate de achiziţiona unt la preţ redus (considerată astăzi superfluă).
Liberalizarea regulilor de comercializare a laptelui
Parlamentul recomandă aprobarea, cu unele clarificări, a propunerii de liberalizare a regulilor de producere şi comercializare a laptelui, pentru a ţine cont de noile tendinţe de consum ce favorizează produsele cu conţinut mai scăzut de grăsime.
În prezent, doar trei categorii de lapte sunt autorizate în Uniunea Europeană: laptele cu maxim 0,5% grăsime, cel cu 1,5-1,8% grăsime şi lapte integral (3,55 grăsime).
Comisia intenţionează să autorizeze gestionarea laptelui ce nu corespunde acestor categorii, cu asigurarea unor menţiuni lizibile pe etichete referitoare la conţinutul de grăsime.
Pentru a evita orice confuzie în rândul consumatorilor, deputaţii doresc ca pe etichete să se precizeze denumirea acestor produse şi să fie suprimată marja de toleranţă propusă de +/- 0,2% pentru indicatorii de grăsime.
Standardizarea laptelui pasteurizat
Parlamentul recomandă aprobarea, fără amendamente, a propunerii Executivului vizând alinierea conţinutului de proteine din laptele praf şi pasteurizat - în momentul de faţă între 31% şi 37% - la normele internaţionale (Codex) de 34%.
Obiectivul constă într-o aliniere a poziţiilor producătorilor europeni cu ceilalţi exportatori.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-010-RO DOC XML V0//RO
-//EP//TEXT IM-PRESS 20070823BRI09755 ITEM-012-RO DOC XML V0//RO
Transport
Noi norme europene privind transportul mărfurilor periculoase
2007-09-07 - 11:42
Parlamentul a adoptat, miercuri, cu o largă majoritate, un raport privind armonizarea regulilor pentru transportul mărfurilor periculoase.
Conform raportorului Boguslaw Liberadzki (PSE, PL), propunerea vizează o singură lege europeană care să cuprindă prevederile curente pentru transportul rutier şi feroviar şi care să includă şi dispoziţii pentru căile navigabile interne.
Se aşteaptă ca aprobarea în primă lectură a raportului Liberadzki să ducă la un acord direct în Consiliu.
Deputaţii consideră că propunerea, o dată acceptată, va contribui la o simplificare legislativă şi la condiţii mai sigure de transport.
Actualele prevederi europene privind transportul pe căi rutiere şi feroviare al mărfurilor periculoase sunt mult prea complicate şi dificil de aplicat de cetăţeni, operatorii din transporturi şi autorităţile naţionale.
Noua lege se doreşte mai simplă şi uşor de înţeles.
Propunerea include şi dispoziţii pentru transportul mărfurilor periculoase pe căi navigabile interne, considerând riscul crescut de accidente şi în acest sector de transport.
Cantitatea totală de mărfuri periculoase transportate anual în Uniunea Europeană este de aproape 110 miliarde tone, dintre care 58% prin transport rutier, 25% prin transport feroviar şi 17% prin căi navigabile interne.
Prevederile actuale privind transportul internaţional de mărfuri periculoase sunt bazate pe Recomandările Naţiunilor Unite, aplicate în sectorul căilor navigabile Europene interne prin trei instrumente:
Acordul European referitor la transportul rutier internaţional al mărfurilor periculoase (ADR);
Prevederi privind transportul internaţional feroviar al mărfurilor periculoase (RID);
Acordul European referitor la transportul de marfuri periculoase pe cai maritime (ADN).
ADN se află în curs de ratificare şi se aşteaptă să intre în vigoare cel mai târziu în 2009.
Potrivit Comisiei Europene, acordul ADN a fost semnat de nouă State Membre ale Uniunii.
Există şi două seturi de prevederi ADN (ADN-R şi ADN-D) care sunt aplicate în prezent în transportul mărfurilor periculoase pe Rin şi, respectiv, Dunăre.
Deputaţii au cerut câteva precizări de natură tehnică, ce permit Statelor Membre să impună, pentru motive de siguranţă, norme speciale pentru situaţii care nu sunt menţionate în noua directivă.
Statele Membre pot stabili cerinţe specifice de siguranţă pentru transportul naţional şi internaţional de mărfuri periculoase pe teritoriul lor în ce priveşte:
transportul de mărfuri periculoase realizat cu vehicule, vagoane sau nave destinate căilor navigabile interioare, care nu face obiectul prezentei directive;
utilizarea unor rute prestabilite;
norme speciale pentru transportul de mărfuri periculoase în trenuri de călători.
Comisia va trebui să fie informată cu privire la astfel de dispoziţii şi isă informeze corespunzător, la rândul său, celelalte State Membre.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-011-RO DOC XML V0//RO
-//EP//TEXT IM-PRESS 20070823BRI09755 ITEM-013-RO DOC XML V0//RO
Transport
Logistica transportului de mărfuri în Europa - condiţii stricte pentru vehiculele grele
2007-09-07 - 11:42
Parlamentul European a adoptat, miercuri, o propunere conform căreia utilizarea vehiculelor de mărfuri de 60 de tone să fie permisă de Executiv doar pentru anumite rute, la cererea şi în cadrul unui Stat Membru.
Propunerea a fost votată cu o largă majoritate (577 voturi pentru, 52 împotrivă şi 51 abţineri).
Deputaţii au estimat că în evaluarea unor astfel de cereri trebuie să se acorde atenţie în special infrastructurilor existente şi siguranţei.
Sectorul transporturilor şi al logisticii continuă să se dezvolte ca o ramură importantă a economiei în domeniul serviciilor şi deschide noi perspective pentru ocuparea forţei de muncă.
Logistica este esenţială pentru coeziunea socială, economică şi teritorială şi pentru o mai bună includere a zonelor şi regiunilor periferice într-o Europă extinsă - menţionează raportul întocmit de Inés Ayala Sender (PSE, ES) şi aprobat miercuri.
Deputaţii salută intenţia Executivului de a prezenta, în toamna 2007, un Plan de Acţiune pentru Logistica transportului de mărfuri în Europa şi sprijină consultarea părţilor interesate relevante, în vederea găsirii unor soluţii pentru blocajele existente.
Securitatea transporturilor constituie una din temele pe care Comisia Europeană intenţionează să le abordeze în Planul său de Acţiune.
Simplificarea sarcinii administrative
Parlamentul recunoaşte importanţa dezvoltării „ghişeului administrativ unic” în sector pentru a creşte eficienţa, a facilita formalităţile administrative şi a reduce costurile.
Securitate Deputaţii constată că Planul de Acţiune riscă să nu abordeze corespunzător problema securităţii încărcăturilor în transportul de mărfuri, în raport cu pericolul furturilor, tâlhăriilor şi deturnărilor.
Ei cer măsuri pentru combaterea crimei organizate în special în zonele transfrontaliere şi în transportul internaţional de mărfuri ce implică ţări terţe.
Planificare Parlamentul invită Statele Membre să pregătească Planuri de Acţiune Naţionale pentru logistica transportului de mărfuri, care să respecte cadrul global al Planului European de Acţiune.
Deputaţii solicită cooperarea strânsă şi permanentă a tuturor părţilor interesate relevante din sectorul transporturilor şi al logisticii, atât la nivel naţional cât şi la nivel European, pentru a elimina blocajele existente.
Infrastructuri şi politică de investiţii
Pentru a impulsiona revigorarea căilor ferate europene şi pentru a spori capacitatea lor de transport de mărfuri, Parlamentul îndeamnă Executivul să conceapă şi să elaboreze un sistem feroviar specializat şi să propună iniţiative pentru realizarea acestuia, cu accent deosebit pe coridoare transfrontaliere şi dezvoltarea unor centre intermodale.
Deputaţii solicită Executivului să garanteze difuzarea celor mai bune practici pentru finanţarea logisticii, ca parte a Planului de Acţiune (de exemplu prin diverse iniţiative de co-finanţare privat-public, prin posibilităţile oferite de Banca Europeană de Investiţii şi de Fondul European de Investiţii, precum şi prin intermediul instrumentelor structurale).
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-012-RO DOC XML V0//RO
-//EP//TEXT IM-PRESS 20070823BRI09755 ITEM-014-RO DOC XML V0//RO
Consumatori
Cartea Verde privind revizuirea acquis-ului în domeniul protecţiei consumatorilor
2007-09-07 - 11:42
Parlamentul European a adoptat, joi, un raport referitor la Cartea Verde privind revizuirea acquis-ului în domeniul protecţiei consumatorilor.
Raportul recomandă ca revizuirea să urmărească în special actualizarea şi alinierea celor opt directive privind protecţia consumatorilor, amintite în Cartea Verde.
Obiectivul general al revizuirii acquis-ului în domeniul protecţiei consumatorilor vizează ajungerea la o piaţă internă reală "a consumatorilor", care să asigure un echilibru corect între a) standarde înalte ale protecţiei consumatorilor: b) competitivitate şi c) respectarea principiului de subsidiaritate.
Revizuirea este privită ca o şansă unică de a se moderniza Directivele curente referitoare la consumatori şi de a se simplifica prevederile în vigoare - atât pentru consumatori cât şi pentru furnizorii de servicii.
Gradul de armonizare
Parlamentul subliniază că armonizarea nu trebuie să determine o reducere a nivelului protecţiei consumatorilor asigurat de anumite dispoziţii naţionale, ci ar trebui să asigure un nivel de protecţie a consumatorilor comparabil în toate Statele Membre.
Alegerea abordării mixte
Parlamentul European îşi exprimă preferinţa pentru adoptarea unei abordări mixte, şi anume a unui instrument orizontal care să vizeze cu prioritate alinierea legislaţiei curente şi care să permită umplerea lacunelor, regrupând, conform practicii judiciare constante, aspectele cu caracter transversal din ansamblul directivelor.
Raportul consideră că aspectele specifice, care nu intră sub incidenţa instrumentului orizontal, trebuie să fie în continuare abordate separat pentru fiecare directivă sectorială.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-013-RO DOC XML V0//RO
-//EP//TEXT IM-PRESS 20070823BRI09755 ITEM-015-RO DOC XML V0//RO
Cercetare şi inovaţie
Utilizarea primatelor în experimente ştiinţifice - inacceptabilă, spun deputaţii europeni
2007-09-07 - 11:42
Parlamentul a adoptat, joi, o declaraţie scrisă ce solicită instituţiilor Europene să utilizeze procesul de revizuire a Directivei 86/609/CE ca o ocazie favorabilă pentru a se înceta de urgenţă utilizarea primatelor în experimentele ştiinţifice şi a se găsi metode alternative.
Pentru ca o declaraţie scrisă să fie adoptată oficial de Parlamentul European, ea trebuie semnată de peste jumătate din numărul deputaţilor europeni.
La 6 septembrie 2007, declaraţia scrisă privind utilizarea primatelor în experimentele ştiinţifice a fost semnată de 416 deputaţi europeni.
Textul a fost întocmit la iniţiativa deputaţilor europeni John Bowis (UK), Martine Roure (FR), Jens Holm (SU), Rebecca Harms (DE) şi Mojca Drcar Murko (SLO).
David Martin (PSE, UK) şi-a exprimat speranţa că "prin intermediul Parlamentului European, astfel de practici crude şi inumane vor fi stopate".
Peste 80% din respondenţii consultării publice realizate de Comisia Europeană în 2006 privind utilizarea animalelor în experimentele ştiinţifice au considerat inacceptabilă folosirea primatelor în acest scop.
Deputaţii subliniază că peste 10 000 primate sunt folosite anual în experimentele realizate în laboratoarele Uniunii Europene.
Conform declaraţiei scrise, aproape toate speciile de primate au cel puţin 90% din ADN similar cu cel al oamenilor şi, suferă foarte mult în captivitate.
Parlamentul notează că 26% din speciile de primate sunt în pericol de dispariţie şi primatele capturate în sălbăticie continuă să fie folosite în laboratoare.
În plus, protejarea primatelor faţă de ameninţări precum consumul uman poate fi dificilă dacă se dovedeşte că aceste specii sunt utilizate în mod liber de instituţiile academice din vestul Europei.
Declaraţia subliniază că în prezent, tehnologia şi tehnicile avansate furnizează metode alternative care se dovedesc mai eficiente şi mai fiabile decât experimentele cu primate, precum tehnologia denumită Imagistică prin rezonanţă magnetică funcţională (Irmf), microdozarea, modelarea computerizată sau recoltarea de ţesuturi şi celule.
Deputaţii notează că în pofida unor asemănări genetice, există diferenţe semnificative între oameni şi alte primate, iar experimentele cu primate nu pot avea acelaşi grad de precizie precum studiile realizate asupra oamenilor.
Declaraţia, împreună cu numele semnatarilor, va fi trimisă Consiliului, Comisiei şi Statelor Membre.
Declaraţie scrisă privind utilizarea primatelor în experimente ştiinţifice
-//EP//TEXT WDECL P6-DCL-2007-0040 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070823BRI09755 FULL-TEXT DOC XML V0//RO
-//EP//TEXT IM-PRESS 20070823BRI09755 ITEM-014-RO DOC XML V0//RO
-//EP//TEXT IM-PRESS 20070823BRI09755 ITEM-COVER-RO DOC XML V0//RO
-//EP//TEXT IM-PRESS 20070823BRI09755 ITEM-001-RO DOC XML V0//RO
-//EP//TEXT IM-PRESS 20070823BRI09755 ITEM-002-RO DOC XML V0//RO
-//EP//TEXT IM-PRESS 20070823BRI09755 ITEM-003-RO DOC XML V0//RO
-//EP//TEXT IM-PRESS 20070823BRI09755 ITEM-004-RO DOC XML V0//RO
-//EP//TEXT IM-PRESS 20070823BRI09755 ITEM-005-RO DOC XML V0//RO
-//EP//TEXT IM-PRESS 20070823BRI09755 ITEM-006-RO DOC XML V0//RO
-//EP//TEXT IM-PRESS 20070823BRI09755 ITEM-007-RO DOC XML V0//RO
-//EP//TEXT IM-PRESS 20070823BRI09755 ITEM-008-RO DOC XML V0//RO
-//EP//TEXT IM-PRESS 20070823BRI09755 ITEM-009-RO DOC XML V0//RO
-//EP//TEXT IM-PRESS 20070823BRI09755 ITEM-010-RO DOC XML V0//RO
-//EP//TEXT IM-PRESS 20070823BRI09755 ITEM-011-RO DOC XML V0//RO
-//EP//TEXT IM-PRESS 20070823BRI09755 ITEM-012-RO DOC XML V0//RO
-//EP//TEXT IM-PRESS 20070823BRI09755 ITEM-013-RO DOC XML V0//RO
-//EP//TEXT IM-PRESS 20070823BRI09755 ITEM-014-RO DOC XML V0//RO
-//EP//TEXT IM-PRESS 20070823BRI09755 ITEM-015-RO DOC XML V0//RO
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20070823BRI09755 ITEM-COVER-RO DOC XML V0//RO
-//EP//TEXT IM-PRESS 20070823BRI09755 ITEM-001-RO DOC XML V0//RO
-//EP//TEXT IM-PRESS 20070823BRI09755 ITEM-002-RO DOC XML V0//RO
-//EP//TEXT IM-PRESS 20070823BRI09755 ITEM-003-RO DOC XML V0//RO
-//EP//TEXT IM-PRESS 20070823BRI09755 ITEM-004-RO DOC XML V0//RO
-//EP//TEXT IM-PRESS 20070823BRI09755 ITEM-005-RO DOC XML V0//RO
-//EP//TEXT IM-PRESS 20070823BRI09755 ITEM-006-RO DOC XML V0//RO
-//EP//TEXT IM-PRESS 20070823BRI09755 ITEM-007-RO DOC XML V0//RO
-//EP//TEXT IM-PRESS 20070823BRI09755 ITEM-008-RO DOC XML V0//RO
-//EP//TEXT IM-PRESS 20070823BRI09755 ITEM-009-RO DOC XML V0//RO
-//EP//TEXT IM-PRESS 20070823BRI09755 ITEM-010-RO DOC XML V0//RO
-//EP//TEXT IM-PRESS 20070823BRI09755 ITEM-011-RO DOC XML V0//RO
-//EP//TEXT IM-PRESS 20070823BRI09755 ITEM-012-RO DOC XML V0//RO
-//EP//TEXT IM-PRESS 20070823BRI09755 ITEM-013-RO DOC XML V0//RO
-//EP//TEXT IM-PRESS 20070823BRI09755 ITEM-014-RO DOC XML V0//RO
-//EP//TEXT IM-PRESS 20070823BRI09755 ITEM-015-RO DOC XML V0//RO
