A7-0161/2010
17.5.2010
***I
RAPORT
referitor la propunerea de regulament al Parlamentului European și al Consiliului privind Programul european de observare a Pământului (GMES) și exploatarea sa inițială (2011–2013)
(COM(2009)0223 – C7-0037/2009 – 2009/0070(COD))
Comisia pentru industrie, cercetare și energie
Raportor:
Norbert Glante
PE 430.283v02-00
Legenda simbolurilor utilizate
* Procedura de consultare
majoritatea voturilor exprimate
**I Procedura de cooperare (prima lectură)
majoritatea voturilor exprimate
**II Procedura de cooperare (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
*** Aviz conform
majoritatea membrilor care compun Parlamentul, cu excepția cazurilor prevăzute la articolele 105, 107, 161 și 300 din Tratatul CE și la articolul 7 din Tratatul UE
***I Procedura de codecizie (prima lectură)
majoritatea voturilor exprimate
***II Procedura de codecizie (a doua lectură)
majoritatea voturilor exprimate pentru a aproba poziția comună majoritatea membrilor care compun Parlamentul pentru a respinge sau a modifica poziția comună
***III Procedura de codecizie (a treia lectură)
majoritatea voturilor exprimate pentru a aproba proiectul comun
(Procedura indicată se bazează pe temeiul juridic propus de Comisie.)
Amendamente la un text legislativ
În amendamentele Parlamentului, textul modificat este evidențiat prin caractere cursive aldine .
În cazul actelor de modificare, fragmentele preluate ca atare dintr-o dispoziție existentă pe care Parlamentul dorește să o modifice, dar pe care Comisia nu a modificat-o, sunt evidențiate cu caractere aldine .
Eventualele eliminări ale unor astfel de fragmente sunt semnalate prin simbolul următor: [...].
Evidențierea cu caractere cursive simple este o indicație pentru serviciile tehnice, referitoare la elemente ale textului legislativ propuse pentru a fi corectate în vederea elaborării textului final (de exemplu elemente evident greșite sau omise într-o anumită versiune lingvistică).
Propunerile de corectură sunt supuse acordului serviciilor tehnice în cauză.
CUPRINS
PROIECT DE REZOLUȚIE LEGISLATIVĂ A PARLAMENTULUI EUROPEAN...................5
EXPUNERE DE MOTIVE........................................................................................................26
AVIZ al Comisiei pentru bugete .................................................................................28
AVIZ al Comisiei pentru mediu, sănătate publicĂ Ș i siguraN Ț Ă alimentaRĂ 37
PROCEDURĂ...........................................................................................................................42
PROIECT DE REZOLUȚIE LEGISLATIVĂ A PARLAMENTULUI EUROPEAN
referitor la propunerea de regulament al Parlamentului European și al Consiliului privind Programul european de observare a Pământului (GMES) și exploatarea sa inițială (2011–2013)
( COM(2009)0223 – C7-0287/2009 – 2009/0070(COD) )
(Procedura legislativă ordinară: prima lectură)
Parlamentul European,
– având în vedere propunerea Comisiei înaintată Parlamentului European și Consiliului ( COM(2009)0223 ),
– având în vedere articolul 251 alineatul (2) și articolul 157 alineatul (3) din Tratatul CE, în temeiul cărora propunerea a fost prezentată Parlamentului de către Comisie ( C7-0037/2009 ),
– având în vedere Comunicarea Comisiei adresată Parlamentului și Consiliului intitulată „Consecințele intrării în vigoare a Tratatului de la Lisabona asupra procedurilor decizionale interinstituționale în curs de desfășurare” ( COM(2009)0665 ),
– având în vedere articolul 294 alineatul (3) și articolul 189 din Tratatul privind funcționarea Uniunii Europene,
– având în vedere avizul Comitetului Economic și Social European din 20 ianuarie 2010,
– având în vedere angajamentul reprezentantului Consiliului exprimat prin scrisoarea din 5 mai 2010 de aprobare a poziției Parlamentului, în conformitate cu articolul 294 alineatul (4) din Tratatul privind funcționarea Uniunii Europene,
– având în vedere articolul 55 din Regulamentul său de procedură,
– având în vedere raportul Comisiei pentru industrie, cercetare și energie și avizul Comisiei pentru bugete, precum și cel al Comisiei pentru mediu, sănătate publică și siguranță alimentară ( A7‑0161/2010 ),
1. adoptă în primă lectură poziția prezentată în continuare;
2. solicită Comisiei să sesizeze din nou Parlamentul în cazul în care intenționează să modifice în mod substanțial această propunere sau să o înlocuiască cu un alt text;
3. încredințează Președintelui sarcina de a transmite Consiliului, Comisiei și parlamentelor naționale poziția Parlamentului.
AMENDAMENTELE PARLAMENTULUI
* Amendamente politice: textul nou sau modificat este marcat cu caractere cursive aldine , iar textul eliminat este marcat prin simbolul ▌. *
la propunerea Comisiei privind
REGULAMENTUL (UE) NR. .../2010 AL PARLAMENTULUI EUROPEAN ȘI AL CONSILIULUI
privind Programul european de monitorizare a Pământului (GMES) și exploatarea sa inițială (2011-2013)
PARLAMENTUL EUROPEAN ȘI CONSILIUL UNIUNII EUROPENE,
având în vedere Tratatul privind funcționarea Uniunii Europene, în special articolul 189,
având în vedere propunerea Comisiei Europene,
având în vedere avizul Comitetului Economic și Social European
Avizul din 20 ianuarie 2010 (nepublicat încă în Jurnalul Oficial). ,
având în vedere avizul Comitetului Regiunilor
Avizul ... (nepublicat încă în Jurnalul Oficial). ,
hotărând în conformitate cu procedura legislativă ordinară
Poziția Parlamentului European din ... ,
întrucât:
(1) La reuniunea din 15 – 16 iunie 2001 de la Göteborg, Consiliul European a adoptat o strategie de dezvoltare durabilă în favoarea consolidării reciproce a politicilor economice, sociale și de mediu și a adăugat o dimensiune de mediu procesului de la Lisabona.
(2) În rezoluția privind politica spațială europeană
JO C 136, 20.6.2007, p.
1. din 21 mai 2007 adoptată la cea de-a patra sesiune comună și concomitentă a Consiliului Uniunii Europene și a Consiliului Agenției Spațiale Europene la nivel ministerial [Consiliul pentru spațiu, instituit în temeiul articolului 8 alineatul (1) al Acordului-cadru dintre Comunitatea Europeană și Agenția Spațială Europeană], Consiliul a recunoscut contribuțiile reale și potențiale ale activităților spațiale la strategia de la Lisabona pentru creștere și ocuparea forței de muncă prin aportul de tehnologii și servicii care stimulează dezvoltarea noii societăți europene a cunoașterii și prin contribuția la coeziune în Europa și a subliniat că spațiul este un element esențial al strategiei dezvoltării durabile.
(2a) Rezoluția „Impulsionarea politicii spațiale europene” din 26 septembrie 2008 adoptată la cea de-a cincea sesiune comună și concomitentă a Consiliului Uniunii Europene și a Consiliului Agenției Spațiale Europene la nivel ministerial a subliniat nevoia dezvoltării unor instrumente UE și a unor programe de finanțare adecvate, ținând seama de particularitățile sectorului spațial, de nevoia de consolidare a competitivității sale globale și a competitivității sectorului, precum și de necesitatea unei structuri industriale echilibrate; permiterea investițiilor pe termen lung corespunzătoare ale Uniunii în cercetarea din domeniul spațial și în executarea unor aplicații durabile în domeniul spațial în beneficiul Uniunii și al cetățenilor săi, în special prin analizarea tuturor consecințelor politicii din acest domeniu în cadrul următoarei perspective financiare.
(2b) Rezoluția Parlamentului European din 20 noiembrie 2008 privind politica spațială europeană: Europa și spațiul a accentuat nevoia găsirii de instrumente și sisteme de finanțare comunitare adecvate pentru politica spațială europeană în vederea suplimentării fondurilor alocate în cadrul celui de-al șaptelea program cadru pentru cercetare, dezvoltare tehnologică și activități demonstrative (2007-2013), pentru a permite diferiților actori economici să-și planifice acțiunile pe termen mediu și lung și a subliniat că următorul cadru financiar ar trebui să prevadă instrumente și sisteme de finanțare ale UE adecvate pentru a permite investiții ale Uniunii pe termen lung în activitățile de cercetare din domeniul spațial și pentru funcționarea unor aplicații durabile în domeniul spațial, spre folosul Uniunii și al cetățenilor săi.
(3) Monitorizarea Globală pentru Mediu și Securitate (GMES) este o inițiativă de monitorizare luată de Uniunea Europeană și executată în parteneriat cu statele membre și cu Agenția Spațială Europeană.
Obiectivul său principal este ▌furnizarea , sub controlul Uniunii Europene, de servicii de informații, care asigură accesul la date și informații corecte în domeniul mediului și al securității ▌și care sunt adaptate la nevoile ▌utilizatorilor.
În acest sens, ar trebui să încurajeze o mai bună exploatare a potențialului industrial al politicilor de inovare, cercetare și dezvoltare tehnologică în domeniul observării Pământului.
GMES ar trebui să fie, între altele, un instrument esențial pentru sprijinirea biodiversității, a gestionării ecosistemului, precum și pentru atenuarea schimbărilor climatice și adaptarea la acestea.
(4) În scopul îndeplinirii obiectivului GMES în mod durabil, este necesară coordonarea activităților diferiților parteneri implicați în GMES, precum și elaborarea, punerea în practică și exploatarea unei capacități de observare și de servicii care să răspundă cerințelor utilizatorilor , fără a aduce atingere restricțiilor de securitate relevante la nivel național și european.
(4a) În acest context, comitetul GMES ar trebui să acorde asistență Comisiei pentru asigurarea coordonării contribuțiilor la GMES ale Uniunii Europene, statelor membre și agențiilor interguvernamentale, în scopul utilizării optime a capacităților existente și al identificării lacunelor care urmează să fie abordate la nivelul Uniunii.
Ar trebui, de asemenea, să acorde asistență Comisiei pentru monitorizarea aplicării coerente a programului GMES.
Ar trebui să monitorizeze evoluția politicii și să permită schimburile de bune practici legate de GMES.
(4b) GMES este un program axat pe utilizator, necesitând implicarea continuă și eficace a utilizatorilor, în special în privința definirii și validării cerințelor de servicii.
În vederea sporirii valorii sale pentru utilizatori, trebuie solicitată în mod activ contribuția acestora prin consultarea cu regularitate a utilizatorilor finali din sectorul public și din cel privat.
De asemenea, ar trebui creat un organism dedicat („forumul utilizatorilor”) pentru a facilita identificarea cerințelor utilizatorilor, verificarea conformității serviciilor și coordonarea programului GMES împreună cu utilizatorii săi publici.
(4c) Comisia ar trebui să aibă răspunderea punerii în aplicare a politicii de securitate a GMES, cu sprijinul comitetului GMES.
În acest scop,ar trebui stabilită o configurație specifică a comitetului GMES („Consiliul de securitate”).
(4d) În scopul punerii la dispoziție a unui cadru care să asigure accesul complet și deschis la informațiile furnizate de serviciile GMES și la datele colectate prin intermediul infrastructurii GMES, asigurând în același timp protecția necesară a informațiilor furnizate de serviciile GMES și a datelor colectate prin infrastructura dedicată a GMES, Comisia ar trebui ar trebui să dispună de competența de a adopta acte delegate în conformitate cu articolul 290 din Tratatul privind Funcționarea Uniunii Europene cu privire la condițiile de înregistrare și acordare a unei licențe pentru utilizatorii GMES și la criteriile de restricționare a accesului la datele și informațiile GMES, ținând cont de politicile legate de date și informații ale furnizorilor de date necesare pentru GMES și fără a aduce atingere normelor și procedurilor naționale aplicabile infrastructurilor spațiale și in situ aflate sub control național.
Este deosebit de important ca, în cursul lucrărilor sale pregătitoare, Comisia să organizeze consultările corespunzătoare, inclusiv la nivel de experți.
(4e) În vederea asigurării unor condiții uniforme de punere în aplicare a prezentului regulament și a actelor delegate adoptate în temeiul prezentului regulament, trebuie să i se confere Comisiei competențe de executare pentru a adopta, în baza condițiilor și criteriilor stabilite de actele delegate, măsuri specifice privind restricționarea accesului la informațiile furnizate de serviciile GMES și la datele colectate prin structura dedicată GMES, inclusiv măsuri individuale care au în vedere sensibilitatea informațiilor și datelor în cauză.
De asemenea, ar trebui să i se confere Comisiei competențe de executare pentru a coordona contribuțiile voluntare ale statelor membre și potențialele sinergii cu inițiativele relevante la nivel național, al Uniunii Europene și internațional, pentru a stabili valoarea maximă a cofinanțării pentru subvenții, pentru a adopta măsuri de stabilire a cerințelor tehnice în vederea asigurării controlului și integrității sistemului în cadrul programului dedicat componentei spațiale GMES și pentru a controla accesul și utilizarea tehnologiilor care asigură securitate programului dedicat al componentei spațiale GMES și pentru a adopta programul de activitate anual al GMES.
În conformitate cu articolul 291 din Tratatul privind funcționarea Uniunii Europene, normele și principiile generale privind mecanismele de care statele membre dispun pentru a controla modul în care Comisia își exercită competențele de executare se stabilesc în prealabil printr-un regulament adoptat în conformitate cu procedura legislativă ordinară.
Până la adoptarea noului regulament, se aplică în continuare dispozițiile Deciziei 1999/468/CE a Consiliului din 28 iunie 1999 de stabilire a normelor pentru exercitarea competențelor de executare conferite Comisiei
JO L 184, 17.7.1999, p.
23. , cu excepția procedurii de reglementare cu control.
(4f) Întrucât GMES se bazează pe un parteneriat între UE, Agenția Spațială Europeană (ASE) și statele membre, Comisia ar trebui să depună eforturi pentru continuarea dialogului recent stabilit între ASE și statele membre care dețin active spațiale relevante.
(5) Serviciile GMES sunt necesare pentru a încuraja utilizarea în permanență de către sectorul privat a surselor de informații, facilitând, prin urmare, inovațiile prestatorilor de servicii cu valoare adăugată, a căror majoritate este formată din întreprinderi mici și mijlocii (IMM-uri).
(6) GMES include activități de dezvoltare și o fază operațională.
În ceea ce privește exploatarea, în a treia serie de orientări adoptate la reuniunea din 28 noiembrie 2005 a Consiliului pentru spațiu, Consiliul a sprijinit punerea în aplicare pe etape a operațiunilor GMES, bazată pe priorități clar definite, începând cu elaborarea a trei servicii accelerate legate de intervențiile în caz de urgență, de monitorizarea teritoriului și de monitorizarea mediului marin.
(7) Primele servicii de intervenție în caz de urgență și de monitorizare a teritoriului au fost finanțate ca acțiuni pregătitoare, în conformitate cu articolul 49 alineatul (6) litera (b) din Regulamentul (CE, Euratom) nr.
1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene
JO L 248, 16.9.2002, p.
1. („Regulamentul financiar”).
(8) În plus față de activitățile de dezvoltare finanțate în cadrul domeniului tematic spațial inclus în Decizia nr.
1982/2006/CE a Parlamentului European și a Consiliului din 18 decembrie 2006 privind al șaptelea program-cadru al Comunității Europene pentru activități de cercetare, de dezvoltare tehnologică și demonstrative (2007-2013)
JO L 400, 30.12.06, p.
1. („al șaptelea program-cadru”), în perioada 2011 – 2013, este necesară acțiunea Uniunii Europene pentru asigurarea continuității cu acțiunile pregătitoare și stabilirea unor servicii operaționale pe o bază mai permanentă. în domenii suficient de mature din punct de vedere tehnic, cu un potențial de dezvoltare demonstrat al serviciilor din aval, ▌.
(9) În Comunicarea din 12 noiembrie intitulată „Monitorizarea Globală pentru Mediu și Securitate (GMES)”: grija pentru o planetă mai sigură”, Comisia își descrie abordarea privind administrarea și finanțarea GMES și și-a manifestat intenția de a delega punerea în aplicare tehnică a GMES unor entități specializate, inclusiv ASE pentru componenta spațială a GMES, având în vedere poziția și experiența sa unice.
(9a) Comisia ar trebui să încredințeze coordonarea punerii în aplicare tehnice a serviciilor GMES, dacă este cazul, instituțiilor competente europene sau interguvernamentale, cum ar fi Agenția Europeană de Mediu (AEM) și Centrul european pentru prognozarea vremii pe termen mediu (ECMWF).
(10) Serviciile operaționale din domeniul gestionării situațiilor de urgență și al măsurilor cu caracter umanitar sunt necesare în scopul coordonării capacității actuale a Uniunii Europene și a statelor membre pentru a fi mai bine pregătite și a reacționa mai bine la catastrofele cauzate de elemente naturale sau de om, care au, deseori, un impact negativ asupra mediului, precum și a depăși mai ușor aceste catastrofe.
Întrucât schimbările climatice ar putea duce la o creștere a numărului situațiilor de urgență, GMES va juca un rol esențial în sprijinirea măsurilor de adaptare la schimbările climatice.
Prin urmare, serviciile GMES ar trebui să furnizeze informații geospațiale pentru a sprijini ▌măsurile de urgență și de ajutor umanitar.
(11) Serviciile de monitorizare a teritoriului sunt importante pentru monitorizarea biodiversității și a ecosistemelor, pentru sprijinirea măsurilor de adaptare la schimbările climatice și de atenuare a efectelor acestora, precum și pentru gestionarea unei game largi de resurse și politici, care, în majoritate, sunt legate de mediul natural: sol, apă, agricultură, păduri, situri ecologice, energie și servicii de bază, zone construite, spații de recreere, infrastructură și transport.
Serviciile operaționale de monitorizare a teritoriului sunt necesare atât la nivel european, cât și la nivel global, urmând să fie dezvoltate în colaborare cu state membre, țări terțe din Europa și parteneri din afara Europei, precum și cu Organizația Națiunilor Unite.
(11a) Serviciile GMES în domeniul mediului marin sunt importante pentru sprijinirea unei capacități europene integrate pentru prognozarea și monitorizarea oceanelor, precum și pentru furnizarea viitoare a variabilelor climatice esențiale (VCE).
Acestea reprezintă un element esențial pentru monitorizarea schimbărilor climatice, monitorizarea mediului marin și sprijinirea politicii în domeniul transporturilor.
(11b) Serviciile de monitorizare a atmosferei sunt importante pentru monitorizarea calității aerului, precum și pentru chimia și compoziția atmosferei.
Acestea reprezintă un element esențial pentru monitorizarea schimbărilor climatice și furnizarea viitoare a variabilelor climatice esențiale (VCE).
Este necesară furnizarea cu regularitate a informațiilor referitoare la stadiul atmosferei la nivel regional și planetar.
(11c) Serviciile de securitate sunt o componentă importanță a inițiativei GMES.
Europa va avea de câștigat din utilizarea activelor spațiale și in situ în sprijinul punerii în aplicare a serviciilor care răspund provocărilor cu care se confruntă Europa în domeniul securității, în special al controlului frontierelor, supravegherii maritime și sprijinului pentru acțiunile externe ale UE.
(11d) Monitorizarea schimbărilor climatice ar trebui să permită adaptarea la aceste schimbări și atenuarea efectelor acestora.
Ar trebui să contribuie, în special, la furnizarea variabilelor climatice esențiale, a analizei climatice și a proiecțiilor la o scară relevantă pentru adaptare și atenuare, precum și la furnizarea serviciilor relevante.
(12) Furnizarea serviciilor operaționale finanțate în temeiul prezentului regulament depinde de accesul la datele colectate cu ajutorul infrastructurii spațiale și a instalațiilor aeriene, maritime și terestre („infrastructura in situ”), precum și prin intermediul programelor de studiu.
Respectând în întregime principiile subsidiarității și proporționalității, ar trebui asigurat accesul la datele solicitate și, după caz, poate fi sprijinită colectarea de date in situ care să completeze activitățile existente la nivelul Uniunii Europene și la nivel național. ▌Trebuie garantată disponibilitatea permanentă a infrastructurilor de observare in situ și spațiale aferente, inclusiv a infrastructurii spațiale dezvoltate special pentru GMES în cadrul componentei spațiale a programului GMES al ESA (misiunile Santinele).
Primii sateliți Santinele vor intra în faza de exploatare inițială în 2012 .
(13) Comisia ar trebui să asigure complementaritatea cercetării legate de GMES și a activităților de dezvoltare incluse în cel de-al șaptelea program-cadru, a contribuției UE la exploatarea inițială a GMES, a activităților partenerilor programului GMES, precum și a structurilor deja existente, cum ar fi centrele europene de date.
(14) Exploatarea inițială a GMES ar trebui pusă în aplicare în mod coerent cu alte politici, instrumente și acțiuni relevante ale Uniunii Europene , în special cu politicile de mediu, securitate, competitivitate și inovare, coeziune, cercetare, transport, concurență și cooperare internațională , cu programul Sisteme globale de navigație prin sateliți (GNSS) și cu protecția datelor cu caracter personal.
În plus, datele GMES ar trebui să asigure menținerea coerenței cu datele spațiale de referință ale statelor membre și să sprijine dezvoltarea infrastructurii de informații spațiale în Uniunea Europeană stabilită de Directiva 2007/2/CE a Parlamentului European și a Consiliului din 14 martie 2007 de instituire a unei infrastructuri de informații spațiale în Comunitatea Europeană (INSPIRE)
JO L 108, 25.4.2007, p.
1. .
De asemenea, GMES ar trebui să completeze sistemul comun de informații referitoare la mediu (SEIS) și activitățile Uniunii Europene din domeniul intervențiilor de urgență.
(14a) GMES și exploatarea sa inițială ar trebui să fie considerate ca o contribuție europeană la construirea Rețelei globale a sistemelor de observare a Pământului (GEOSS), dezvoltată în cadrul Grupului de Observare a Pământului (GEO).
(15) Acordul privind Spațiul Economic European și acordurile-cadru cu țările candidate și potențial candidate prevăd participarea acestor țări la programele Uniunii Europene .
Ar trebui creată posibilitatea participării altor țări terțe și organizații internaționale prin încheierea de acorduri internaționale în acest scop.
(16) Pentru întreaga durată a exploatării inițiale a GMES ar trebui stabilit un pachet financiar de 107 milioane EUR, reprezentând cadrul de referință prioritar, în sensul punctului 37 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1. .
Se preconizează o viitoare suplimentare a acestui pachet financiar cu 209 milioane EUR din tema „Spațiu” a celui de-al șaptelea program-cadru, destinată acțiunilor de cercetare care însoțesc exploatarea inițială a GMES care ar trebui gestionate în conformitate cu normele de aplicare și procedurile de luare a deciziilor din cadrul celui de-al șaptelea program-cadru.
Aceste două surse de finanțare ar trebui gestionate în mod coordonat pentru a se asigura o evoluție constantă a punerii în aplicare a programului GMES.
(16a) Pachetul financiar este compatibil cu plafonul de la subrubrica 1a din cadrul financiar 2007-2013, dar marja rămasă la rubrica 1a pentru perioada 2011-2013 este foarte mică; reamintește că suma anuală va fi stabilită în cadrul procedurii bugetare anuale, în conformitate cu dispozițiile punctului 37 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară
JO C 139, 14.6.2006, p.
1.
(IIA).
(16b) În cazul în care acest lucru este posibil, fondul ar trebui suplimentat pentru a permite alocarea creditelor de angajament pentru componenta spațială în cadrul actualului cadru financiar multianual (CFM).
Concret este vorba despre exploatarea seriei A a sateliților Santinele, lansarea seriei B și achiziționarea componentelor esențiale pentru seria C a sateliților Santinele.
(16c) În acest scop, Comisia ar trebui ca, în contextul revizuirii intermediare a actualului CFM și înainte de sfârșitul anului 2010, să analizeze posibilitatea finanțării suplimentare pentru GMES, în cadrul bugetului general al UE, în cursul CFM 2007-2013.
(16d) Alocarea oricărei finanțări suplimentare față de cea prevăzută în prezentul regulament, peste cele 107 milioane EUR deja alocate, ar trebui avută în vedere în contextul discuției privind viitorul politicii spațiale europene, în special privind achizițiile și guvernanța.
(16e) Totodată, Comisia ar trebui să prezinte o strategie financiară pe termen lung pentru viitorul CFM, în cursul primului semestru al anului 2011, fără a aduce atingere rezultatului negocierilor privind CFM 2014-2020.
(16f) În cadrul programării sale financiare, Comisia ar trebui să se asigure că este garantată continuitatea datelor atât în perioada exploatării inițiale a GMES (2011-2013), cât și după această perioadă și că serviciile pot fi utilizate fără întreruperi și fără restricții.
(17) În conformitate cu Regulamentul financiar, statele membre, țările terțe și organizațiile internaționale ar trebui să poată contribui la programe în baza unor acorduri corespunzătoare.
(18) Informațiile GMES ar trebui să fie accesibile integral și în mod deschis , fără a se aduce atingere restricțiilor de securitate relevante și politicilor privind datele ale statelor membre și ale altor organizații care contribuie cu date și informații la GMES.
Acest lucru este necesar pentru promovarea utilizării și schimbului de date și informații privind observarea Pământului, în conformitate cu principiile SEIS, INSPIRE și ale Rețelei globale a sistemelor de observare a Pământului (GEOSS).
De asemenea, accesul integral și deschis la date ar trebui să aibă în vedere dispozițiile existente privind datele comerciale și ar trebui să promoveze consolidarea piețelor observării Pământului în Europa, în special a sectoarelor din aval, în scopul stimulării creșterii și ocupării forței de muncă.
(18a) În conformitate cu Comunicarea Comisiei din 28 octombrie 2009 intitulată „Monitorizarea Globală pentru Mediu și Securitate (GMES)”: provocări și pașii următori pentru componenta spațială”, ar trebui să existe o politică de acces integral și deschis la date pentru sateliții Santinele, printr-un program de acordare de licențe în mod gratuit și de acces on-line, sub rezerva respectării aspectelor legate de securitate.
O asemenea abordare vizează maximizarea utilizării benefice a datelor „Santinele” pentru o gamă cât mai largă de aplicații și vizează stimularea asimilării de informații pe baza datelor de observare a Pământului pentru utilizatorii finali.
(19) Acțiunea finanțată în temeiul prezentului regulament ar trebui monitorizată și evaluată pentru a permite reajustări.
▌
(22) De asemenea, ar trebui să se ia măsuri adecvate pentru a preveni abaterile și fraudele, precum și măsurile necesare pentru a recupera fondurile pierdute, plătite necorespunzător sau utilizate incorect, în conformitate cu Regulamentul (CE, Euratom) nr.
2988/95 al Consiliului din 18 decembrie 1995 privind protecția intereselor financiare ale Comunităților Europene
JO L 312, 23.12.1995, p.
1. și Regulamentul (Euratom, CE) nr.
2185/96 al Consiliului din 11 noiembrie 1996 privind controalele și inspecțiile la fața locului efectuate de către Comisie în scopul protejării intereselor financiare ale Comunităților Europene împotriva fraudei și a altor abateri și Regulamentul (CE) nr.
1073/1999 al Parlamentului European și al Consiliului din 25 mai 1999 privind investigațiile efectuate de către Oficiul European Antifraudă (OLAF)
JO L 292, 15.11.1996, p.
2. .
(23) Întrucât obiectivul prezentului regulament, și anume punerea în aplicare a programului GMES și exploatarea sa inițială, nu poate fi realizat în mod suficient de eficace de statele membre, deoarece exploatarea inițială a GMES necesită, de asemenea, o capacitate paneuropeană și depinde de prestarea coordonată a serviciilor în cadrul statelor membre, care trebuie coordonată la nivelul Uniunii Europene, și, prin urmare, poate fi realizat mai bine la nivelul Uniunii Europene , din motive legate de amploarea acțiunii, Uniunea Europeană poate adopta măsuri în conformitate cu principiul subsidiarității, astfel cum se prevede la articolul 5 din Tratatul privind Uniunea Europeană.
În conformitate cu principiul proporționalității, astfel cum este definit la articolul menționat, prezentul regulament nu depășește ceea ce este necesar pentru atingerea acestor obiective , în special în privința rolului Comisiei de coordonator al activităților naționale .
ADOPTĂ PREZENTUL REGULAMENT:
Articolul 1
Obiectul
Prezentul regulament instituie Programul european de monitorizare a Pământului ( Monitorizarea Globală pentru Mediu și Securitate („ programul GMES”)) și ▌punerea în aplicare a operațiunilor sale inițiale în perioada 2011-2013.
Articolul 2
Programul GMES
1.
Programul GMES se bazează pe activitățile de cercetare desfășurate în temeiul Deciziei nr.
1982/2006/CE („al șaptelea program-cadru”) și în cadrul componentei spațiale a programului GMES al Agenției Spațiale Europene.
2.
Programul GMES cuprinde următoarele elemente:
(a) o componentă de servicii care asigură accesul la informații în sprijinul următoarelor ▌domenii (nu în ordinea priorității) :
▌
- monitorizarea atmosferei;
- monitorizarea schimbărilor climatice în sprijinul politicilor de adaptare și atenuare;
- gestionarea situațiilor de urgență;
- monitorizarea teritoriului;
- monitorizarea mediului marin;
- securitate;
(b) o componentă spațială care asigură observări spațiale durabile în domeniile serviciilor menționate la litera (a);
(c) o componentă in situ care asigură observări prin intermediul instalațiilor aeriene, marine și terestre în domeniile serviciilor menționate la litera (a).
Articolul 3
Exploatarea inițială a GMES (2011 – 2013)
1.
Exploatarea inițială a GMES acoperă perioada 2011 – 2013 și poate cuprinde acțiuni operaționale în următoarele domenii:
(1) domeniile serviciilor prevăzute la articolul 2 alineatul (2) litera (a);
▌
(3) măsuri de susținere pentru adoptarea serviciilor de către utilizatori;
(4) accesul la date ▌;
(4a) sprijin pentru colectarea datelor in-situ;
(5) componenta spațială a GMES.
2.
Obiectivele ▌acțiunilor prevăzute la alineatul (1) sunt definite în anexa la prezentul regulament.
▌
Articolul 4
Modalități de organizare
1.
Comisia Europeană asigură coordonarea programului GMES cu activitățile de la nivel național, al Uniunii Europene și internațional, în special Rețeaua globală a sistemelor de observare a Pământului (GEOSS) .
Aplicarea și funcționarea GMES ar trebui să se întemeieze pe parteneriate încheiate între Uniunea Europeană și statele membre, în conformitate cu normele și procedurile lor corespunzătoare.
Coordonarea contribuțiilor voluntare ale statelor membre și sinergiile potențiale cu inițiativele naționale, ale Uniunii Europene și internaționale corespunzătoare se aplică în conformitate cu procedura de consultare prevăzută la articolul 11 alineatul (3) litera (a).
2.
Comisia gestionează fondurile alocate activităților desfășurate în temeiul prezentului regulament în conformitate cu Regulamentul (CE, Euratom) nr.
1605/2002 („Regulamentul financiar”) și cu procedura de gestionare prevăzută la articolul 11 alineatul (3).
Comisia asigură complementaritatea și coerența programului GMES cu alte politici, instrumente și acțiuni ale Uniunii Europene , legate în special de mediu, securitate, competitivitate și inovare, coeziune, cercetare (în special activitățile celui de-al șaptelea program cadru pentru cercetare și dezvoltare tehnologică legate de GMES, fără a aduce atingere dispozițiilor Deciziei nr.
1982/2006/CE) , transport și concurență, cooperare internațională, de programele europene privind sistemele globale de navigație prin sateliți (GNSS), de protecția datelor cu caracter personal și drepturile proprietății intelectuale în vigoare , de Directiva 2007/2/EC (INSPIRE), de sistemul comun de informații referitoare la mediu (SEIS) și de activitățile Uniunii Europene din domeniul intervențiilor de urgență.
2a.
Comisia se asigură că specificațiile serviciilor corespund nevoilor utilizatorilor, ținând cont că acest program este o inițiativă axată pe utilizator.
În acest scop, se va stabili un mecanism transparent pentru implicarea și consultarea periodică a utilizatorilor, care să permită identificarea cerințelor utilizatorilor la nivel european și național.
Comisia asigură coordonarea cu utilizatorii relevanți din sectorul public din statele membre, țări terțe și organizații internaționale.
Cerințele în materie de servicii de date se stabilesc în mod independent de către Comisie, după consultarea forumului utilizatorilor.
▌
3a.
Coordonarea tehnică și punerea în aplicare a componentei spațiale a GMES sunt delegate Agenției Spațiale Europene , care se sprijină, dacă este necesar, pe Organizația europeană pentru exploatarea sateliților meteorologici (EUMETSAT).
3b.
Comisia încredințează coordonarea punerii în aplicare tehnice a serviciilor GMES, dacă este cazul, instituțiilor europene sau interguvernamentale competente.
Articolul 4a
Furnizarea serviciilor
1.
Comisia ia măsurile corespunzătoare pentru asigurarea unei concurențe eficace a furnizării de servicii GMES și pentru promovarea participării IMM-urilor.
Comisia facilitează utilizarea serviciilor furnizate de GMES în vederea dezvoltării sectorului din aval.
2.
Furnizarea de servicii GMES se descentralizează, dacă este cazul, pentru a se integra la nivel european inventariile spațiului existent, in-situ și ale datelor de referință efectuate de statele membre, precum și capacitățile acestora în domeniu, evitându-se astfel suprapunerile.
Se evită achiziționarea de noi date care se suprapun surselor existente cu condiția ca utilizarea seriilor de date existente sau care pot fi actualizate să fie fezabilă din punct de vedere tehnic sau rentabilă.
3.
Ținând seama de avizul forumului utilizatorilor, Comisia poate defini sau valida procedurile corespunzătoare pentru certificarea producției de date în cadrul programului GMES.
Aceste proceduri sunt transparente, pot fi verificate și pot face obiectul unui audit pentru a se asigura autenticitatea, urmărirea și integritatea datelor pentru utilizator.
În termenii contractuali stabiliți cu operatorii de servicii GMES, Comisia se asigură că sunt aplicate aceste proceduri.
4.
Comisia raportează anual rezultatele obținute în aplicarea prezentului articol.
Articolul 5
Forme de finanțare ale Uniunii Europene
1.
Finanțarea Uniunii Europene poate lua ▌următoarele forme juridice:
(-1) acorduri de delegare;
(1) subvenții;
(2) contracte de achiziții publice.
2.
Se asigură concurență autentică, transparență și tratament egal în acordarea de finanțare a Uniunii Europene.
În cazuri justificate, se pot acorda subvenții ale Uniunii Europene sub forme specifice, inclusiv acorduri-cadru de parteneriat sau cofinanțare a subvențiilor de funcționare sau a celor de acțiune.
Subvențiile de funcționare acordate organismelor care urmăresc obiective de interes european general nu intră sub incidența dispozițiilor de degresiune prevăzute în Regulamentul financiar.
În cazul subvențiilor, rata maximă de cofinanțare este adoptată în conformitate cu procedura de la articolul 11 alineatul (3).
2a.
Comisia prezintă un raport despre alocarea fondurilor Uniunii Europene pentru fiecare dintre activitățile menționate la articolul 3 alineatul (1) și despre procesul de evaluare și rezultatele licitațiilor de achiziții și ale contractelor încheiate în baza prezentului articol, după atribuirea contractelor.
Articolul 6
Participarea țărilor terțe
Următoarele țări pot participa la acțiunile precizate la articolul 2:
(1) țările din Asociația Europeană a Liberului Schimb (AELS) care sunt membre ale Acordului SEE (Spațiul Economic European), în conformitate cu condițiile prevăzute de Acordul SEE;
(2) țările candidate, precum și cele potențial candidate incluse în procesul de stabilizare și asociere, în conformitate cu acordurile-cadru sau cu protocolul la un acord de asociere, pe baza principiilor generale de participare a țărilor respective la programele Uniunii Europene , încheiate cu țările în cauză;
(3) Confederația Elvetică, alte țări terțe neprecizate la alineatele (1) și (2), precum și organizații internaționale, în conformitate cu acordurile încheiate de Uniunea Europeană cu astfel de țări terțe sau organizații internaționale, în temeiul articolului 218 din TFUE, care stabilește condițiile și regulile detaliate ale participării lor.
Articolul 7
Finanțarea
1.
Pachetul financiar alocat activităților de exploatare prevăzute la articolul 3 alineatul (1) din prezentul regulament este de 107 milioane EUR.
2.
Creditele sunt autorizate anual de autoritatea bugetară în limitele stabilite în cadrul financiar multianual.
3.
De asemenea, o finanțare suplimentară a programului GMES poate fi asigurată de țări terțe și organizații internaționale.
Fondurile suplimentare menționate în primul paragraf sunt tratate ca venituri alocate, în conformitate cu articolul 18 din Regulamentul financiar.
Articolul 8
Politica în materie de date și informații GMES
1.
Politica în materie de date și informații GMES pentru acțiuni finanțate în cadrul programului GMES are următoarele obiective:
(a) promovarea utilizării și schimbului de informații și date GMES;
(b) accesul integral și deschis la informații produse de serviciile GMES și la date colectate prin intermediul infrastructurii GMES, sub rezerva respectării acordurilor internaționale, restricțiilor de securitate și condițiilor de acordare a licențelor, inclusiv cu privire la înregistrarea și acceptarea licențelor utilizatorilor ;
(c) consolidarea piețelor observării Pământului în Europa, în special a sectorului din aval, în scopul stimulării creșterii și creării de locuri de muncă;
(d) contribuția la durabilitatea și continuitatea furnizării de date și informații GMES;
(e) sprijinirea mediului cercetării, tehnologiei și inovării din Europa.
2.
În scopul oferirii unui cadru care să asigure realizarea obiectivului politicii de informații și date GMES prevăzut la alineatul (1) litera (b), oferind protecția necesară a informațiilor produse de serviciile GMES și a datelor colectate prin infrastructura dedicată a GMES, Comisia poate adopta, prin acte delegate, în temeiul articolului 8a și sub rezerva respectării condițiilor prevăzute la articolele 8b și 8v, următoarele măsuri, ținând cont de politicile legate de date și informații ale furnizorilor de date, necesare pentru GMES, și fără a aduce atingere normelor naționale și procedurilor aplicabile infrastructurilor spațiale și in situ aflate sub control național.
(a) măsurile de stabilire a condițiilor de înregistrare și acordare a licențelor pentru utilizatorii GMES;
(b) măsurile de definire a criteriilor de restricționare a accesului la informațiile produse de serviciile GMES și la datele colectate prin insfrastructura dedicată a GMES.
Articolul 8a
Exercitarea delegării
1.
Competența de a adopta actele delegate menționate la articolul 8 alineatul (2) îi este conferită Comisiei până la 31 decembrie 2013.
2.
De îndată ce adoptă un act delegat, Comisia îl notifică simultan Parlamentului European și Consiliului.
3.
Competența de a adopta acte delegate conferită Comisiei este supusă condițiilor prevăzute la articolele 8b și 8c.
Articolul 8b
Revocarea delegării
1.
Delegarea competențelor menționată la articolul 8 alineatul (2) poate fi revocată în orice moment de Parlamentul European sau de Consiliu.
2.
Instituția care a inițiat o procedură internă pentru a decide să revoce delegarea de competențe informează cealaltă instituție și Comisia cu suficient timp înainte de adoptarea unei decizii finale, indicând competențele delegate care ar putea face obiectul unei revocări, precum și motivele revocării.
3.
Decizia de revocare duce la încetarea delegării competențelor specificate în respectiva decizie.
Decizia produce efecte imediat sau de la o dată ulterioară, menționată în decizie.
Aceasta nu afectează valabilitatea actelor delegate care sunt deja în vigoare.
Decizia se publică în Jurnalul Oficial al Uniunii Europene.
Articolul 8c
Obiecții la actele delegate
1.
Parlamentul European sau Consiliul pot formula obiecții privind un act delegat în termen de două luni de la data notificării.
La inițiativa Parlamentului European sau a Consiliului, termenul respectiv se prelungește cu două luni.
2.
În cazul în care, la expirarea acestui termen, nici Parlamentul European, nici Consiliul nu au prezentat obiecțiuni cu privire la actul delegat, acesta se publică în Jurnalul Oficial al Uniunii Europene și intră în vigoare la data menționată în cuprinsul său.
Actul delegat poate fi publicat în Jurnalul Oficial al Uniunii Europene și intră în vigoare înainte de expirarea perioadei respective dacă atât Parlamentul European, cât și Consiliul au informat Comisia cu privire la intenția lor de a nu ridica obiecțiuni.
3.
În cazul în care Parlamentul European sau Consiliul prezintă obiecțiuni la actul delegat, acesta nu intră în vigoare.
Instituția care formulează obiecțiuni își expune motivele care au stat la baza acestora.
Articolul 8d
Dispoziții de punere în aplicare privind politica în materie de date și informații și guvernanța securității componentelor GMES și informațiilor
1.
Pe baza criteriilor menționate la litera (b) din articolul 8 alineatul (2), Comisia adoptă măsuri specifice, în conformitate cu procedura de reglementare prevăzută la articolul 11 alineatul (2), privind restricționarea accesului la informațiile produse de serviciile GMES și la datele colectate prin insfrastructura dedicată a GMES.
2.
Comisia asigură coordonarea generală legată de securitatea componentelor și serviciilor GMES, ținând cont de nevoia de supraveghere și integrare a cerințelor de securitate ale tuturor elementelor acesteia, fără a aduce atingere normelor naționale și procedurilor aplicabile infrastructurilor spațiale și in situ aflate sub control național.
În special, Comisia adoptă, în conformitate cu procedurile de reglementare prevăzute la articolul 11 alineatul (2), măsuri de stabilire a cerințelor tehnice în vederea asigurării controlului și integrității sistemului în cadrul programului dedicat componentei spațiale GMES și pentru a controla accesul la tehnologii și utilizarea tehnologiilor care securizează programul dedicat al componentei spațiale GMES.
Articolul 9
Monitorizare și evaluare
1.
Comisia monitorizează și evaluează punerea în aplicare a acțiunilor precizate la articolul 3 alineatul (1).
2.
Comisia prezintă Parlamentului European, Consiliului, Comitetului Economic și Social European și Comitetului Regiunilor un raport de evaluare intermediar până la 31 decembrie 2012, precum și un raport de evaluare ex-post până la 31 decembrie 2015 .
Articolul 10
Măsuri de punere în aplicare
1.
Comisia adoptă programul de lucru anual în temeiul articolului 110 din Regulamentul financiar și al articolelor 90 și 166 din Regulamentul (CE, Euratom) nr.
2342/2002
JO L 357, 31.12.2002, p.
1. , în conformitate cu procedura de gestionare precizată la articolul 11 alineatul (3).
2.
Pachetul financiar pentru programul GMES poate include și cheltuielile legate de activitățile de pregătire, monitorizare, control, audit și evaluare care sunt necesare în mod nemijlocit pentru gestionarea programului GMES și pentru atingerea obiectivelor lui, mai ales în ceea ce privește studiile, reuniunile, acțiunile de informare și publicare, alături de toate celelalte cheltuieli de asistență tehnică și administrativă pe care Comisia le poate suporta în contextul gestionării programului GMES.
Articolul 11
Comitetul GMES
1.
Comisia este sprijinită de un comitet („comitetul GMES”).
1a.
Comitetul GMES se poate întruni în anumite configurații pentru a aborda probleme concrete, în special cele legate de securitate („Consiliul de securitate”).
2.
În cazul în care se face trimitere la prezentul alineat, se aplică procedura de reglementare prevăzută la articolele 5 și 7 din Decizia 1999/468/CE, ținându-se seama de dispozițiile articolului 8.
3.
În cazul în care se face trimitere la prezentul alineat, se aplică procedura de gestionare prevăzută la articolele 4 și 7 din Decizia 1999/468/CE, ținându-se seama de dispozițiile articolului 8.
Perioada prevăzută la articolul 4 alineatul (3) din Decizia 1999/468/CE se stabilește la două luni.
3a.
În cazul în care se face trimitere la prezentul alineat, se aplică procedura de consultare prevăzută la articolele 3 și 7 din Decizia 1999/468/CE, ținându-se seama de dispozițiile articolului 8.
Perioada menționată la articolul 4 alineatul (3) din Decizia 1999/468/CE se stabilește la două luni.
Articolul 11a
Forumul utilizatorilor
1.
Se crează forumul utilizatorilor ca organism dedicat.
Oferă consultanță Comisiei cu privire la definirea și validarea cerințelor utilizatorilor și cu privire la coordonarea programului GMES împreună cu utilizatorii săi publici.
2.
Forumul utilizatorilor este prezidat de Comisie.
Este format din utilizatori GMES din sectorul public numiți de statele membre.
3.
Secretariatul forumului utilizatorilor este asigurat de Comisie.
4.
Forumul utilizatorilor își adoptă regulamentul de procedură.
5.
Comitetul GMES este informat integral cu privire la opinia forumului utilizatorilor referitoare la punerea în aplicare a programului GMES.
Articolul 12
Protejarea intereselor financiare ale Uniunii Europene
1.
Comisia se asigură că, la punerea în aplicare a acțiunilor finanțate în temeiul prezentului regulament, interesele financiare ale Uniunii Europene sunt protejate prin aplicarea de măsuri preventive de luptă împotriva fraudei, corupției și altor activități ilegale, prin controale eficiente și prin recuperarea sumelor plătite în mod necuvenit, iar în cazul în care se constată nereguli, prin aplicarea de sancțiuni eficiente, proporționale și cu efect de descurajare, în conformitate cu Regulamentul (CE, Euratom) nr.
2988/95, cu Regulamentul (Euratom, CE) nr.
2185/96, precum și cu Regulamentul (CE) nr.
1073/1999.
2.
În ceea ce privește acțiunile Uniunii Europene finanțate în temeiul prezentului regulament, prin neregulă, în sensul articolului 1 alineatul (2) din Regulamentul (CE, Euratom) nr.
2988/95, se înțelege orice încălcare a unei dispoziții a dreptului Uniunii Europene sau orice neexecutare a unei obligații contractuale rezultate dintr-un act sau dintr-o omisiune a unui agent economic care are sau ar putea avea drept efect prejudicierea, printr-o cheltuială nejustificată, a bugetului general al Uniunii Europene .
3.
Acordurile încheiate în temeiul prezentului regulament, inclusiv acordurile încheiate cu țări terțe participante și cu organizații internaționale, prevăd monitorizarea și controlul financiar exercitate de Comisie sau de orice reprezentant abilitat al acesteia, precum și audituri realizate de Curtea de Conturi, inclusiv la fața locului, dacă este cazul.
Articolul 13
Intrarea în vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene .
Prezentul regulament este obligatoriu în toate elementele sale și se aplică direct în toate statele membre.
Adoptat la
Pentru Parlamentul European Pentru Consiliu
Președintele Președintele
ANEXĂ
Obiectivele exploatării inițiale a GMES (2011 – 2013)
Acțiunile precizate la articolul 3 alineatul (1) contribuie la următoarele obiective:
(1) serviciile de intervenții de urgență, bazate pe activitățile existente din Europa, garantează că datele și produsele derivate legate de observarea Pământului sunt puse la dispoziția actorilor din domeniul intervențiilor de urgență, la nivel internațional, european, național și regional, corespunzători diferitelor tipuri de dezastre, incluzând riscurile meteorologice (inclusiv furtuni, incendii și inundații), riscurile geofizice (inclusiv cutremure, tsunami, erupții vulcanice și alunecări de teren), catastrofele provocate de om în mod deliberat sau accidental, precum și alte catastrofe umanitare.
Întrucât schimbările climatice ar putea duce la o creștere a numărului situațiilor de urgență, serviciul de intervenții de urgență GMES va fi esențial pentru sprijinirea măsurilor de adaptare la schimbările climatice în acest domeniu, ca parte a activităților de prevenire, pregătire, intervenție și redresare în Europa;
(2) serviciile de monitorizare a teritoriului asigură disponibilitatea datelor și produselor derivate rezultate din observarea Pământului pentru autoritățile europene, naționale și regionale și internaționale responsabile cu monitorizarea mediului de la nivel global la nivel local în privința biodiversității, solului, apelor, pădurilor și resurselor naționale, precum și cu punerea în aplicare a politicilor de mediu, cu colectarea informațiilor geografice, cu agricultura, energia, planificarea urbană, infrastructura și transportul.
Serviciile de monitorizare a teritoriului includ monitorizarea variabilelor legate de schimbările climatice;
(2a) serviciile de monitorizare a mediului marin furnizează informații privind stadiul fizic al oceanelor și ecosistemelor marine pentru oceanul global și zonele regionale europene.
Domeniile de aplicare ale serviciilor marine GMES includ siguranța maritimă, mediul marin și regiunile de coastă, resursele marine, precum și previziunile meteorologice sezoniere și monitorizarea climatică;
(2b) serviciile de supraveghere a mediului atmosferic asigură monitorizarea calității aerului la scară europeană și a compoziției chimice a atmosferei la scară globală.
Serviciile furnizează, în special, informații pentru sistemele de monitorizare a calității aerului de la scară locală până la scară națională și ar trebui să contribuie la monitorizarea variabilelor climatice de chimie a atmosferei;
(2c) serviciile de securitate furnizează informații utile în sprijinul provocărilor cu care se confruntă Europa în domeniul securității, în special al controlului frontierelor, supravegherii maritime și al sprijinului pentru acțiunile externe ale UE;
(2d) monitorizarea schimbărilor climatice ar trebui să permită adaptarea la aceste schimbări și atenuarea efectelor acestora.
Ar trebui să contribuie, în special, la furnizarea variabilelor climatice esențiale, a analizei climatice și a proiecțiilor la o scară relevantă pentru adaptare și atenuare, precum și la furnizarea serviciilor relevante.
(3) măsurile pentru sprijinirea adoptării serviciilor de către utilizatori includ punerea în practică a interfețelor tehnice adaptate la mediul specific al utilizatorilor, formarea, comunicarea și dezvoltarea sectorului din aval;
(4) accesul la date ▌garantează faptul că datele de observare a Pământului provenite dintr-o gamă largă de misiuni europene și din alte tipuri de infrastructuri de observare ▌sunt colectate și puse la dispoziție pentru a se îndeplini obiectivele GMES ▌;
(4a) componenta in situ asigură coordonarea colectării datelor in situ și accesul la datele in situ pentru serviciile GMES;
(5) exploatarea inițială a GMES asigură activitățile și dezvoltarea componentei spațiale a GMES, care constă din infrastructura spațială de observare a Pământului și are drept scop garantarea observării subsistemelor Pământului (inclusiv suprafața terestră, atmosfera și oceanele). exploatarea inițială a GMES se bazează pe infrastructuri spațiale europene existente sau planificate și pe infrastructuri spațiale dezvoltate în cadrul componentei spațiale a programului GMES.
EXPUNERE DE MOTIVE
Inițiativa de observare a Pământului, GMES, este un proiect important pentru viitorul Uniunii Europene.
Asemenea programului de navigație prin satelit Galileo, GMES presupune construirea unei infrastructuri proprii a Uniunii Europene care permite o gestionare mai bună a mediului și sporește siguranța cetățenilor.
Spre deosebire de Galileo, GMES este finanțat de la început din fonduri publice.
Contractele de achiziții publice trebuie să reprezinte procedura obișnuită de finanțare în faza de instalare.
Raportorul este conștient de faptul că, și după faza de exploatare inițială, instalarea GMES va însemna costuri ridicate în cadrul perspectivei financiare următoare, care începe din 2014, dar consideră că acestea sunt justificate de utilitatea considerabilă a proiectului pentru societate.
Un cadru financiar bine elaborat este indispensabil pentru instalarea GMES, respectiv pentru furnizarea și utilizarea datelor și serviciilor.
În acest context, este deosebit de important ca, atât în faza de exploatare inițială, cât și după încheierea acestei etape, să fie utilizate resurse financiare suficiente, la momentul oportun, astfel încât datele și serviciile oferite să fie fiabile și disponibile în mod continuu.
Ar fi bine dacă resursele financiare prevăzute în propunerea Comisiei pentru faza de exploatare inițială ar fi suplimentate, deoarece astfel s-ar putea prevedea credite de angajament pentru alte domenii ale componentei spațiale.
Acest lucru ar permite încheierea de contracte și ar conferi certitudine planificării financiare.
Aceste aspecte sunt foarte importante, mai ales pentru lansarea seriei B și pentru achiziționarea unor componente importante pentru seria C a sateliților Santinela, deoarece astfel s-ar garanta atât lansarea sateliților, cât și similaritatea structurală a acestora.
Întrucât aceste resurse trebuie oricum furnizate, nu este vorba despre o creștere a costurilor, ci despre folosirea eficientă a resurselor financiare și consemnarea resurselor din timp.
Ca urmare, contribuabilul este scutit de la suportarea unor costuri mai ridicate în perioada financiară următoare.
Accesul la datele și serviciile oferite prin intermediul GMES trebuie să fie liber pentru toți cetățenii și întreprinderile din UE, pentru a permite dezvoltarea unei piețe în aval, în special în rândul întreprinderilor mici și mijlocii.
Pe lângă aspectele de mediu și de securitate, GMES are ca obiective promovarea progresului și a inovării.
Accesul deschis ar trebui să fie posibil și pentru întreprinderile din țări terțe, cu condiția ca, în mod reciproc, și persoanele private și întreprinderile europene să aibă acces la date din afara UE.
Comisia Europeană își va asuma rolul de manager și va prelua coordonarea generală a proiectului.
Implementarea tehnică va reveni în sarcina Agenției Spațiale Europene (ASE), care dispune de know-how-ul corespunzător.
Agenției Spațiale Europene i se încredințează implementarea tehnică a componentei spațiale pe baza unui acord de delegare, a cărui utilizare va clarifica responsabilitatea și va asigura o mai mare transparență.
Obiectivele urmărite prin propunerea de regulament, specificate în anexă, reprezintă un element esențial al regulamentului.
În consecință, raportorul este de opinie că nu trebuie să se permită modificarea acestora în cadrul procedurii de comitologie, ci doar în cadrul procedurii legislative normale.
Fiind vorba despre un domeniu cu o sferă de acoperire largă și cu implicații de anvergură asupra bugetului, Parlamentul nu ar trebui să renunțe la rolul său de organ de control.
În plus, procedura de comitologie trebuie adaptată ca urmare a intrării în vigoare a Tratatului de la Lisabona la 1 decembrie 2009.
Acest lucru poate duce la întârzieri, care nu sunt benefice proiectului.
17.3.2010
AVIZ al Comisiei pentru bugete
destinat Comisiei pentru industrie, cercetare și energie
referitor la propunerea de regulament al Parlamentului European și al Consiliului privind Programul european de observare a Pământului (GMES) și exploatarea sa inițială (2011 – 2013)
( COM(2009)0223 – C7‑0037/2009 – 2009/0070(COD) )
Raportor pentru aviz: Damien Abad
JUSTIFICARE SUCCINTĂ
Intrarea în vigoare a Tratatului de la Lisabona, asociată cu crearea unui nou temei juridic pentru o politică spațială europeană, precum și prezentarea priorităților politice ale noii Comisii, astfel cum au fost exprimate de către Președintele Barroso în fața Parlamentului European, fac din politica spațială unul dintre sectoarele-cheie pentru viitorul Uniunii Europene.
Din punct de vedere politic, programul GMES constituie o triplă oportunitate pentru Uniunea Europeană.
În primul rând, acesta ar putea să constituie un exemplu de angajament al Europei de a institui o adevărată strategie industrială europeană pe baza unor proiecte concrete.
GMES ilustrează, într-adevăr, valoarea adăugată pe care o poate aduce UE în gestionarea proiectelor de anvergură, acest program fiind promovat cu ambiția mondială de a face din Uniunea Europeană unul dintre liderii în domeniul industriei spațiale.
Apoi, deoarece este simbolul unei politici industriale voluntariste, GMES poate aduce beneficii tangibile cetățenilor europeni, fie că acestea se referă la crearea de locuri de muncă, la know-how, la securitate sau la protecția mediului.
Acest program respectă, de altfel, pe deplin obiectivele strategiei „UE 2020”, precum și pe cele post-Copenhaga.
În final, programul va crea sinergii pozitive în favoarea altor sectoare ale economiei, cum ar fi sectorul serviciilor, creând astfel oportunități considerabile pentru intrarea pe piață a unui număr important de IMM-uri.
Problema finanțării programului, care este crucială pentru asigurarea stabilității și durabilității acestuia, trebuie să fie abordată pe două planuri:
1) Pe termen scurt: lansarea și implementarea programului
Propunerea de regulament prevede crearea unui temei juridic, asigurând continuitatea acțiunilor pregătitoare stabilite la inițiativa Parlamentului European.
Miza principală pe termen scurt este, prin urmare, din punctul de vedere al raportorului pentru aviz, asigurarea unui nivel minim de finanțare pentru a lansa faza operațională a programului.
Trebuie reamintit că programul GMES, instituit de zece ani, s-a desfășurat până în prezent în cadrul celui de-al șaptelea Program-cadru pentru cercetare și dezvoltare tehnologică (PC7) și a primit o finanțare de 1,2 miliarde EUR pentru perioada 2007-2013.
Agenția Spațială Europeană contribuie, în ceea ce o privește, la dezvoltarea programului cu fonduri de până la 1,6 miliarde EUR.
Întrucât faza de dezvoltare a programului se va încheia în 2011 (pentru majoritatea componentelor programului), trebuie găsită o altă sursă de finanțare a UE pentru a asigura faza operațională a acestuia.
În acest sens, Comisia propune să se asigure un pachet financiar suplimentar, în afara PC7, de 107 milioane EUR, pentru a finanța anumite misiuni operaționale ale programului (este vorba, în special, de finanțarea serviciilor GMES administrate de structuri private, o parte a operațiunilor Santinela A, precum și de achiziționarea datelor necesare pentru servicii).
Cu toate acestea, cea de-a doua fază menționată nu a făcut obiectul unei programări financiare în cadrul financiar multianual 2007-2013, iar sursele finanțării acestei faze vor trebui să fie supuse unei examinări aprofundate.
În propunerea sa, Comisia constată că regulamentul „va duce la reprogramarea rubricii respective din cadrul financiar”.
În cazul în care o redistribuire a creditelor – în special a creditelor neutilizate – se dovedește necesară, trebuie să creăm condițiile unei finanțări suplimentare.
În plus, conform previziunilor Comisiei, marja de la rubrica 1a va fi foarte limitată în timpul perioadei în cauză.
Dacă anul 2011 nu pare să pună probleme deosebite, acest lucru nu este valabil și pentru 2012 și 2013.
Într-adevăr, creditele de angajament ar trebui să se majoreze cu 41 milioane EUR și, respectiv, cu 56 milioane EUR, ceea ce reprezintă o creștere considerabilă pentru o rubrică deja supraîncărcată.
În sfârșit, este de asemenea important să fie identificate în mod clar necesitățile neacoperite, legate în special de componenta spațială a programului, care nu fac obiectul propunerilor de finanțare din partea Comisiei și ale căror costuri s-ar putea majora dacă deciziile nu ar fi luate în timp util.
Este vorba, în special, de restul operațiunilor din cadrul misiunii Santinela A (estimate la 30 milioane EUR de către ASE), de lansarea sateliților Santinela B (165 milioane EUR) și de aprovizionarea preliminară a Santinelei C (140 milioane EUR).
2) Pe termen mediu și lung: definirea unei strategii bugetare a programului pentru perioada de după 2013
Un program GMES de sine stătător (și prin urmare o linie bugetară proprie) ar trebui instituit cu ocazia adoptării următorului cadru financiar multianual.
S-a ajuns la concluzia generală că necesitățile de finanțare ale programului sunt superioare creditelor acordate în prezent.
Pare a fi mai oportun să se reexamineze sumele necesare în cadrul a trei reuniuni principale în 2010, având drept subiect: conturarea strategiei „UE 2020”; revizuirea intermediară a PC7 și revizuirea intermediară a cadrului financiar multianual, punând accentul în special pe finanțarea noilor politici prevăzute de Tratatul de la Lisabona.
Instrumentul de flexibilitate și dispozițiile legislative privind flexibilitatea, astfel cum sunt prevăzute la articolul 37 din AII, reprezintă de asemenea instrumente utile.
Raportorul pentru aviz ține să sublinieze caracterul interdependent al acțiunilor pe termen scurt și al celor pe termen mediu-lung.
Într-adevăr, o strategie de finanțare solidă pentru perioada 2014-2020 depinde în mare parte de deciziile care urmează să fie luate pentru perioada 2011-2013.
În prezenta propunere sunt incluse toate elementele necesare pentru instituirea unui program al UE: obiective, metode de guvernanță și dispoziții de finanțare, precum și participarea statelor terțe.
Această strategie ar trebui să aibă în vedere următoarele aspecte: proprietatea asupra infrastructurilor; politica în materie de administrare a datelor; politica achizițiilor pentru infrastructura spațială a GMES; politica în materie de cooperare internațională cu țările terțe și angajamentul din partea statelor membre de asigurare a continuității misiunilor.
Având în vedere că pe parcursul fazelor de cercetare și de dezvoltare cooperarea dintre Comisia Europeană și ASE a funcționat, pare să fie necesară, odată cu debutul fazei operaționale, extinderea procesului de consultare.
În acest sens, instituirea unui Consiliu al partenerilor, ale cărui atribuții ar fi complementare celor ale comitetului GMES prevăzut în propunerea de regulament, constituie o soluție adecvată, pe de o parte, pentru a asigura coerența de ansamblu a guvernanței programului și, pe de altă parte, pentru a institui o strategie bugetară concertată pe mai multe niveluri.
În concluzie, apare ca indispensabilă acordarea de resurse financiare suplimentare printr-o revizuire a cadrului financiar multianual, pentru a exploata toate posibilitățile programului GMES, ceea ce necesită un real angajament din partea Comisiei și a statelor membre.
Comisia pentru bugete invită Comisia Europeană să prezinte propuneri la înălțimea obiectivelor sale, în cadrul unei revizuiri intermediare ambițioase a cadrului financiar, astfel cum se prevede în declarația nr.
1 anexată la AII din 17 mai 2006.
AMENDAMENTE
Comisia pentru bugete invită Comisia pentru industrie, cercetare și energie, competentă în fond, să includă în raportul său următoarele amendamente:
Amendamentul
1
Propunere de regulament
Considerentul 15a (nou)
Textul propus de Comisie
Amendamentul
(15a ) pachetul financiar indicat în propunerea legislativă este compatibil cu plafonul de la subrubrica 1a din cadrul financiar 2007-2013, dar marja rămasă la rubrica 1a pentru perioada 2011-2013 este foarte mică; valoarea anuală va fi stabilită în cadrul procedurii bugetare anuale, în conformitate cu punctul 37 din Acordul interinstituțional din 17 mai 2006; este necesară identificarea unei finanțări adecvate pentru noile competențe ale UE ce decurg din Tratatul de la Lisabona, cum ar fi politica spațială; ar trebui asigurată finanțarea necesară pentru programele GMES și îndeosebi pentru componenta spațială.
Comisia ar trebui să prezinte o strategie financiară intermediară pentru GMES în contextul revizuirii intermediare a actualului CFM, însoțită de propuneri concrete de ajustare și revizuire, înainte de sfârșitul primului semestru, utilizând toate mecanismele oferite de AII din 17 mai 2006, îndeosebi punctele 21-23.
Comisia ar trebui, de asemenea, să prezinte o strategie de finanțare pe termen lung pentru viitorul CFM până la 31 decembrie 2010.
Amendamentul
2
Propunere de regulament
Considerentul 16
Textul propus de Comisie
Amendamentul
(16) Pentru întreaga durată a exploatării inițiale a GMES ar trebui stabilit un pachet financiar de 107 milioane EUR, reprezentând cadrul de referință prioritar în sensul punctului 37 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară.
Se preconizează o viitoare suplimentare a acestui pachet financiar cu o sumă de 43 de milioane EUR din tema „Spațiu " a celui de-al șaptelea program-cadru, destinată acțiunilor de cercetare care însoțesc exploatarea inițială a GMES.
(16) Pentru întreaga durată a exploatării inițiale a GMES ar trebui stabilit un pachet financiar de 107 milioane EUR, reprezentând cadrul de referință prioritar în sensul punctului 37 din Acordul interinstituțional din 17 mai 2006 dintre Parlamentul European, Consiliu și Comisie privind disciplina bugetară și buna gestiune financiară.
Se preconizează o viitoare suplimentare a acestui pachet financiar cu o sumă de 209 000 000 EUR din tema „Spațiu ” a celui de-al șaptelea program-cadru, destinată acțiunilor de cercetare care însoțesc exploatarea inițială a GMES.
Aceste două surse de finanțare ar trebui să fie gestionate într-un mod coordonat pentru a asigura un adevărat progres în punerea în aplicare a serviciilor GMES.
Fondurile celui de-al șaptelea program-cadru ar trebui utilizate cu respectarea deplină a obiectivelor și criteriilor instituite prin programul cadru.
Justificare
Ar trebui să se menționeze totalul pachetului financiar disponibil în cadrul PC7 pentru GMES, adică suma de 43 de milioane EUR din tema „spațiu”, care ar trebui redistribuită, precum și cele 166 de milioane EUR deja disponibili în cadrul liniei GMES a PC7.
În plus, pare a fi necesar să se sublinieze importanța unei gestiuni coordonate a acestor două pachete bugetare.
Amendamentul
3
Propunere de regulament
Considerentul 16a (nou)
Textul propus de Comisie
Amendamentul
(16a) În cadrul programării financiare pe care o efectuează, Comisia ar trebui să se asigure că este garantată continuitatea datelor atât în perioada exploatării inițiale a GMES (2011-2013), cât și după această perioadă și că serviciile pot fi utilizate fără întreruperi și fără restricții.
Justificare
Trebuie evitată neapărat o întrerupere în continuitatea datelor, pentru ca utilizatorii să poată folosi serviciile în mod fiabil.
Amendamentul
4
Propunere de regulament
Considerentul 19a (nou)
Textul propus de Comisie
Amendamentul
(19a) Este oportună prezentarea, de către Comisie, a unei strategii de finanțare pe termen mediu și lung a programului GMES, în special a componentei sale spațiale, reprezentând restul operațiunilor Santinelelor A, lansarea sateliților Santinela B și aprovizionarea preliminară a Santinelelor C. Strategia ar trebui să examineze și să evalueze toate posibilitățile de finanțare a GMES.
Este necesară consultarea de către Comisie a Consiliului partenerilor înainte de prezentarea strategiei finale.
Justificare
Este necesar să se evalueze resursele disponibile pentru finanțarea GMES în conformitate cu cadrul financiar 2007-2013 și după expirarea acestuia și să se stabilească o strategie pe termen lung, după consultarea Consiliului partenerilor.
Este important, de asemenea, să se specifice necesitățile neacoperite, în special în ceea ce privește componenta spațială, astfel cum sunt indicate în documentul COM(2009)0589 – „Monitorizarea globală pentru mediu și securitate (GMES): provocări și pașii următori pentru componenta spațială”, care nu fac obiectul propunerilor de finanțare din partea Comisiei.
Amendamentul
5
Propunere de regulament
Articolul 4 – alineatul 2a (nou)
Textul propus de Comisie
Amendamentul
2a.
Comisia este asistată de un Consiliu al partenerilor.
Consiliul partenerilor este instanța de concertare privilegiată între statele membre și Comisie.
Acesta completează atribuțiile comitetului GMES menționat la articolul 11 și garantează coerența generală a programului GMES.
Alți actori importanți pot fi invitați în calitate de observatori.
Consiliului partenerilor îi sunt încredințate în special atribuțiile următoare:
- să definească cadrul general al GMES și să asigure evaluarea sa;
- să ia act de contribuțiile partenerilor în ceea ce privește punerea la dispoziție a datelor, produselor sau infrastructurilor lor;
- să asiste Comisia în definirea unei strategii de finanțare pe termen mediu și lung a programului GMES, astfel cum este prevăzută la articolul 9a.
Consiliul partenerilor își stabilește regulamentul intern.
Justificare
Rolul comitetului GMES, prevăzut la articolul 11 din propunerea de regulament, este limitat la punerea în aplicare a bugetului GIO.
Este indicat să se constituie un for permanent de concertare, în special, dar nu exclusiv, între Comisia Europeană și statele membre, la un nivel înalt de reprezentare.
Buna funcționare a GMES depinde de o arhitectură clară de guvernanță, de o strategie bine definită pe termen mediu și lung și de o bună cooperare între toți actorii implicați.
Amendamentul
6
Propunere de regulament
Articolul 5 – alineatul 2
Textul propus de Comisie
Amendamentul
2.
Subvențiile comunitare pot fi acordate sub forme specifice, inclusiv acorduri-cadru de parteneriat sau cofinanțare a subvențiilor de funcționare sau a celor de acțiune.
Subvențiile de funcționare acordate organismelor care urmăresc obiective de interes european general nu intră sub incidența dispozițiilor de degresiune prevăzute în Regulamentul financiar.
În cazul subvențiilor, rata maximă de cofinanțare este adoptată în conformitate cu procedura de la articolul 11 alineatul (3).
2.
Achizițiile publice ar trebui să reprezinte instrumentul de finanțare preferat pentru punerea în aplicare a programului GMES.
În cazuri justificate, subvențiile comunitare pot fi acordate sub forme specifice, inclusiv acorduri-cadru de parteneriat sau cofinanțare a subvențiilor de funcționare sau a celor de acțiune.
Subvențiile de funcționare acordate organismelor care urmăresc obiective de interes european general nu intră sub incidența dispozițiilor de degresiune prevăzute în Regulamentul financiar.
În cazul subvențiilor, rata maximă de cofinanțare este adoptată în conformitate cu procedura de la articolul 11 alineatul (3).
Justificare
Contractele de achiziții publice ar trebui să reprezinte norma în ceea ce privește modalitățile de finanțare.
În cazuri justificate, ar trebui să se permită finanțarea prin subvenții acordate prin proceduri publice.
Amendamentul
7
Propunere de regulament
Articolul 9a (nou)
Textul propus de Comisie
Amendamentul
Articolul 9a
În contextul revizuirii intermediare a actualului cadru financiar multianual (CFM) și a ajustării și revizuirii acestuia, Comisia prezintă o propunere privind finanțarea viitoare a programului GMES, îndeosebi a componentei sale spațiale, înainte de sfârșitul primului semestru din 2010.
După consultarea Consiliului partenerilor, Comisia elaborează și o strategie de finanțare pe termen lung pentru programul GMES pentru următorul cadru financiar multianual, până la 31 decembrie 2010.
PROCEDURĂ
Titlu
Programul european de observare a Pământului (GMES) (2011 – 2013)
Referințe
COM(2009)0223 – C7-0037/2009 – 2009/0070(COD)
Comisia competentă în fond
ITRE
Aviz emis de către
Data anunțului în plen
BUDG
14.7.2009
Raportor pentru aviz
Data numirii
Damien Abad
21.10.2009
Data adoptării
17.3.2010
Rezultatul votului final
+:
–:
0:
32
1
Membri titulari prezenți la votul final
Damien Abad, Alexander Alvaro, Francesca Balzani, Reimer Böge, Andrea Cozzolino, Jean-Luc Dehaene, Göran Färm, José Manuel Fernandes, Eider Gardiazábal Rubial, Salvador Garriga Polledo, Jens Geier, Ivars Godmanis, Ingeborg Gräßle, Carl Haglund, Jutta Haug, Anne E. Jensen, Ivailo Kalfin, Sergej Kozlík, Alain Lamassoure, Vladimír Maňka, Barbara Matera, Nadezhda Neynsky, Miguel Portas, Vladimír Remek, Dominique Riquet, László Surján, Helga Trüpel, Daniël van der Stoep, Derek Vaughan, Angelika Werthmann
Membri supleanți prezenți la votul final
Edit Herczog, Paul Rübig, Georgios Stavrakakis
24.2.2010
AVIZ al Comisiei pentru mediu, sănătate publicĂ Ș i siguraN Ț Ă alimentaRĂ
destinat Comisiei pentru industrie, cercetare și energie
referitor la propunerea de regulament al Parlamentului European și al Consiliului privind Programul european de observare a Pământului (GMES) și exploatarea sa inițială (2011 – 2013)
( COM(2009)0223 – C7-0037/2009 – 2009/0070(COD) )
Raportor pentru aviz: Vittorio Prodi
JUSTIFICARE SUCCINTĂ
Regulamentul privind monitorizarea globală pentru mediu și securitate (GMES) și exploatarea sa inițială reprezintă cel mai recent element al unei strategii multianuale ce vizează să asigure Europei propria capacitate operațională de observare a Pământului în domeniile mediului și securității.
Având în vedere constatările recente, conform cărora este necesară sporirea monitorizării efectelor schimbărilor climatice, importanța prezentei propuneri este accentuată într-o măsură și mai mare.
De fapt, datele furnizate de monitorizarea anterioară fie au fost incomplete (în ceea ce privește parametrii), fie nu au fost disponibile în flux continuu.
Pentru a realiza acest lucru, GMES include trei componente-cheie.
1.
Componenta spațială
Această componentă constă în infrastructura de observare a spațiului care se adresează nevoilor în materie de servicii de informații, în mod specific prin intermediul parametrilor geologici, atmosferici și oceanici.
Această componentă are ca obiectiv dezvoltarea și aplicarea unei serii de misiuni satelitare, intitulate „Santinele”.
Aceasta va fi coordonată de ESA.
2.
Componenta in situ (inclusiv observațiile obținute prin teledetecția terestră).
Aceasta se bazează pe o serie de instalații, echipamente și instrumente deținute și operate la nivel național, regional și interguvernamental.
3.
Componenta „servicii”
Aceasta va asigura accesul la informații care acoperă diverse domenii tematice, de la adaptarea la schimbările climatice și atenuarea efectelor acestora, până la aspecte legate de securitate și monitorizare terestră, marină și atmosferică.
Raportorul salută propunerea Comisiei, considerând că reprezintă un instrument important, menit să răspundă nevoilor sporite legate de cercetare și protecție civilă, având în vedere gravitatea efectelor încălzirii globale asupra mediului.
Prezentul regulament reprezintă partea inițială a etapei operaționale a programului GMES și va oferi mijloacele necesare pentru a colecta date precise privind schimbările la nivelul solului, mării și atmosferei.
Printre exemplele de indicatori măsurabili se află elemente precum salinitatea oceanică, umiditatea biomasei și nivelul mării.
În plus, regulamentul va aduce efecte benefice în ceea ce privește capacitatea noastră de prevenire și gestionare a catastrofelor majore, cum ar fi deversările de petrol, incendiile forestiere, inundațiile sau alunecările de teren.
GMES este, de asemenea, un element crucial în gestionarea ETS și pentru controlul emisiilor.
În ceea ce privește strategia financiară a fost necesară stabilirea priorităților privind cele trei componente ale programului, ținându-se seama de faptul că structura de finanțare prevede intervenția guvernelor și a altor organisme publice sau private naționale în special pentru componentele in situ și de servicii.
În perioada de criză economică, un alt element pozitiv de care trebuie să se țină seama este reprezentat de eventualele elemente derivate ale programului pentru dezvoltarea IMM-urilor, în special în sectorul cercetării.
În plus, industriile europene sunt cele care stabilesc standardele pentru GMES, cu efecte benefice evidente în ceea ce privește competitivitatea lor pe piața globală.
În ceea ce privește chestiunea cooperării internaționale, GEOSS (Rețeaua globală a sistemelor de observare a Pământului) ar trebui menționată în mod clar în textul regulamentului, având în vedere că o parte din finanțarea necesară pentru aplicarea GMES este acordată acestei rețele mondiale de monitorizare la care UE s-a înscris în mod oficial.
În plus, raportorul sugerează Comisei să evidențieze în propunerea sa unele dintre aspectele legate de tehnologia informației, având în vedere relevanța deosebită a acestora pentru tehnologia satelitară și rolul jucat de Agenția Europeană de Mediu în ceea ce privește, în special, coordonarea nevoilor utilizatorilor (autoritățile publice).
În încheiere, există un motiv serios de preocupare în ceea ce privește structura de finanțare a componentei spațiale: prezentul regulament acoperă doar nevoile financiare pentru perioada 2011-2013.
Cu toate acestea, angajamentele ESA în vederea lansării sateliților „Santinelă” necesită pregătiri precise și programate la timp și implică cheltuieli ridicate pentru lansarea propriu-zisă, planificată pentru perioada 2014-2017.
Încă nu au fost luate decizii cu privire la perspectivele financiare pentru perioada respectivă.
Prin urmare, proiectul se va confrunta cu incertitudini în etapa de tranziție (ianuarie-decembrie 2014) în care nu vor fi alocate fonduri, în timp ce furnizorii din industria spațială implicați vor trebui, însă, să fie plătiți pentru serviciile prestate.
Raportorul invită Comisia și Consiliul să abordeze această problemă și să găsească o soluție adecvată.
AmendamentE
Comisia pentru mediu, sănătate publică și siguranță alimentară recomandă Comisiei pentru industrie, cercetare și energie, competentă în fond, să includă în raportul său următoarele amendamente:
Amendamentul
1
Propunere de regulament
Articolul 2 – alineatul 2 - litera a
Textul propus de Comisie
Amendamentul
(a) o componentă de servicii care asigură accesul la informații din următoarele domenii tematice:
(a) o componentă de servicii care asigură accesul la informații din următoarele domenii tematice:
- adaptarea la schimbările climatice și atenuarea efectelor lor;
- monitorizarea teritoriului ;
- monitorizarea solului , a mediului marin și a atmosferei ;
- gestionarea situațiilor de urgență;
- gestionarea situațiilor de urgență;
- securitate;
- securitate;
- monitorizarea mediului marin;
- monitorizarea atmosferei;
- adaptarea la schimbările climatice și atenuarea efectelor lor;
Justificare
Schimbările climatice și efectele acestora trebuie evidențiate ca fiind obiectivul principal al activităților GMES, prin urmare este necesară reformularea și repoziționarea acestora pe listă.
Amendamentul
2
Propunere de regulament
Articolul 4 – alineatul 1
Textul propus de Comisie
Amendamentul
(1) Comisia Europeană asigură coordonarea programului GMES cu activitățile de la nivel național, european și internațional.
(1) Comisia Europeană asigură coordonarea programului GMES cu activitățile de la nivel național, european și internațional , cum ar fi, de exemplu, rețeaua globală a sistemelor de observare a Pământului (GEOSS) .
Justificare
GEOSS ar trebui menționată în mod clar, având în vedere contribuția adusă acesteia de Europa prin intermediul GMES.
Amendamentul
3
Propunere de regulament
Articolul 4 – alineatul 3 – paragraful 2
Textul propus de Comisie
Amendamentul
Agenției Spațiale Europene i se încredințează punerea în aplicare a componentei spațiale a GMES cu sprijinul Organizației europene pentru exploatarea sateliților meteorologici (EUMETSAT), dacă este necesar.
Agenției Spațiale Europene i se încredințează punerea în aplicare a componentei spațiale a GMES cu sprijinul Organizației europene pentru exploatarea sateliților meteorologici (EUMETSAT), dacă este necesar , în timp ce Agenția Europeană de Mediu (AEM) va avea rolul de a coordona componenta in situ, concentrând nevoile utilizatorilor și contribuind la gestionarea serviciilor .
Justificare
Ar trebui evidențiat rolul AEM în aplicarea GMES.
PROCEDURĂ
Titlu
Programul european de observare a Pământului (GMES) (2011-2013)
Referințe
COM(2009)0223 – C7-0037/2009 – 2009/0070(COD)
Comisia competentă în fond
ITRE
Aviz emis de către
Data anunțului în plen
ENVI
14.7.2009
Raportor pentru aviz:
Data numirii
Vittorio Prodi
9.9.2009
Examinare în comisie
2.12.2009
Data adoptării
23.2.2010
Rezultatul votului final
+:
–:
0:
42
Membri titulari prezenți la votul final
János Áder, Elena Oana Antonescu, Paolo Bartolozzi, Sandrine Bélier, Sergio Berlato, Milan Cabrnoch, Nessa Childers, Bas Eickhout, Edite Estrela, Elisabetta Gardini, Gerben-Jan Gerbrandy, Satu Hassi, Jolanta Emilia Hibner, Dan Jørgensen, Karin Kadenbach, Christa Klaß, Jo Leinen, Peter Liese, Kartika Tamara Liotard, Radvilė Morkūnaitė-Mikulėnienė, Gilles Pargneaux, Antonyia Parvanova, Sirpa Pietikäinen, Mario Pirillo, Vittorio Prodi, Frédérique Ries, Oreste Rossi, Daciana Octavia Sârbu, Carl Schlyter, Horst Schnellhardt, Richard Seeber, Theodoros Skylakakis, Bogusław Sonik, Catherine Soullie, Salvatore Tatarella, Anja Weisgerber, Sabine Wils, Marina Yannakoudakis
Membri supleanți prezenți la votul final
Jutta Haug, Veronica Lope Fontagné, Anna Záborská, Elżbieta Katarzyna Łukacijewska
PROCEDURĂ
Titlu
Programul european de observare a Pământului (GMES) (2011 – 2013)
Referințe
COM(2009)0223 – C7-0037/2009 – 2009/0070(COD)
Data prezentării la PE
20.5.2009
Comisia competentă în fond
Data anunțului în plen
ITRE
14.7.2009
Comisia (comisiile) sesizată(e) pentru avizare
Data anunțului în plen
BUDG
14.7.2009
ENVI
14.7.2009
LIBE
14.7.2009
Avize care nu au fost emise
Data deciziei
LIBE
10.5.2010
Raportor(i)
Data numirii
Norbert Glante
16.9.2009
Examinare în comisie
28.9.2009
12.10.2009
2.12.2009
27.1.2010
18.3.2010
Data adoptării
11.5.2010
Rezultatul votului final
+:
–:
0:
38
Membri titulari prezenți la votul final
Jean-Pierre Audy, Jan Březina, Reinhard Bütikofer, Maria Da Graça Carvalho, Jorgo Chatzimarkakis, Pilar del Castillo Vera, Christian Ehler, Lena Ek, Ioan Enciu, Gaston Franco, Adam Gierek, Norbert Glante, Edit Herczog, Philippe Lamberts, Bogdan Kazimierz Marcinkiewicz, Judith A. Merkies, Miloslav Ransdorf, Herbert Reul, Teresa Riera Madurell, Paul Rübig, Amalia Sartori, Patrizia Toia, Evžen Tošenovský, Ioannis A. Tsoukalas, Marita Ulvskog, Vladimir Urutchev
Membri supleanți prezenți la votul final
Lara Comi, António Fernando Correia De Campos, Rachida Dati, Marek Józef Gróbarczyk, Françoise Grossetête, Andrzej Grzyb, Satu Hassi, Jolanta Emilia Hibner, Mario Pirillo, Lambert van Nistelrooij, Hermann Winkler
Membri supleanți [articolul 187 alineatul (2)] prezenți la votul final
Catherine Bearder
Data depunerii
17.5.2010
