Întrebarea cu solicitare de răspuns scris E-010553/2010
adresată Comisiei
Articolul 117 din Regulamentul de procedură
Rareş-Lucian Niculescu (PPE)
(20 decembrie 2010)
Subiect: Consecinţele fenomenelor meteorologice compromit producţia agricolă
Fenomenul „freezing rain” este un fenomen meteorologic rar şi se datorează ploii sau lapoviţei care cad în condiţiile în care temperatura solului este sub cea de îngheţ, precipitaţiile formând straturi de gheaţă pe suprafaţa solului.
Acest fenomen a avut loc în România la începutul lunii decembrie a.c., producând pagube importante.
Ce măsuri are în vedere Comisia în cadrul viitoarei PAC pentru a sprijini agricultorii în faţa fenomenelor meteorologice care afectează agricultura şi activităţile fermierilor?
