Sinteza şedinţei în plen, 31 ianuarie - 2 februarie 2007, Bruxelles
2007-02-02 - 16:27
Discursul Preşedintelui României, Traian Băsescu, la Parlamentul European
Preşedintele României, Traian Băsescu, a rostit un discurs în faţa Parlamentului European, într-o şedinţă solemnă în deschiderea sesiunii în plen de la Bruxelles.
Preşedintele Parlamentului European, Hans-Gert Poettering, a salutat aderarea României la Uniunea Europeană şi a apreciat data de 1 ianuarie 2007 ca fiind o dată istorică.
Deschiderea sesiunii în plen, de la Bruxelles
După discursul rostit în faţa Parlamentului de preşedintele României, Traian Băsescu, deputaţii europeni au ţinut un moment de reculegere în memoria ziaristului turco-armean asasinat, Hrant Dink.
Ei au votat, apoi, o propunere din partea Conferinţei Preşedinţilor privind noua alcătuire a comisiilor parlamentare.
O nouă alcătuire a comisiilor parlamentare La mijlocul fiecărui mandat parlamentar, alcătuirea celor 20 comisii şi a celor două subcomisii se poate modifica.
Parlamentul a adoptat noua alcătuire a comisiilor, în baza unei propuneri din partea Conferinţei Preşedinţilor.
Parlamentul sprijină un moratoriu universal privind pedeapsa cu moartea
Într-o rezoluţie adoptată în plen, Parlamentul European solicită "stabilirea imediată şi necondiţionată a unui moratoriu internaţional privind pedeapsa cu moartea, printr-o rezoluţie" a Adunării Generale a ONU.
Deputaţii europeni condamnă executarea lui Saddam Hussein, deplâng felul în care a decurs aceasta şi amploarea acordată de presă unui astfel de eveniment.
Combaterea obezităţii: Promovarea hranei sănătoase şi a activităţii fizice
Parlamentul a adoptat un raport privind prevenirea obezităţii cu 620 voturi pentru, 24 împotrivă şi 14 abţineri.
Deputaţii au salutat angajamentul Comisiei pentru o alimentaţie sănătoasă şi pentru facilitarea activităţilor fizice şi au solicitat Executivului să se asigure că instituţiile europene şi Statele Membre vor aborda prevenirea obezităţii ca o politică prioritară.
Statut european pentru Întreprinderile Mici şi Mijlocii
Parlamentul European a propus crearea unui statut pentru Companiile Private Europene, desemnat să ajute firmele mai mici active în mai multe State Membre.
O dată aprobat, statutul ar permite stabilirea unui cadru legal pentru ca întreprinderile mici şi mijlocii (IMM) să-şi deschidă afaceri şi în străinătate.
Parlamentul pentru eliminarea discriminărilor între bărbaţi şi femei, în domeniul Educaţiei
Educaţia şi calificarea fetelor şi a femeilor constituie unul din drepturile omului şi un element esenţial pentru ca ele să se bucure pe deplin de alte drepturi sociale, economice şi culturale - precizează Parlamentul într-un raport întocmit de Vera Flasarová (GUE/NGL, CZ).
Deputaţii consideră că în Europa ar trebui luate măsuri pentru eliminarea discriminărilor între bărbaţi şi femei, în domeniul Educaţiei.
20070130BRI02596
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//RO
-//EP//TEXT IM-PRESS 20070130BRI02596 ITEM-001-RO DOC XML V0//RO
Instituţii
Discursul Preşedintelui României, Traian Băsescu, la Parlamentul European
2007-02-02 - 16:27
Preşedintele României, Traian Băsescu, a rostit, miercuri, un discurs în faţa Parlamentului European, într-o şedinţă solemnă în deschiderea sesiunii în plen de la Bruxelles.
Preşedintele Parlamentului European, Hans-Gert Poettering, a salutat aderarea României la Uniunea Europeană şi a apreciat data de 1 ianuarie 2007 ca fiind o dată istorică.
"Este o onoare să vă salut, nu pentru prima dată, în calitate de preşedinte al unui nou Stat Membru al Uniunii Europene, aici în Parlamentul European.
În numele cetăţenilor Europei unite, pe care o reprezentăm în acest Parlament, îmi exprim bucuria faţă de aderarea ţării dumneavoastră şi a Bulgariei la marea noastră familie", a declarat Hans-Gert Poettering.
Preşedintele Parlamentului European a reamintit semnificaţia istorică a actului de extindere a Uniunii, realizat la 1 ianuarie 2007 .
"A durat peste 60 de ani să reunificăm continentul nostru european.
Prin aderarea României şi a Bulgariei la Uniunea Europeană, unificarea continentului nostru a realizat un mare pas.
Aceste două ţări vor întări dimensiunea politică şi culturală a Europei, şi vor contribui la îmbogăţirea noastră, a tuturor", a spus el.
Poettering a felicitat în mod cu totul special România şi poporul român pentru eforturile deosebite întreprinse în scurt timp pentru aderarea la Uniunea Europeană, însă a menţionat că aceste reforme trebuie continuate.
"Parlamentul European este bucuros şi mândru că poate saluta în rândurile sale 35 noi euro-deputaţi din partea României, precum şi un nou comisar european", a încheiat preşedintele Legislativului European.
Traian Băsescu: România va fi solidară cu interesul general al Uniunii "Integrarea României trebuie să însemne capacitatea noastră de a fi solidari cu interesul general al Uniunii şi de a contribui la competitivitatea, securitatea şi coeziunea internă a Comunităţii", a declarat Preşedintele României.
În acelaşi timp, "integrarea României trebuie să însemne capacitatea de a genera creştere economică, instituţii eficiente, justiţie credibilă, independentă, capabilă să facă dreptate oamenilor, funcţionari necorupţi, infrastructură la standarde europene, un mediu curat - pe scurt, un standard de viaţă pentru cetăţenii români, comparabil cu cel al celorlalţi cetăţeni europeni", a continuat şeful statului român.
Traian Băsescu a trecut în revistă câteva din progresele realizate de România în vederea aderării la Uniune - judecători independenţi, miniştri responsabili pentru actele lor în exerciţiul funcţiei, îmbunătăţirea considerabilă a situaţiei copiilor instituţionalizaţi sau a celor cu deficienţe, integrarea romilor.
"România are astăzi cele mai dure formulare pentru declaraţiile de avere şi de interese pentru cei aflaţi în funcţii publice, a eliminat practica reeşalonării datoriilor companiilor, a introdus transparenţa în acordarea fondurilor publice şi a întărit sancţiunile penale pentru evaziunea fiscală", a declarat şeful statului român.
Cu toate acestea, a continuat Traian Băsescu, " România mai are mult pentru a recupera decalajul care o desparte de Statele Membre avansate, chiar şi faţă de actuala medie europeană.
Venitul mediu pe economie este de numai 328 de euro, infrastructura de transport este mult rămasă în urmă, dezvoltarea rurală şi eliminarea agriculturii de subzistenţă constituie încă o mare provocare, clasa de mijloc nu este suficient de puternică pentru a deveni un motor al societăţii".
Uniunea a reuşit să depăşească, în mod formal si instituţional, vechile diviziuni est-vest.
Este o realizare istorică.
La nivelul cetăţenilor din unele State Membre, însă, persistă un deficit de cunoaştere şi ezitări în acceptarea est-europenilor ca parteneri deplini şi membri ai aceleiaşi familii.
Nu doresc să generalizez, dar fenomenul există şi are efecte asupra Uniunii în ansamblu", a mai declarat preşedintele României.
"Naţiunile noastre au motive de mândrie, au oameni de excepţie, au adesea o istorie europeană bogată, au plusuri pe care le oferă Uniunii în ansamblu", a precizat el.
Pentru că aderarea României a coincis cu preluarea mandatului Preşedinţiei germane a Uniunii, Traian Băsescu s-a referit la trei dintre priorităţile acesteia şi a precizat că România sprijină demersurile de revigorare a Tratatului Constituţional, acordă o atenţie deosebită dosarului energetic şi va putea contribui la consolidarea Politicii Europene de Vecinătate.
România poate contribui considerabil la demersurile europene pentru securitate energetică, migraţie ilegală, rezolvarea focarelor de conflict şi de instabilitate din zonele vecine.
Referindu-se la noii deputaţi europeni din partea României , şeful statului român şi-a exprimat deplina încredere în capacitatea lor de a răspunde aşa cum se cuvine aşteptărilor cetăţenilor europeni.
"Vom rămâne fideli principiilor şi valorilor fundamentale, ne vom asuma cu luciditate noul profil de Stat Membru responsabil al Uniunii Europene şi vom încerca să fructificăm interesul naţional în cel mai bun spirit de solidaritate comunitară", a declarat preşedintele României, în încheierea discursului său în faţa Parlamentului European.
Discursul preşedintelui României, domnul Traian Băsescu Biografia preşedintelui României
RO
1
LINK
http://www.presidency.ro/?_RID=det&tb=date&id=8440&_PRID=
RO
2
LINK
http://www.presidency.ro/?_RID=htm&id=4
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//RO
-//EP//TEXT IM-PRESS 20070130BRI02596 ITEM-COVER-RO DOC XML V0//RO
-//EP//TEXT IM-PRESS 20070130BRI02596 ITEM-002-RO DOC XML V0//RO
Instituţii
Deschiderea sesiunii în plen, de la Bruxelles
2007-02-02 - 16:27
După discursul rostit în faţa Parlamentului de preşedintele României, Traian Băsescu, deputaţii europeni au ţinut un moment de reculegere în memoria ziaristului turco-armean asasinat, Hrant Dink.
Ei au votat, apoi, o propunere din partea Conferinţei Preşedinţilor privind noua alcătuire a comisiilor parlamentare.
Moment de reculegere pentru ziaristul turco-armean asasinat, Hrant Dink Preşedintele Parlamentului European, Hans-Gert POETTERING, a făcut referire la "asasinarea îngrozitoare" a ziaristului turco-armean Hrant Dink, la 19 ianuarie.
Dink ceruse recunoaşterea trecutului comun al popoarelor turc şi armean, motiv pentru care apăruseră mulţi inamici ai săi.
Preşedintele Poettering a salutat angajamentul guvernului de la Ankara de a-i prinde şi condamna pe autorii crimei.
O nouă alcătuire a comisiilor parlamentare La mijlocul fiecărui mandat parlamentar, alcătuirea celor 20 comisii şi a celor două subcomisii se poate modifica.
Parlamentul a adoptat, miercuri, noua alcătuire a comisiilor, în baza unei propuneri din partea Conferinţei Preşedinţilor.
Reuniunile constitutive ale comisiilor parlamentare (de câte 30 minute) au loc în seara zilei de 31 ianuarie şi în dimineaţa zilei de 1 februarie, când vor fi aleşi noii preşedinţi şi vicepreşedinţi.
După aceste întrevederi, Serviciul de Presă al Parlamentului va publica, miercuri şi joi, lista noilor preşedinţi şi vice-preşedinţi ai comisiilor parlamentare.
Lista cu noua alcătuire a comisiilor parlamentare poate fi găsită în link-ul de mai jos.
Lista cu deputaţii români din comisiile parlamentare poate fi găsită în secţiunea "Perspectiva Naţională" de pe site-ul Parlamentului.
Pagina web a celor 20 comisii şi două sub-comisii din Parlamentul European
RO
1
LINK
/activities/expert/committees.do;jsessionid=F3B003BC3B614C706D7EA2A67E678D21.node2?language=RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//RO
-//EP//TEXT IM-PRESS 20070130BRI02596 ITEM-001-RO DOC XML V0//RO
-//EP//TEXT IM-PRESS 20070130BRI02596 ITEM-003-RO DOC XML V0//RO
Drepturile omului
Parlamentul sprijină un moratoriu universal privind pedeapsa cu moartea
2007-02-02 - 16:27
Într-o rezoluţie adoptată joi în plen, Parlamentul European solicită "stabilirea imediată şi necondiţionată a unui moratoriu internaţional privind pedeapsa cu moartea, printr-o rezoluţie" a Adunării Generale a ONU.
Deputaţii europeni condamnă executarea lui Saddam Hussein, deplâng felul în care a decurs aceasta şi amploarea acordată de presă unui astfel de eveniment.
Joi - ziua în care Parlamentul European a adoptat rezoluţia referitoare la stabilirea unui moratoriu mondial privind pedeapsa cu moartea - începe, la Paris, al Treilea Congres Mondial Împotriva Pedepsei cu Moartea.
Rezoluţia sprijină iniţiativa comună luată recent de Guvernul italian şi de Consiliul Europei de a prezenta Adunării Generale a Naţiunilor Unite o moţiune de rezoluţie pentru stabilirea unui moratoriu universal privind pedeapsa cu moartea.
Rezoluţia solicită preşedinţiei germane a Uniunii să ia măsurile necesare pentru ca documentul să ajungă urgent la Naţiunile Unite.
Deputaţii europeni şi-au reafirmat opoziţia faţă de pedeapsa cu moartea "în toate situaţiile".
Ei s-au angajat încă o dată că vor determina toate Statele Membre să semneze Cel de-al Doilea Protocol Opţional la Acordul Internaţional privind Drepturile Civile şi Politice, care urmăreşte abolirea completă a pedepsei capitale (din cele 27 State Membre ale Uniunii, doar Franţa, Letonia şi Polonia nu au ratificat încă acest Protocol).
Propunere de Rezoluţie Comună (RO) Drepturile Omului - Abolirea pedepsei cu moartea
RO
2
LINK
http://ec.europa.eu/comm/external_relations/human_rights/adp/index.htm
-//EP//TEXT MOTION P6-RC-2007-0032 0 NOT XML V0//RO
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//RO
-//EP//TEXT IM-PRESS 20070130BRI02596 ITEM-002-RO DOC XML V0//RO
-//EP//TEXT IM-PRESS 20070130BRI02596 ITEM-004-RO DOC XML V0//RO
Sănătate publică
Combaterea obezităţii: Promovarea hranei sănătoase şi a activităţii fizice
2007-02-02 - 16:27
Parlamentul a adoptat, joi, un raport privind prevenirea obezităţii cu 620 voturi pentru, 24 împotrivă şi 14 abţineri.
Deputaţii au salutat angajamentul Comisiei pentru o alimentaţie sănătoasă şi pentru facilitarea activităţilor fizice şi au solicitat Executivului să se asigure că instituţiile europene şi Statele Membre vor aborda prevenirea obezităţii ca o politică prioritară.
În baza unui raport întocmit de Frédérique Ries (ALDE, BE), Parlamentul European precizează că obezitatea a devenit deja o epidemie la scară europeană, afectând în principal copiii şi adolescenţii, şi propune o mai bună informare a consumatorilor, mâncarea sănătoasă la şcoală şi sportul.
Un număr mare de decese şi maladii sunt provocate de şapte factori principali de risc, şase dintre ei (hipertensiunea, colesterolul, indicele masei corporale, consumul insuficient de fructe şi legume, lipsa de activitate fizică şi consumul excesiv de alcool) fiind legaţi de obiceiurile alimentare nefaste şi de lipsa activităţii fizice.
Deputaţii europeni consideră că instituţiile europene pot juca un rol extrem de important în stabilirea unor politici comunitare de prevenire a obezităţii şi de asigurare a unui nivel ridicat de sănătate a populaţiei, în special prin stabilirea unor conduite corecte alimentare începând chiar din timpul şcolii, prin renunţarea sau diminuarea considerabilă a numărului de reclame publicitare în favoarea produselor alimentare nesănătoase, şi prin promovarea unui număr mai mare de alternative pentru activităţi sportive în aer liber.
O bună educare a consumatorilor în domeniul alimentaţiei şi sănătăţii încă din copilărie, promovarea activităţilor sportive, alocarea de fonduri suficiente pentru şcoli, astfel ca acestea să asigure copiilor mâncare proaspăt gătită şi facilităţi sporite de petrecere a timpului liber - toate aceste recomandări sunt adresate Statelor Membre.
Mass-media fiind un instrument esenţial pentru educarea consumatorilor în ceea ce priveşte raportul între alimentaţie şi sănătate, deputaţii europeni consideră că aceasta ar trebui să ofere consumatorilor sfaturi practice.
Ei solicită Comisiei să interzică în viitor campaniile publicitare pentru produsele alimentare care conţin cantităţi mari de grăsimi, zahăr şi sare şi care sunt adresate copiilor.
Deputaţii sunt îngrijoraţi, totodată, de conţinutul nutritiv din ce în ce mai scăzut al legumelor şi fructelor din Uniunea Europeană şi cer Comisiei şi Consiliului să ia măsurile necesare pentru revigorarea conţinutului nutriţional al legumelor şi fructelor şi pentru sporirea calităţii produselor alimentare.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//RO
-//EP//TEXT IM-PRESS 20070130BRI02596 ITEM-003-RO DOC XML V0//RO
-//EP//TEXT IM-PRESS 20070130BRI02596 ITEM-005-RO DOC XML V0//RO
Industrie
Statut european pentru Întreprinderile Mici şi Mijlocii
2007-02-02 - 16:27
Parlamentul European a propus, joi, crearea unui statut pentru Companiile Private Europene, desemnat să ajute firmele mai mici active în mai multe State Membre.
O dată aprobat, statutul ar permite stabilirea unui cadru legal pentru ca întreprinderile mici şi mijlocii (IMM) să-şi deschidă afaceri şi în străinătate.
Aprobând un raport întocmit de Klaus-Heiner Lehne (PPE-DE), deputaţii europeni solicită Comisiei să prezinte o propunere legislativă pentru stabilirea unui statut al Companiilor Private Europene, în conformitate cu recomandările stabilite de Legislativ.
Actualul statut al Companiilor Europene vizează doar companiile mari; un statut al CPE ar facilita operarea afacerilor transfrontaliere de către IMM-urile cu capital minim de 10.000 euro.
Conform unui statut al CPE, un IMM ar trebui să se înregistreze doar în ţara în care este localizat biroul său central, şi nu în fiecare Stat Membru în care operează.
Acest lucru ar însemna reducerea costurilor de consultanţă, deoarece CPE ar trebui să se conformeze unui singur set de reguli, cel european.
Deputaţii sugerează, totodată, ca statutul CPE să fie bazat pe legislaţia europeană, şi să evite referirile la legile naţionale, care ar spori costurile.
În cadrul dezbaterii de joi, comisarul european pentru Piaţa Internă, Charles McCreevy, a declarat că Executivul va efectua, ca de obicei, un studiu de impact privind această propunere, şi va lua în considerare toate opţiunile posibile pentru a facilita afacerile trans-frontaliere pentru IMM-uri.
Deputaţii europeni au aprobat, totodată, recomandările referitoare la protejarea drepturilor lucrătorilor.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//RO
-//EP//TEXT IM-PRESS 20070130BRI02596 ITEM-004-RO DOC XML V0//RO
-//EP//TEXT IM-PRESS 20070130BRI02596 ITEM-006-RO DOC XML V0//RO
Drepturile femeii/Egalitatea de şanse
Parlamentul pentru eliminarea discriminărilor între bărbaţi şi femei, în domeniul Educaţiei
2007-02-02 - 16:27
Educaţia şi calificarea fetelor şi a femeilor constituie unul din drepturile omului şi un element esenţial pentru ca ele să se bucure pe deplin de alte drepturi sociale, economice şi culturale - precizează Parlamentul într-un raport întocmit de Vera Flasarová (GUE/NGL, CZ).
Deputaţii consideră că în Europa ar trebui luate măsuri pentru eliminarea discriminărilor între bărbaţi şi femei, în domeniul Educaţiei.
În Uniunea Europeană, numărul femeilor care se afirmă în domeniul Educaţiei şi Cercetării este mai mic decât cel al bărbaţilor, din cauza unor bariere ce au legătură deseori cu situaţiile financiare precare din familiile dezavantajate, cu prejudiciile în alegerea unui domeniu de studiu, cu diverse motive familiale ce împiedică continuarea studiilor în special de către femei, sau cu prejudiciile de natură religioasă, ce nu permit femeilor să participe pe deplin la viaţa societăţii.
Raportul recomandă, între altele, ca politica de promovare a egalităţii de gen în ce priveşte accesul la Educaţie să ia în considerare statisticile, şi ca Statele Membre să creeze şi să monitorizeze politici naţionale educaţionale care să permită tuturor fetelor să urmeze până la final învăţământul obligatoriu Grupuri vulnerabile Este nevoie de politici speciale pentru minorităţile naţionale, etnice şi culturale, în special pentru minoritatea rroma, inclusiv la nivel preşcolar, care să permită accesul la educaţie de calitate, acordând atenţie specială unei abordări multiculturale care să urmărească combaterea dublei discriminări.
Totodată, sunt necesare acţiuni în vederea asigurării protecţiei drepturilor femeilor imigrante şi a combaterii discriminării cu care se confruntă în ţările lor de origine, prin respingerea tuturor formelor de relativism cultural şi religios care ar putea încălca drepturile fundamentale ale femeilor.
Educaţie flexibilă pentru adulţi Statele Membre ar trebui să asigure un sistem educaţional mai flexibil şi programe de învăţare pe termen lung, astfel ca mamele care lucrează să-şi poată continua educaţia în programe care li se potrivesc programului lor familial.
Salarii diferite pentru femei şi bărbaţi Continuă să existe diferenţe mari între situaţia financiară a bărbaţilor şi cea a femeilor, şi nu au fost luate măsuri suficiente în această privinţă; în medie, femeile câştigă cu 15% mai puţin decât bărbaţii.
Statelor Membre li se cere să încurajeze accesul femeilor la poziţii de responsabilitate şi la procesul de luare a deciziilor, şi să acorde o atenţie specială poziţiilor din domeniul academic.
În domeniul Educaţiei şi Cercetării, 59% dintre absolvenţi sunt femei, însă doar 43% dintre acestea ajung să obţină titluri de doctor, şi doar 15% de profesor universitar.
-//EP//DTD IM-PRESS 20050901 PBR-ITEM DOC XML V0//EN
-//EP//STYLESHEET IM-PRESS 20050901 PBR-ITEM DOC XML V0//EN
-//EP//TEXT IM-PRESS 20070130BRI02596 FULL-TEXT DOC XML V0//RO
-//EP//TEXT IM-PRESS 20070130BRI02596 ITEM-005-RO DOC XML V0//RO
-//EP//TEXT IM-PRESS 20070130BRI02596 ITEM-COVER-RO DOC XML V0//RO
-//EP//TEXT IM-PRESS 20070130BRI02596 ITEM-001-RO DOC XML V0//RO
-//EP//TEXT IM-PRESS 20070130BRI02596 ITEM-002-RO DOC XML V0//RO
-//EP//TEXT IM-PRESS 20070130BRI02596 ITEM-003-RO DOC XML V0//RO
-//EP//TEXT IM-PRESS 20070130BRI02596 ITEM-004-RO DOC XML V0//RO
-//EP//TEXT IM-PRESS 20070130BRI02596 ITEM-005-RO DOC XML V0//RO
-//EP//TEXT IM-PRESS 20070130BRI02596 ITEM-006-RO DOC XML V0//RO
-//EP//DTD IM-PRESS 20050901 PBR-FULL DOC XML V0//EN
-//EP//STYLESHEET IM-PRESS 20050901 PBR-FULL DOC XML V0//EN
-//EP//TEXT IM-PRESS 20070130BRI02596 ITEM-COVER-RO DOC XML V0//RO
-//EP//TEXT IM-PRESS 20070130BRI02596 ITEM-001-RO DOC XML V0//RO
-//EP//TEXT IM-PRESS 20070130BRI02596 ITEM-002-RO DOC XML V0//RO
-//EP//TEXT IM-PRESS 20070130BRI02596 ITEM-003-RO DOC XML V0//RO
-//EP//TEXT IM-PRESS 20070130BRI02596 ITEM-004-RO DOC XML V0//RO
-//EP//TEXT IM-PRESS 20070130BRI02596 ITEM-005-RO DOC XML V0//RO
-//EP//TEXT IM-PRESS 20070130BRI02596 ITEM-006-RO DOC XML V0//RO
