Întrebarea pentru timpul afectat întrebărilor H-000187/2011
adresată Comisiei
Perioada de sesiune: mai 2011
Articolul 116 din Regulamentul de procedură
Mairead McGuinness
(PPE) Subiect: Platforma experților privind practicile contractuale între întreprinderi de-a lungul lanțului de aprovizionare cu alimente
Poate Comisia să prezinte situația actuală în ceea ce privește lucrările Forumului la nivel înalt pentru o mai bună funcționare a lanțului de aprovizionare cu alimente și cele ale Platformei experților privind practicile contractuale între întreprinderi de-a lungul lanțului de aprovizionare cu alimente?
Mai exact, poate Comisia să-și prezinte observațiile legate de nivelul de implicare a părților interesate în Platforma privind practicile între întreprinderi, de pașii de urmat și de rezultatele previzibile?
Consideră Comisia că platformele de experți care constituie Forumul la nivel înalt se îndreaptă în direcția potrivită și vor ajunge la rezultate satisfăcătoare pentru toate părțile implicate în lanțul de aprovizionare cu alimente?
