Săptămâna parlamentară online: Activităţi externe Săptămâna parlamentară online: Activităţi externe
Săptămâna aceasta este săptămâna activităţilor externe în care delegaţii ale PE se vor întâlni cu reprezentanţi ai Statelor Unite, Afganistan sau Brazilia.
Miercuri vor fi anunţaţi cei trei câştigători ai Premiului Charlemagne pentru tinerii europeni în Aachen - un articol pe această temă va apărea pe site-ul nostru.
Pentru a fi la curent cu ceea ce se întâmplă în Parlamentul European, vizitaţi pagina noastră!
…Statele Unite .
De luni până miercuri, o delegaţie oficială a Comisiei temporare pentru Schimbările climatice se va afla în Washington pentru a se întâlni cu membri ai administraţiei si congresului american şi reprezentanţi ai unor organizaţii nonguvernamentale.
…Afganistan .
O delegaţie a PE va fi în Afganistan de luni până sâmbătă pentru a se întâlni cu reprezentanţii guvernului local şi oficiali ai Naţiunilor Unite, dar şi pentru a vizita proiecte ce au primit sprijin financiar din partea UE.
…Brazilia.
Combustibilii biologici şi criza alimentară se numără printre subiectele ce vor fi adoptate de deputaţii europeni în cadrul vizitei în Brazilia, alături de parlamentari brazilieni şi ministrul agriculturii.
…Peru .
O delegaţie a PE va lua parte în sesiunea Adunării Parlamentare Europa - America Latină (Eurolat) în Lima, Peru.
Deputaţii europeni şi cei din America Latină vor dezbate problema managementului apei şi energiei, sărăcia şi excluderea socială.
Premiul Charlemagne pentru tinerii europeni: şi câştigătorii sunt…
Pentru prima dată în acest an, Parlamentul European şi Fundaţia pentru Premiul Internaţional Charlemagne din Aachen vor acorda premii pentru proiectele care promovează înţelegerea europeană şi internaţională, favorizează dezvoltarea unui sentiment comun de identitate europeană şi de integrare.
Marţi 29 aprilie, Premiul Charlemagne pentru tinerii europeni va fi acordat celor trei câştigători în Aachen, Germania.
Aflaţi miercuri pe site-ul nostru cine sunt câştigătorii din acest an!
Creşterea preţurilor atrage teama europenilor legat de puterea de cumpărare: marţi, doi deputaţi europeni vor vorbi despre inflaţie - acesta este primul articol din seria pe aceeaşi temă ce va urma pe pagina noastră.
Miercuri, doamna Jutta Haug (Grupul Socialist din Parlamentul European, Germania) ne va explica care sunt consecinţele noului Tratat de la Lisabona asupra puterii PE de a influenţa bugetul uniunii Europene şi politicile din diferite domenii.
20080428INS27740
