ÎNTREBARE ORALĂ H-0494/09
pentru timpul afectat întrebărilor din perioada de sesiune ianuarie 2010
în conformitate cu articolul 116 din Regulamentul de procedură
de
Francesco De Angelis
Comisiei
Subiect: Restructurările întreprinderilor şi viitorul lucrătorilor europeni
Un număr din ce în ce mai mare de întreprinderi şi platforme industriale europene afectate de criză au beneficiat de asistenţa UE vizând reconversia şi formarea salariaţilor.
Cu toate acestea, după ce au primit finanţare din FSE, anumite grupuri industriale nu şi-au respectat angajamentele asumate în prealabil.
Acesta este şi cazul fabricii Videocon de la Anagni, care are în prezent aproximativ 1 400 de angajaţi; aceştia vor fi trimişi în şomaj la 21 decembrie, ca urmare a neasumării responsabilităţii de către proprietarii indieni, iar, în cursul anului 2010, ar putea fi concediaţi.
Ce iniţiative imediate va adopta Comisia pentru a împiedica închiderea fabricii de la Anagni şi a altor fabrici supuse reconversiilor, care, deşi au fost preconizate şi sprijinite financiar de UE, nu au produs rezultate concrete în ceea ce priveşte redresarea producţiei?
