3 întrebări pentru preşedintele Comisiei pentru control bugetar: Herbert Bösch
Buget
2007-04-24 - 08:01
Herbert Bösch: Lucrurile merg în direcţia bună
Responsabilitatea statelor membre pentru gestionarea corectă a fondurilor UE şi examinarea amănunţită a numărului din ce în ce mai mare de agenţii UE sunt chestiuni presante în procedura descărcării de gestiune de anul acesta.
Înaintea dezbaterii în plen privind descărcarea de gestiune pe 2005, am vorbit cu preşedintele Comisiei pentru control bugetar, Herbert Bösch, care apără Curtea Europeană de Conturi împotriva criticilor recente lansate la adresa acesteia de Comisia europeană.
Domnule Bösch, sunteţi preşedintele Comisiei pentru control bugetar, care are un rol principal în aşa-numita procedură a descărcării de gestiune, prin care Parlamentul european eliberează Comisia europeană de responsabilitatea executării bugetului UE.
Puteţi să ne spuneţi care sunt, pentru Parlament, principalele puncte de interes în descărcarea de gestiune anul acesta?
În primul rând, vrem ca statele membre să îşi asume partea de responsabilitate pentru gestionarea corectă şi cheltuirea fondurilor UE - 80% din buget este cheltuit prin autorităţile din statele membre.
Controlul bugetar funcţionează eficient numai dacă statele membre îşi asumă o parte de responsabilitate.
Unele ţări o fac deja, altele refuză să o facă şi trebuie să începem să facem public refuzul acestora.
Vorbim despre banii contribuabililor.
De aceea îmi este greu să înţeleg de ce unele state încearcă să scape de responsabilitate.
Ce vrem este o declaraţie din partea guvernelor, care să certifice faptul că banii au fost cheltuiţi corect.
În al doilea rând, dorim ca sistemul de administrare şi control pentru subvenţiile agricole, care funcţionează foarte bine acolo unde este pus în practică, să fie extins la toate statele membre.
Există un stat membru, şi anume Grecia, unde acesta nu este pe deplin funcţional.
Aici este nevoie să exercităm o oarecare presiune.
În al treilea rând, în ultima vreme au apărut din ce în ce mai multe agenţii UE, care devin din ce în ce mai greu de controlat.
Este un subiect căruia trebuie să îi acordăm mai multă atenţie.
Comisia a ripostat recent împotriva criticilor aduse de Curtea de Conturi în ultimele două rapoarte anuale, spunând că nu este de acord cu unele metode ale Curţii, care deformează realitatea.
Unde se situează Parlamentul în această dispută?
Este mai degrabă de partea Comisiei sau de partea Curţii de conturi?
Nu suntem arbitri.
În primul rând nu înţeleg de ce Comisia a reacţionat într-o manieră atât de nepotrivită… Orice se poate spune despre rapoartele de audit, nu am auzit de vreo ţară democrată în care guvernul să fi criticat conţinutul raportului Curţii de Conturi.
Independenţa Curţii e sfântă, în special pentru „gardianul tratatelor“ [Comisia].
În al doilea rând, descărcarea de gestiune este acordată de Parlament Comisiei pe baza raportului anual al Curţii de Conturi.
Concluziile sale independente sunt pentru noi cea mai importantă sursă de informaţii.
Nimeni nu se îndoieşte de asta, aceasta este poziţia noastră.
O chestiune diferită este ce concluzii politice tragem din rapoarte.
Curtea nu a fost în stare să dea o declaraţie de asigurare (DAS) de ani de zile, în timp ce Parlamentul - cu o singură excepţie, care a dus la demisia Comisiei în 1999 - a dat verdicte pozitive până la urmă, bazate şi pe faptul că s-au văzut îmbunătăţiri, lucru care din punct de vedere politic este cel mai important.
Personal, cred ca rapoartele Curţii de Conturi s-au ameliorat de la an la an.
Astfel, putem spune că lucrurile merg în direcţia bună.
De aceea am acordat întotdeauna descărcarea de gestiune.
Pe de o parte, fiecare doreşte ca banii contribuabililor să fie cheltuiţi corect.
Pe de altă parte, majoritatea oamenilor care încearcă să lucreze cu subvenţii UE spun că sistemul a devenit foarte birocrat.
Este presiunea pe care auditorii o exercită asupra Comisiei o cauză a birocraţiei din ce în ce mai mari?
Prima demisie a Comisiei în 1999 a dus la câteva reacţii exagerate şi la un număr mai mare de semnături necesare pentru contracte.
Dar asta nu creşte neapărat securitatea legală.
Întrebarea este mai degrabă cine este responsabil la urma urmei.
Comisia pentru control bugetar a Parlamentului european nu este formată din canibali.
Ceea ce vrem este ca oamenii să îşi bazeze deciziile pe o judecată sănătoasă, chiar dacă apoi se dovedeşte că nu a fost cea mai bună decizie - „după“ eşti întotdeauna mai deştept… dar vrem ca oamenii să îşi asume responsabilitatea şi să îşi poată justifica acţiunile.
Cred că uneori Comisia a interpretat greşit presiunea, astfel s-a creat nevoia de mai multe formalităţi, prelungindu-se procedurile de luare de decizie.
Suntem în procesul rectificării acestui lucru, proces ce include Regulamentul Financiar al UE.
Activităţile şi politicile nu trebuie să devină victime ale procedurilor.
Dacă durează ani de zile să obţii plata pentru un proiect, putem vorbi tot de o executare incorectă a bugetului.
20070420STO05493 Urmăriţi în direct dezbaterea asupra descărcării de gestiune O mai mare responsabilitate a guvernelor cu privire la fondurile comunitare O întrebare de 115 miliarde EUR: cum să ne descurcăm în meandrele bugetului comunitar? - dosar Comisia pentru control bugetar Cuvântul săptămânii: descărcarea de gestiune
RO
1
PHOTO
20070420PHT05655.jpg
RO
2
LINK
/eplive/public/freetext_page_direct/20061120FTX00012-2101/default_ro.htm
RO
5
LINK
/activities/expert/committees/presentation.do?committee=2350&rewritten&language=RO
-//EP//TEXT IM-PRESS 20061011STO11555 0 NOT XML V0//RO
-//EP//TEXT IM-PRESS 20061106FCS12347 0 NOT XML V0//RO
-//EP//TEXT IM-PRESS 20060929STO11183 0 NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
