Întrebarea pentru timpul afectat întrebărilor H-000260/2011
adresată Consiliului
Perioada de sesiune: iulie 2011
Articolul 116 din Regulamentul de procedură
Georgios Toussas
(GUE/NGL) Subiect: Bombardamentele şi victimele civile din Libia
La 20 iunie 2011, NATO a admis că atacurile sale au atins zone locuite din Libia, atât la Tripoli, cât şi în oraşele învecinate.
Un reprezentant al NATO a făcut referire la „erori”, chiar dacă este vorba despre „tiruri de precizie”, fără asumarea răspunderii pentru cele două atacuri organizate într-un interval de 24 de ore, care s-au soldat cu victime în rândul civililor.
De asemenea, la 19 iunie 2011, rachete ale NATO au atins cartierul d'al-Arada, situat la est de Tripoli, soldându-se cu moartea a şapte civili.
Ieri, la primele ore ale dimineţii, atacurile au atins un complex rezidenţial din sudul oraşului Sorman, soldându-se cu moartea a 15 civili, dintre care trei copii.
Condamnă Consiliul bombardamentele NATO şi victimele din rândul civililor cu care s-au soldat acestea?
Intenţionează Consiliul să pună capăt sprijinului acordat războiului în care s-a angajat NATO în Libia?
