P6_TA(2008)0305
A patruzecea aniversare a Uniunii vamale
B6-0297/2008
Rezoluţia Parlamentului European din 19 iunie 2008 privind cea de-a patruzecea aniversare a Uniunii vamale
Parlamentul European
, -
având în vedere adoptarea recentă a Regulamentului (CE) nr.
450/2008 al Parlamentului European şi al Consiliului din 23 aprilie 2008, de stabilire a Codului Vamal Comunitar (Codul Vamal Modernizat) JO L 145, 4.6.2008, p.
1.
,
-
având în vedere Decizia nr.
70/2008/CE a Parlamentului European şi a Consiliului din 15 ianuarie 2008 privind crearea unui mediu informatizat pentru vamă şi comerţ JO L 23, 26.1.2008, p.
21.
,
-
având în vedere Decizia nr.
624/2007/CE a Parlamentului European şi a Consiliului din 23 mai 2007 de instituire a unui program de acţiune pentru vamă în Comunitate (Vamă 2013) JO L 154, 14.6.2007, p.
25.
,
-
având în vedere Comunicarea Comisiei intitulată "Strategia privind evoluţia Uniunii vamale"( COM(2008)0169 ),
-
având în vedere Rezoluţia sa din 5 iunie 2008 privind implementarea politicii comerciale prin norme și proceduri eficace în materie de import și de export Texte adoptate P6_TA(2008)0247 .
,
-
având în vedere raportul Comisiei sale de anchetă privind regimul de tranzit comunitar (ianuarie 1996-martie 1997),
-
având în vedere Acordul dintre Comunitatea Europeană şi Statele Unite ale Americii privind cooperarea vamală şi asistenţa reciprocă în domeniul vamal, semnat la 28 mai 1997 JO L 222, 12.8.1997, p.
17.
,
-
având în vedere propunerea de decizie a Consiliului privind aderarea Comunităţilor Europene la Organizaţia Mondială a Vămilor şi exercitarea cu titlu tranzitoriu a unor drepturi şi obligaţii identice celor acordate membrilor acestei organizaţii ( COM(2007)0252 ),
-
având în vedere concluziile Consiliului din 14 mai 2008 privind strategia pentru dezvoltarea Uniunii vamale,
-
având în vedere raportul referitor la activităţile vamale comunitare privind contrafacerea şi pirateria, publicat de Comisie la 19 mai 2008,
-
având în vedere articolul 103 alineatul (2) din Regulamentul său de procedură,
A.
întrucât uniunea vamală a jucat din 1968 un rol crucial în păstrarea şi dezvoltarea pieţei unice, creând prosperitate prin facilitarea comerţului legitim şi competitiv cu Uniunea şi în interiorul acesteia, protejându-şi în acelaşi timp cetăţenii;
B.
întrucât existenţa unei uniuni vamale reprezintă absenţa drepturilor vamale la frontierele interne între statele membre, drepturi vamale comune privind importurile din ţări terţe, reguli de origine comune pentru produsele ţărilor terţe şi o definiţie comună a valorii în vamă;
C.
întrucât dezvoltarea legislaţie comunitare a avut ca scop garantarea faptului că aceleaşi reguli se aplică tuturor produselor importate în UE;
D.
întrucât autorităţile vamale ale UE au o funcţie dublă, şi anume funcţia de colectare a drepturilor şi taxelor de import, precum şi cea de gardian al sănătăţii şi al securităţii cetăţenilor la frontierele exterioare ale UE;
E.
întrucât prima sa Comisie de anchetă s-a concentrat asupra problemelor vamale şi a concluzionatla punctul 17.3.1. din raportul mai sus-menţionat că: "pentru a oferi operatorilor economici şi publicului general încrederea necesară că mediul comercial al pieţei unice este protejat în mod adecvat, crearea unui cadru unic comunitar pentru servicii vamale trebuie să fie un obiectiv pe termen lung al UE";
F.
întrucât globalizarea a condus la o creştere enormă a comerţului internaţional şi la dezvoltarea de noi modele de producţie şi consum, dar a introdus, de asemenea, noi ameninţări precum terorismul mondial, schimbările climatice şi comerţul ilicit;
G.
întrucât reducerea costurilor de conformare şi a costurilor administrative a devenit un aspect cheie în vederea uneiadministrări eficiente şi eficace în cadrul UE,
Evoluţia uniunii vamale
1.
consideră că 40 de ani de uniune vamală reprezintă o realizare substanţială şi au adus beneficii pentru întreprinderile şi cetăţenii din UE;
2.
afirmă că autorităţile vamale, responsabile în principal de supravegherea comerţului internaţional al UE, contribuie astfel la garantarea unui comerţ deschis şi echitabil, la punerea în aplicare a dimensiunii externe a pieţei interne, a politicii comerciale comune şi a altor politici comune ale UE, precum şi la asigurarea securităţii întregului lanţ de aprovizionare;
3.
recunoaşte că măsurile luate de autorităţile vamale au ca scop protejarea intereselor financiare ale UE şi ale statelor membre, precum şi protejarea UE de practicile comerciale neloiale şi ilegale;
4.
recunoaşte, de asemenea, că măsurile vizează garantarea siguranţei şi securităţii UE şi a rezidenţilor săi, protejând în acelaşi timp mediul, precum şi menţinerea unui echilibru corect între nevoia de a efectua controale vamale şi aceea de a facilita comerţul legitim cu scopul de a ameliora competitivitatea europeană;
5.
felicită, în acest sens, funcţionarii vamali pentru eficacitatea lor în lupta împotriva contrafacerilor, care a condus la capturarea a
79 milioane de articole contrafăcute şi piratate pentru 43 000 de cazuri înregistrate în 2007;
în privinţa creşterii exponenţiale a capturilor de produse contrafăcute, sprijină măsurile vamale practice pentru combaterea contrafacerii şi pirateriei, cum ar fi creşterea numărului de funcţionari vamali specializaţi consacraţi acestei activităţi în cadrul Comisiei şi în statele membre, precum şi luarea în considerare a beneficiilor creării unui Observator european pentru contrafacere;
6.
salută, prin urmare, comunicarea Comisiei mai sus menţionată care are ca scop stabilirea unei orientări clare pentru autorităţile vamale în intervalul de timp 2013-2019;
7.
subliniază că autorităţile vamale ale UE trebuie să anticipeze continuu provocările viitoare şi să dezvolte şi să utilizeze competenţe, tehnologii şi metode de ultimă oră pentru a facilita şi a controla comerţul în cel mai eficient şi eficace mod;
8.
subliniază importanţa alinierii ţărilor candidate la standardele comunitare în domeniul vamal şi salută asistenţa tehnică pentru ţările candidate, oferită de Comisie şi statele membre;
Cooperare mai strânsă
9.
salută concluziile generale ale diverselor seminarii organizate în cadrul Programului Vama 2013, şi anume îmbunătăţirea reţelei de cooperare între vămi şi autorităţile de supraveghere a pieţei, îmbunătăţirea gestionării riscurilor şi schimbul de experienţă, cunoştinţe şi bune practici în materie de cooperare şi controale;
10.
consideră că cooperarea este esenţială pentru asigurarea eficacităţii serviciilor vamale ale UE în faţa numeroaselor ameninţări pe care trebuie să le combată;
11.
invită, astfel, statele membre să întărească cooperarea administrativă între autorităţile vamale şi între vămi şi alte agenţii guvernamentale, cum ar fi autorităţile veterinare şi organele responsabile pentru siguranţa produselor, pentru a asigura faptul că administrarea graniţelor exterioare ale Uniunii este o responsabilitate comună şi pentru a garanta siguranţa şi securitatea cetăţenilor UE;
12.
invită Comisia să intensifice cooperarea cu partenerii comerciali prin intermediul programelor existente şi viitoare de cooperare vamală pentru a facilita comerţul pentru comercianţii fiabili şi pentru a asigura securitatea lanţului de aprovizionare;
13.
subliniază importanţa asigurării faptului că toţi actorii economici sunt reprezentaţi în cadrul Comitetului privind Codul vamal;
14.
sprijină semnarea diferitelor acorduri de către Comunitatea Europeană cu principalii săi parteneri comerciali din întreaga lume;
15.
invită Comisia şi statele membre să întărească cooperarea internaţională în cadrul organizaţiilor internaţionale (Organizaţia Mondială a Comerţului şi Organizaţia Mondială a Vămilor) şi cu ţări terţe în domeniul vamal; subliniază că aceasta are ca scop realizarea unui control vamal mai eficient şi promovarea standardelor comunitare, permiţând în acelaşi timp comerţului să aducă beneficii Uniunii şi partenerilor săi comerciali; subliniază, de asemenea, că aceasta va permite în special operaţiuni comune şi proiecte pilot pentru consolidarea cooperării pe teren între UE şi funcţionarii vamali din ţări terţe;
Chestiuni de securitate
16.
invită statele membre să consolideze mai mult rolul vămilor în lupta împotriva pericolelor specifice inerente produselor contrafăcute, în special medicamentelor şi jucăriilor contrafăcute;
17.
invită Comisia să îşi menţină opoziţia împotriva legislaţiei recente a S.U.A. privind scanarea 100% a conţinutului containerelor maritime în porturi străine; subliniază că necesitatea, precum şi eficacitatea acestei decizii unilaterale a Statelor Unite ale Americii nu a fost demonstrată la nivel economic şi de securitate;
18.
consideră că Regulamentul (CE) nr.
648/2005 al Parlamentului European şi al Consiliului din 13 aprilie 2005 de modificare a Regulamentului (CEE) nr.
2913/92 al Consiliului de instituire a Codului Vamal Comunitar JO L 117, 4.5.2005, p.
13.
("amendamentul privind securitatea") răspunde deja aşteptărilor autorităţilor americane în materie de control de securitate în Europa;
Consolidarea eficienţei, eficacităţii şi livrării pentru piaţa internă
19.
salută cele două iniţiative pe care autorităţile vamale comunitare intenţionează să le dezvolte în cursul următorilor zece ani pentru a servi cât mai bine cetăţenii UE, şi anume proiectul de vamă electronică, deja aprobat de Parlament, şi instituirea unei reţele europene de laboratoare vamale cu scopul de a uniformiza interpretarea noilor standarde tehnice ale UE, şi sprijină orice altă iniţiativă care s-ar înscrie în această direcţie;
20.
recunoaşte că această modernizare va permite intensificarea luptei împotriva produselor periculoase şi consolidarea protecţiei consumatorilor;
21.
invită statele membre să dezvolte noi metode şi tehnologii de lucru într-un mod sincronizat şi armonizat şi să asigure o aplicare coordonată şi comună a legislaţiei vamale; invită Comisia să monitorizeze îndeaproape aplicarea uniformă a legislaţiei vamale în statele membre şi să trimită un raport Parlamentului;
22.
invită statele membre să furnizeze autorităţilor vamale resurse şi investiţii (tehnologice şi umane) suficiente pentru realizarea sarcinilor acestora, pentru punerea în aplicare a sistemelor informatizate şi pentru pregătirea personalului;
23.
invită statele membre să asigure un nivel înalt de cooperare între autorităţile vamale şi comunitatea de afaceri pentru a intensifica conformitatea cu reglementările vamale şi pentru a reduce birocraţia, în special printr-o abordare orientată mai mult spre managementului riscurilor şi prin dezvoltarea serviciilor de "ghişeu unic";
24.
invită Comisia să acorde o atenţie specială problemelor întâmpinate de întreprindrile mici şi mijlocii, în special prin facilitarea procesului de adaptare, cu cel mai mic cost posibil, a sistemelor IT ale acestora la sistemele utilizate de administraţiile vamale şi prin simplificarea procedurilor de asigurare a statutului de "operator economic autorizat";
o
o o
25.
încredinţează Preşedintelui sarcina de a transmite prezenta rezoluţie Consiliului, Comisiei şi guvernelor statelor membre.
