Pentru sau împotriva unei cooperări consolidate între UE şi NATO?
Securitate şi apărare
2009-02-17 - 17:47
militari în oraşul sârb din Bosnia şi Herţegovina, Banja Luka ©BELGA/AFP Terorismul internaţional şi dezastrele naturale cer o cooperare mai strânsă între UE şi NATO, spune un raport redactat în cadrul Comisiei pentru Afaceri externe de la Parlamentul European.
Înaintea votului în plen, doi deputaţii europeni ne vorbesc despre avantajele şi dezavantajele consolidării cooperării între cele două organizaţii.
„UE şi NATO ar putea să se consolideze reciproc prin evitarea concurenţei şi dezvoltarea unei cooperări mai strânse în operaţiunile de gestionare a crizelor bazate pe o diviziune practică a muncii“ se arată în raportul redactat de deputatul european Ari Vatanen (Grupul Partidului Popular European (Creştin-Democrat) şi al Democraţilor Europeni, Franţa).
UE şi NATO trebuie să facă faţă împreună provocărilor din domeniul securităţii
„NATO reprezintă coloana vertebrală a securităţii europene, iar 94% din cetăţenii UE trăiesc în state care fac parte din alianţă.
Ambele organizaţii au valori în comun şi trebuie să facă faţă împreună provocărilor din domeniul securităţii.
Raţiunea de a fi a UE este menţinerea păcii şi compoziţia în stil mozaic a acestei instituţii îi conferă acesteia potenţialul de a interveni în diferite părţi ale lumii pentru a reduce suferinţa umană.
Dar UE nu îşi poate pune în practică acest potenţial decât dezvoltând relaţii transatlantice strânse şi legături complementare cu NATO“, ne-a spus raportorul Ari Vatanen.
Conform domnului Vatanen, „este important să abordăm orice incompatibilitate între a fi membru UE şi a nu fi membru NATO, astfel încât cooperarea între cele două organizaţii să nu fie împiedicată“.
Consolidarea relaţiilor UE-NATO „măreşte potenţialul conflictelor internaţionale“
Deputatul european Tobias Pflüger (Grupul Confederal al Stângii Unite Europene/Stânga Verde Nordică, Germania), cunoscut pentru campaniile sale anti-nucleare şi anti-militarizare, consideră însă că „alianţele militare precum NATO sunt prin definiţie organizaţii exclusiviste şi creează diferenţe între statele membre şi cele ne-membre“.
Dumnealui a semnat, împreună cu alţi şapte deputaţi europeni, o opinie minoritară referitoare la raportul privind rolul NATO în arhitectura de securitate a UE.
„Orice efort de consolidare a NATO printr-o relaţie mai strânsă cu Uniunea Europeană măreşte potenţialul conflictelor internaţionale, duce la intensificarea militarizării politicii externe a UE şi accelerează tendinţa folosirii forţelor armate în «rezolvarea conflictelor»“, ne-a mai spus domnul Pflüger.
Domnul Pflüger insistă ca „Uniunea Europeană civilă să îşi cheltuiască banii în scopuri civile şi sociale şi nu în domeniul militar, astfel încât să fie capabilă să abordeze rădăcina conflictelor, în special sărăcia“.
Deputaţii europeni vor dezbate relaţiile UE-NATO miercuri, în jurul orei 16.00 CET, în prezenţa Înaltului Reprezentant UE pentru Politica Externă şi de Securitate Comună, Javier Solana.
Urmăriţi dezbaterea în direct pe site-ul nostru!
UE-NATO
Organizaţia Tratatului Atlanticului de Nord (NATO) a fost înfiinţată în 1949
NATO are 26 de membri: 21 de state UE, plus Canada, Islanda, Norvegia, Turcia şi SUA
Cipru, Finlanda, Irlanda, Malta, Suedia şi Austria nu sunt membre NATO
rolul fundamental al NATO este asigurarea libertăţii şi securităţii statelor membre, prin mijloace politice şi militare
NATO mai are rol de gestionare a crizelor şi menţinere a păcii
Uniunea Europeană nu are o armată proprie
acordul „Berlin plus“ dă Uniunii Europene dreptul să recurgă la resursele NATO (de exemplu forţele UE de menţinere a păcii în Bosnia şi Herţegovina (EUFOR) sunt sprijinite de NATO)
cel de-al 60-lea summit aniversar NATO se va desfăşura pe 3 şi 4 aprilie 2009 la Strasbourg şi Kehl.
20090213STO49398 Propunere de rezoluţie referitoare la rolul NATO în arhitectura de securitate a UE Relaţiile UE- NATO: deputaţii solicită o cooperare mai strânsă Urmăriţi dezbaterea în direct, miercuri de la ora 16.00 CET!
Ordinea de zi de miercuri, 18 februarie 2009 NATO Consiliul UE Ari Vatanen Tobias Pflüger
RO
1
PHOTO
20090216PHT49547.jpg
RO
4
LINK
/eplive/public/livebroadcast_ro.htm
RO
6
LINK
http://www.nato.int/home.htm
RO
7
LINK
http://www.consilium.europa.eu/showPage.aspx?id=282&lang=ro
RO
8
LINK
/members/public/yourMep/view.do?name=Vatanen&partNumber=1&id=4256
RO
9
LINK
/members/public/yourMep/view.do?name=Pfl%C3%BCger&partNumber=1&id=28249
-//EP//TEXT REPORT A6-2009-0033 0 NOT XML V0//RO
-//EP//TEXT IM-PRESS 20090210BRI49051 ITEM-003-RO NOT XML V0//RO
-//EP//TEXT AGENDA 20090218 SIT NOT XML V0//RO
-//EP//DTD IM-PRESS 20050901 STO DOC XML V0//EN
-//EP//STYLESHEET IM-PRESS 20050901 STO DOC XML V0//EN
