O gamă mai mare de ambalaje pentru consumatori
Consumatori
2007-05-10 - 15:18
Parlamentul European a aprobat, joi, 10 mai, poziţia comună a Consiliului faţă de propunerea de directivă privind cantităţile nominale ale produselor preambalate.
O dată ce noua legislaţie va fi aplicată, produsele vor putea fi vândute într-o varietate mai mare de ambalaje, decât până acum.
Evoluţia preferinţelor consumatorilor şi inovaţiile în materie de preambalare şi vânzare cu amănuntul la nivel comunitar şi naţional au dus la necesitatea de a evalua dacă legislaţia existentă este încă adecvată.
Noile reguli pentru produsele preambalate constituie o combinare şi revizuire a prevederilor vechi în materie şi prevăd reguli mai permisibile pentru stabilirea mărimii ambalajelor.
Ele vor permite industriei să produsă bunuri într-o varietate mai mare de ambalaje, din punct de vedere cantitativ.
Obiectivul constă într-o optimizare a concurenţei şi o mai mare libertate de alegere pentru consumatori.
În proiectul său de directivă, Comisia Europeană propusese mărimi obligatorii la nivel European pentru băuturi alcoolice, vinuri, cafea solubilă, zahăr alb.
În prima lectură, Parlamentul a salutat propunerea Comisiei, însă a votat în favoarea reţinerii mărimii ambalajelor la următoarele şase grupuri de produse: lapte, unt, cafea, orez, paste şi zahăr nerafinat.
În poziţia sa comună, Consiliul a respins amendamentele Parlamentului, însă a stabilit perioadă de tranziţie de cinci ani pentru renunţarea la regulile în vigoare privind laptele, untul, cafeaua, pastele, orezul - şi de şase ani pentru zahărul alb.
Votând joi, 10 mai, după a doua lectură, raportul lui Jacques Toubon (PPE-DE, FR), Parlamentul a decis să accepte majoritatea prevederilor de mai sus, însă a cerut ca mărimile existente pentru produsele preambalate (cum ar fi pâinea) "să nu fie afectate de această directivă şi să fie utilizate în continuare".
Toate instituţiile au convenit că pentru vinuri şi băuturi alcoolice vor trebui aplicate în continuare mărimile obligatorii.
Parlamentul ar dori ca Executivul să revizuiască legislaţia în funcţie de evoluţiile pe piaţă.
În situaţia în care Comisia Europeană notează "modificări în condiţiile de piaţă şi destabilizări ale comportamentelor consumatorilor", "ar putea autoriza Statele Membre să menţină perioadele de tranziţie şi, în special, să menţină ambalajele în mărimea cel mai des cumpărată".
Poziţia Parlamentului a fost deja acceptată de delegaţiile Statelor Membre în cadrul Consiliului şi, ca atare, se aşteaptă aprobarea legislaţiei, în forma amendată.
20070507IPR06411
-//EP//DTD IM-PRESS 20050901 IPR DOC XML V0//EN
-//EP//STYLESHEET IM-PRESS 20050901 IPR DOC XML V0//EN
